<img class="size-medium wp-image-4265 alignleft" src="https://www.ny-greeks.com/wp-content/uploads/2020/05/Hertz-Global-Holdings-1-300x188.jpg" alt="" width="300" height="188" />

Aίτηση πτώχευσης κατέθεσε η Hertz Global Holdings, αφότου οι περιορισμοί σε ταξίδια και μετακινήσεις οδήγησαν σε δραματική μείωση της ζήτησης για αυτοκίνητα.

Η αίτηση της Hertz Global Holdings για υπαγωγή σε καθεστώς αναγκαστικής διαχείρισης κατατέθηκε σε δικαστήριο του Ντέλαγουερ.

Η αίτηση της Hertz περιλαμβάνει τις θυγατρικές της εταιρείας σε ΗΠΑ και Καναδά (δεν να περιλαμβάνεται η Ευρώπη, Αυστραλία και Νέα Ζηλανδία) και  επιτρέπει στη εταιρεία να συνεχίσει να λειτουργεί, ενώ ταυτόχρονα θα επεξεργάζεται σχέδιο για την την εξυγίανση της εταιρείας αλλά και την  αποπληρωμή των πιστωτών της.

Η Hertz διαθέτει ρευστότητα ενός δισ. δολαρίων για τη στήριξη των δραστηριοτήτων της, που περιλαμβάνουν τις Hertz, Dollar, Thrifty, Firefly, Hertz Car Sales και Donlen.

Θα χρειασθεί όμως να συγκεντρώσει περισσότερα, ενδεχομένως μέσω αυξημένου δανεισμού, την ώρα που θα συνεχίζεται η διαδικασία πτώχευσης.

Με βάση τα στοιχεία της αίτησης υπαγωγής σε καθεστώς αναγκαστικής διαχείρισης, τα περιουσιακά στοιχεία της εταιρείας ανέρχονται σε 25,8 δισ. δολάρια, με χρέος 24,4 δισ. δολαρίων. Οι μεγαλύτεροι πιστωτές της Hertz -της δεύτερης μεγαλύτερης εταιερίας ενοικίασης αυτοκινήτων στις ΗΠΑ- είναι οι IBM Corp. και Lyft.

Mε πληροφορίες από BBG