Δύο νέα περιστατικά με πυροβολισμούς στον αέρα από τουρκικά περίπολα στον Έβρο καταγράφηκαν χθες και σήμερα.

<strong>Xωριό Μαράσια - 8 το βράδυ της Τρίτης.</strong>

Στις 8 το βράδυ της Τρίτης κοντά στο χωριό Μαράσια, στελέχη της τουρκικής στρατοχωροφυλακής που συμμετείχαν σε ενέδρα σε χέρσο τμήμα της ελληνοτουρκικής μεθορίου πυροβόλησαν στον αέρα για εκφοβισμό.

Το συμβάν έγινε αντιληπτό από στελέχη της ΕΛ.ΑΣ. και του Στρατού Ξηράς, που ενημέρωσαν την ηγεσία τους.

<strong>Xωριό Τυχερό - σήμερα Τετάρτη</strong>

Τις απογευματινές ώρες σήμερα Τετάρτη, παρόμοιο περιστατικό σημειώθηκε κοντά στο χωριό Τυχερό. Πρωταγωνιστές αυτή τη φορά ήταν Τούρκοι αστυνομικοί που άνοιξαν πυρ στον αέρα, ενώ περιπολούσαν με βάρκα κατά μήκος του ποταμού.

Αντίστοιχα επεισόδια κατά μήκος της συνοριογραμμής είχαν προηγηθεί τη νύχτα της περασμένης Πέμπτης. Και τότε τα μέλη δύο πλωτών περιπόλων της τουρκικής στρατοχωροφυλακής είχαν πυροβολήσει στον αέρα κοντά στο χωριό Τυχερό.

<hr />

<h6 style="text-align: center;">Κάντε κλικ <span style="color: #ff0000;"> </span><strong><a href="https://www.ny-greeks.com/?p=3064"><span style="color: #ff0000;">ΕΔΩ</span></a></strong> και διαβάστε σχετικό άρθρο:</h6>
<h6 class="entry-title" style="text-align: center;"><strong><a href="https://www.ny-greeks.com/?p=3064">ΔΙΠΛH ΤΟΥΡΚΙΚH ΠΡOΚΛΗΣΗ σήμερα στο Τυχερό Έβρου (VIDEOS)</a></strong></h6>

<hr />

Αξιωματούχοι των ελληνικών υπηρεσιών ασφαλείας αποδίδουν τα περιστατικά στην προσπάθεια της Τουρκίας να διατηρήσει την ένταση στην περιοχή, ενώ σύμφωνα με μια άλλη εκδοχή στόχευση των τουρκικών δυνάμεων είναι να ελέγξουν συγκεκριμένα περάσματα κατά μήκος των ποτάμιων συνόρων, στον Έβρο.

Την Τρίτη την περιοχή επισκέφθηκε ο υπουργός Προστασίας του Πολίτη Μιχάλης Χρυσοχοϊδης.
<h6><strong>ΠΗΓΕΣ: – Naftemporiki – Kathimerini –</strong></h6>