Σύμφωνα με τα δεδομένα από την Μονάδα Επιδημιολογικής Επιτήρησης του Υπουργείου Υγείας στην Κύπρο, 14 νέα κρούσματα του COVID 19 εντοπίστηκαν στην Μεγαλόνησο, από σύνολο 3,387 εργαστηριακών διαγνώσεων.

<strong>Τα κρούσματα προέκυψαν από τις ακόλουθες διαδικασίες</strong>

8 πρόσωπα από τυχαία δειγματοληψία 10,000 ατόμων: Συνολικά παγκύπρια διεκπεραιώθηκαν 631 εργαστηριακές διαγνώσεις. Τα 8 κρούσματα είναι από δείγματα που λήφθηκαν στην Επαρχία Πάφου και προέκυψαν την ανάλυση 463 δειγμάτων.
<ul>
 	<li>Το ένα άτομο είναι από την Πάφο με συμπτώματα</li>
 	<li>Το δεύτερο άτομο είναι από την Πάφο, χωρίς συμπτώματα</li>
 	<li>Ένα άτομο χωρίς συμπτώματα από την Λάρνακα</li>
 	<li>Δύο άτομα χωρίς συμπτώματα από την Λεμεσό. Πρόκειται για ζευγάρι.</li>
 	<li>Τα άλλα τρία άτομα είναι από την Λευκωσία χωρίς συμπτώματα. Δεν σχετίζονται μεταξύ τους.</li>
</ul>
Δύο πρόσωπα από πτήσεις: Είναι Κύπριοι, ζευγάρι, που επέστρεψαν από τη Θεσσαλονίκη στις 12/8 και έκαναν το τεστ στο αεροδρόμιο. Είναι ασυμπτωματικοί.

Τέσσερα πρόσωπα από ιχνηλάτηση, εκ των οποίων τα 3 έκαναν το τεστ ιδιωτικά:
<ul>
 	<li>Το ένα είναι από τη διαδικασία της ιχνηλάτησης. Συνδέεται με το cluster του κρούσματος από τις ΗΠΑ</li>
 	<li>Το δεύτερο είναι με ιδιωτική πρωτοβουλία και είναι επαφή με άλλο μέλος της οικογένειάς του
Τα άλλα δύο είναι με ιδιωτική πρωτοβουλία και συνδέονται με το cluster του pool party. Σύνολο στο cluster είναι 5 άτομα.</li>
</ul>
Επιπλέον, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:
<ul>
 	<li>Από δείγματα που λήφθηκαν μέσω ιδιωτικής πρωτοβουλίας, διεκπεραιώθηκαν 888 εργαστηριακές εξετάσεις,</li>
 	<li>Από δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, ολοκληρώθηκαν 40 εργαστηριακές διαγνώσεις,</li>
 	<li>Από δείγματα που λήφθηκαν στο πλαίσιο του προγράμματος ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, διεκπεραιώθηκαν 261 εργαστηριακές εξετάσεις, και</li>
 	<li>Από δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, διεκπεραιώθηκαν 91 εργαστηριακές εξετάσεις.</li>
 	<li>Με βάση τα μέχρι τώρα δεδομένα, ο συνολικός αριθμός των θετικών κρουσμάτων ανέρχεται στα 1,305.</li>
</ul>
Επιπρόσθετα, στο Γενικό Νοσοκομείο Αμμοχώστου εξακολουθούν να νοσηλεύονται τρεις ασθενείς, εκ των οποίων ο ένας στην Μονάδα Αυξημένης Φροντίδας.