<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>
<p style="text-align: center;"><em><strong>Θερμή και πολλά υποσχόμενη η Συνάντηση Κορυφής Ελλάδας-Ισραήλ</strong></em></p>
Οι επενδύσεις και η διεύρυνση της ελληνοϊσραηλινής στρατηγικής σχέσης είναι στο επίκεντρο της διήμερης Συνάντηση Κορυφής Ελλάδας-Ισραήλ σήμερα και αυριο, με τη συμμετοχή του πρωθυπουργού κ. Μητσοτάκη, έξι υπουργών και δύο υφυπουργών στο Ισραήλ.

Στόχος της Συνάντηση Κορυφής είναι η επαναβεβαίωση του στρατηγικού χαρακτήρα των ελληνοϊσραηλινών σχέσεων αλλά και η ενίσχυση της συνεργασίας σε ένα ευρύ φάσμα τομέων.
<h6 class="entry-title" style="text-align: center;"><span style="color: #0000ff;"><a style="color: #0000ff;" href="https://www.ny-greeks.com/?p=5096">Ελληνοϊσραηλινή αμυντική συνεργασία στην ατζέντα της συνάντησης του Ν. Παναγιωτόπουλου με τον Ισραηλινό ομόλογό του (VIDEO)</a></span></h6>
'Αμυνα, τουρισμός, κυβερνο-ασφάλεια, γεωργικός τομέας, ενέργεια, start ups είναι οι βασικοί τομεις συνεργασίας και συντονισμού των δύο μερών που θα συζητηθούν σήμερα και αύριο

https://www.youtube.com/watch?v=wyJcF4SBqW4

Αρχικά, στην σημερινή συνάντηση του Πρωθυπουργού της Ελλάδος με τον Ισραηλινό ομόλογό του στην Ιερουσαλήμ, αντηλλάγησαν οι συνήθης φιλοφρονήσεις μπροστά στις κάμερες με τον κ. Νετανιάχου στα πρώτα του λόγια να λέει: <em><strong>«</strong></em><strong><em>Χαίρομαι που σας βλέπω, πρωθυπουργέ...</em> Χαίρομαι για την επίσκεψή σας, η οποία καταδεικνύει τις επιτυχείς και τις θαυμάσιες διμερείς μας σχέσεις</strong><em><strong>»</strong></em>,  και με τον κ. Μητσοτάκης να απαντά:
<p style="text-align: center;"><strong><em> «Είναι πάντοτε και δική μου χαρά να έρχομαι στο Ισραήλ. Ζητώ συγγνώμη για τη μικρή καθυστέρηση... Πράγματι, αποτελεί πάντα και δική μου ευχαρίστηση να επισκέπτομαι το Ισραήλ. Είναι το πρώτο μου ταξίδι στο εξωτερικό μετά την κρίση του κορωνοϊού», </em></strong></p>
<span style="color: #0000ff;"><strong>Οι δηλώσεις Νετανιάχου- Μητσοτάκη</strong></span>

<strong><img class="wp-image-5091 alignleft" src="https://www.ny-greeks.com/wp-content/uploads/2020/06/K.M-300x169.png" alt="" width="277" height="156" />Κυριάκος Μητσοτάκης</strong>

Μετά το τέλος της συνάντησης των δύο Πρωθυπουργών, δόθηκε η καθιερωμένη κοινή συνέντευξη Τύπου, όπου ο Κυριάκος Μητσοτάκης έκανε λόγο για μία συνεργασία <em><strong>«ισχυρή, συμπαγή και αυτόφωτη»</strong></em>  εκφράζοντας την επιθυμία της Αθήνας αυτή η συνεργασία να ενισχυθεί περαιτέρω.
<p style="text-align: center;"><span style="color: #0000ff;"><strong>ΤΟΥΡΚIΚΟ ΖΗΤΗΜΑ </strong></span></p>
O Κυριάκος Μητσοτάκης δεν παρέλειψε να στείλει και πάλι μήνυμα προς την Τουρκία, τονίζοντας ότι πρέπει να γίνονται σεβαστοί οι κανόνες του Διεθνούς Δικαίου. O κ. Μητσοτάκης έκανε λόγο για προκλητική τουρκική συμπεριφορά τόσο στα θαλάσσια όσο και στα χερσαία σύνορα και κατηγόρησε την Άγκυρα ότι λειτουργεί ως αποσταθεροποιητικός παράγοντας. Ο κ. Μητσοτάκης πρόσθεσε επίσης:
<p style="text-align: center;"><em><strong>«Εμείς πάντα θα επιδιώκουμε την ειρήνη, έχοντας ως θεμέλιο μας το σεβασμό προς το διεθνές δίκαιο και τη συνθήκη για το δίκαιο της θάλασσας. Αυτές είναι οι αρχές που εφαρμόσαμε όταν υπογράψαμε συμφωνία ΑΟΖ με την Ιταλία»</strong></em>.</p>
<p style="text-align: center;"><span style="color: #0000ff;"><strong>COVID 19 - ΤΟΥΡΙΣΜΟΣ</strong> </span></p>
O κ. Μητσοτάκης αναφέρθηκε και στη μάχη κατά του νέου κορωνοϊού, τονίζοντας ότι είναι πολύ σημαντικό αυτή να συνεχιστεί, χωρίς να εφησυχάζουμε. Αναφερόμενος περαιτέρω στο θέμα COVID 19 και τουρισμός, ο Κυριάκος Μητσοτάκης είπε, πως είναι εξίσου σημαντικό να υπάρξει και ένα restart στην οικονομία σημειώνοντας:
<p style="text-align: center;"><em><strong>«Για εμάς είναι πολύ σημαντικό να ανοίξουμε την Ελλάδα στην τουρίστα, αλλά η ασφάλεια και η υγεία προέχουν... από 1η Αυγούστου οι Ισραηλινοί τουρίστες θα μπορούν να επισκεφθούν τη χώρα μας. Έχουμε δουλέψει άοκνα, ώστε να διαφαλίσουμε την υγεία των επισκεπτών μας. Έχουμε πολύ αυστηρά πρωτόκολλα για να ανοίξουμε με κύριο μέλημα την ασφάλεια και την υγεία τον τουρισμό μας»</strong></em></p>
<p style="text-align: center;"><span style="color: #0000ff;"><strong>ΟΙΚΟΝΟΜΙΑ &amp; ΚΥΒΕΡΝΟ-ΑΣΦΑΛΕΙΑ </strong></span></p>
Στην καθιερωμένη κοινή συνέντευξη Τύπου, ο πρωθυπουργός αναφέρθηκε επίσης σε συναντήσεις με Ισραηλινούς επενδυτές που θα έχει, και υπογράμμισε πως<strong> «υπάρχουν πολλές προοπτικές επενδύσεων στη χώρα μας. Αυτή την ώρα υπογράφονται συμφωνίες μεταξύ των δύο χωρών για την γεωργία και την κυβερνο-ασφάλεια.»</strong>

https://www.youtube.com/watch?v=einXktLs-Oo&amp;feature=emb_title

<strong><img class=" wp-image-5090 alignleft" src="https://www.ny-greeks.com/wp-content/uploads/2020/06/MP-NT-300x172.png" alt="" width="258" height="148" />Μπενιαμίν Νετανιάχου</strong>
<p style="text-align: center;"><em><strong>Τεράστιες ευκαιρίες συνεργασίας με Ελλάδα σε ενεργειακά και τουρισμό.</strong></em></p>
<p style="text-align: left;">Από την πλευρά του ο Μπενιαμίν Νετανιάχου έδωσε ψήφο εμπιστοσύνης στην Ελλάδα και τις προοπτικές της χώρας μας, ενώ σημείωσε πως παρά την πανδημία στόχος παραμένει να αυξηθεί ο αριθμός των Ισραηλινών τουριστών στην Ελλάδα.</p>
Ο πρωθυπουργός του Ισραήλ, Μπενιαμίν Νετανιάχου επεσήμανε πως, οι ευκαιρίες συνεργασίας ανάμεσα στην Ελλάδα, το Ισραήλ και την Κύπρο είναι τεράστιες.Έδωσε έμφαση στον τομέα της ενέργειας και την καταασκευή του μεγαλύτερου υποθαλάσσιου αγωγού αερίου στον κόσμο, του EastMed .

Σημείωσε επίσης ότι υπάρχουν μεγάλες προοπτικές συνεργασίας στον τομέα της τεχνολογίας, όπως και σε εκείνους των υδατοκαλλιεργειών, αλλά και του τουρισμού.

Ο πρωθυπουργός του Ισραήλ, Μπενιαμίν Νετανιάχου  είπε πως πέρυσι, οι Ισραηλινοί τουρίστες στην Ελλάδα ήταν 1,2 εκατομμύρια, γεγονός που αποτελεί <em><strong>«μία αντανάκλαση του σεβασμού που τρέφουμε για την Ελλάδα... Θέλαμε να αυξήσουμε περαιτέρω αυτόν τον αριθμό, αλλά μας πρόλαβε ο κορωνοϊός»,</strong></em> και πρόσθεσε κ. Νετανιάχου ότι η προσπάθεια συνεχίζεται, με την Ελλάδα και την Κύπρο να είναι οι πρώτοι προορισμοί για τους Ισραηλινούς τουρίστες.

<strong>Πριν από την συνάντηση</strong>

Σε συνέντευξη που παραχώρησε νωρίτερα στην εφημερίδα «Yedioth Ahronoth» με την ευκαιρία της επίσκεψής του στο Ισραήλ ο κ. Μητσοτάκης υπογράμμισε ότι η Ελλάδα και το Ισραήλ είναι <em><strong>«φυσικοί σύμμαχοι»</strong></em>.

<em><strong>«Οι σχέσεις μεταξύ των δύο χωρών βασίζονται σε ιστορικούς δεσμούς δεκαετιών ή και αιώνων. Η ισχυρή σχέση μεταξύ των λαών της Ελλάδας και του Ισραήλ θεμελιώνεται στον αμοιβαίο σεβασμό, στον πολιτισμό και τα κοινά οράματα. Συνεπώς, πρόκειται για έναν σταθερό δεσμό που υπερβαίνει την πολιτική»</strong></em>, ανέφερε ο κ. Μητσοτάκης.

Στην ίδια συνέντευξη ο κ. Μητσοτάκης έκανε επίσης λόγο για <em><strong>«τεράστιες δυνατότητες για συντονισμένη δράση»</strong></em> μεταξύ των δύο χωρών σε πολλούς τομείς, όπως οι επενδύσεις, η άμυνα και η καινοτομία.

Tο πλήρες πρόγραμμα της επίσκεψης του Πρωθυπουργού στο Ισραήλ έχει ως εξής:

Τρίτη 16.06.2020

10.30-12.00: Διμερής συνάντηση του πρωθυπουργού με τον Μπέντζαμιν Νετανιάχου
Παράλληλες συναντήσεις των Ελλήνων υπουργών με τους ισραηλινούς ομολόγους τους
12.15-12.45: Δηλώσεις στα ΜΜΕ
13.00-15.00: Γεύμα εργασίας των αντιπροσωπειών
15.15: Συνάντηση του πρωθυπουργού με τον με αναπληρωτή πρωθυπουργό και υπουργό 'Αμυνας του Ισραήλ Μπέντζαμιν Γκάντζ
16.30-17.15: Συνάντηση με Ισραηλινούς επενδυτές
17.20-18.15: Επίσκεψη του πρωθυπουργού Κυριάκου Μητσοτάκη στο Πατριαρχείο - Μετάβαση στον Ναό της Αναστάσεως
18.45-19.15: Συνάντηση του πρωθυπουργού με τον αρχηγό της Αντιπολίτευσης Γιάιρ Λαπίντ
Τετάρτη 17.06.2020

8.30: Συνάντηση του πρωθυπουργού Κυριάκου Μητσοτάκη με τον υπουργό Εξωτερικών Γκάμπι Ασκενάζι
9.15: Συνάντηση του πρωθυπουργού Κυριάκου Μητσοτάκη με τον Πρόεδρο του Ισραήλ, Ρεουβέν Ρίβλιν
10.10: Eπίσκεψη στο Μνημείο Ολοκαυτώματος - Κατάθεση στεφάνου.

By Alex Ammohostianos