Η Αρχαία Ολυμπία θα παρουσιάζεται στους επισκέπτες με μοναδικό τρόπο μέσα από μια καινοτόμα εφαρμογή, χορηγία της Microsoft.

Σε πρόσφατη συνεδρίαση, το Κεντρικό Αρχαιολογικό Συμβούλιο (ΚΑΣ) γνωμοδότησε ομόφωνα υπέρ της αποδοχής της πρότασης της Microsoft για Πολιτιστική Χορηγία σχετικά με την Αρχαία Ολυμπία. Χωρίς καμία οικονομική επιβάρυνση για το Ελληνικό Δημόσιο.

O ψηφιακός κολοσσός αναλαμβάνει την υλοποίηση ψηφιακής εφαρμογής που θα δίνει στους επισκέπτες του Αρχαιολογικού Χώρου της Ολυμπίας και του Μουσείου της Αρχαίας Ολυμπίας τη δυνατότητα θέασης τρισδιάστατων παραστάσεων των μνημείων, όπως αυτά εκτιμάται ότι υφίσταντο στην αρχαιότητα.

Αντικείμενο της ίδιας χορηγίας είναι η υλοποίηση, χωρίς καμία οικονομική επιβάρυνση για το Δημόσιο, διαδικτυακής ιστοσελίδας του ΥΠΠΟΑ που θα καθιστά διαθέσιμη παγκοσμίως την εμπειρία της εικονικής περιήγησης στον αρχαιολογικό χώρο της Ολυμπίας.

Αντικείμενο της ίδιας χορηγίας είναι η υλοποίηση, χωρίς καμία οικονομική επιβάρυνση για το Δημόσιο, διαδικτυακής ιστοσελίδας του ΥΠΠΟΑ που θα καθιστά διαθέσιμη παγκοσμίως την εμπειρία της εικονικής περιήγησης στον αρχαιολογικό χώρο της Ολυμπίας.

Η προσφερόμενη χορηγία πέρα από αυτό, πέρα από την προβολή του αρχαιολογικού χώρου και του Μουσείου της Αρχαίας Ολυμπίας, συμβάλλει και στην προβολή των αξιών, της αρμονίας και της ειρήνης που συνδέονται άρρηκτα με το Ιερό της Ολυμπίας ως τόπου τέλεσης των Ολυμπιακών Αγώνων».

Η «Πολιτιστική Χορηγία» είναι θεσμός της ελληνικής πολιτείας, που τέθηκε σε ισχύ από το Υπουργείο Πολιτισμού και Αθλητισμού (Νόμος 3525/2007-ΦΕΚ16/Α/ 26.01.2007), αποσκοπεί στη χρηματοδότηση του Πολιτισμού από πόρους προερχόμενους από τον ιδιωτικό τομέα και κατέχει πρωτεύουσα σημασία, ιδιαίτερα στη σημερινή εποχή της παγκόσμιας οικονομικής ύφεσης.

ΠΗΓΗ: - ΥΠΠΟΑ - ΚΑΣ - naftemporiki -