<img class="size-medium wp-image-6243 alignleft" src="https://www.ny-greeks.com/wp-content/uploads/2020/07/Agia-sofia-9-300x200.jpg" alt="" width="300" height="200" />Καμία εντύπωση δεν προξένησε σε όσους από εμάς παρακολουθούμε την τούρκο-ρωσική συμμαχία η οποία υφίσταται από το 2010, το γεγονός πως η επίσημη ρωσική κυβέρνηση και προσωπικά ο πρόεδρος της, Βλαδίμηρος Πούτιν, "άδειασαν" κυριολεκτικά της Αγία Σοφία, με τη δήλωση ουδετερότητας που εξέδωσαν. Μια δήλωση αντιχριστιανικής ουδετερότητας, που όχι μόνο δεν καταδικάζει τη βεβήλωση του ναού, αλλά ουσιαστικά χειροκροτεί και στηρίζει εμμέσως πλην σαφώς, την αντι-Ορθόδοξη και αντι-χριστιανική πράξη του Ερντογάν.

H ρωσική κυβέρνηση δια στόματος του Υφυπουργού Εξωτερικών της Ρωσίας Σεργκέι Βερσίνιν, αναφέρει πως η βεβήλωση του Ναού της του Θεου Σοφίας, <em><strong>"είναι εσωτερική υπόθεση της Τουρκίας, στην οποία ούτε εμείς ούτε κάποιος άλλος πρέπει να παρέμβει"</strong></em>

Όπως ενημερωνόμαστε από το Κρεμλίνο, και δια στόματος του υφυπουργου Εξωτερικών της Ρωσίας Σεργκέι Βερσίνιν, η απόφαση της Τουρκίας να μετατραπεί η Αγία Σοφία σε τζαμί μπορεί να προκάλεσε δημόσια κατακραυγή στη Ρωσία και πέραν αυτής, κατά τα αλλά, δεν παύει να είναι είναι εσωτερική υπόθεση της Τουρκίας στην οποία κανένας δεν θα πρέπει να παρέμβει, δήλωσε ο υφυπουργός , υπογραμμίζοντας την σημασία του μνημείου αυτού παγκόσμιας πολιτιστικής κληρονομιάς.

Η δήλωση του υφυπουργου Εξωτερικών της Ρωσίας αυτολεξεί:
<p style="text-align: center;"><strong><em>"Γνωρίζετε ότι το θέμα αυτό προκάλεσε δημόσια κατακραυγή στη χώρα μας και πέραν αυτής. Εν γένει, θεωρούμε ότι αυτή είναι εσωτερική υπόθεση της Τουρκίας, στην οποία ούτε εμείς ούτε κάποιος άλλος πρέπει να παρέμβει, προφανώς. Ταυτοχρόνως επισημαίνουμε την αξία του κτιρίου ως τόπου που είναι μέρος του παγκόσμιου πολιτισμού"</em></strong></p>
<span style="color: #ff0000;"><strong>Δεν κράτησε καν τα προσχήματα ο Πούτιν...</strong> </span>

<img class="size-medium wp-image-6244 alignleft" src="https://www.ny-greeks.com/wp-content/uploads/2020/07/Putin-Ertogan-300x185.jpg" alt="" width="300" height="185" />Και σαν επιστέγασμα της απολιτισης δικαιολόγησης από την Ρωσία του εγκλήματος που προανήγγειλε η Tουρκία, μαθαίνουμε πως με πρωτοβουλία της τουρκικής πλευράς, είχαν σήμερα τηλεφωνική συνομιλία ο Τούρκος πρόεδρος με τον Ρώσο ομόλογό του, Βλαδίμηρο Πούτιν, όπου ουσιαστικά συζήτησαν για την κατάσταση στο Ιντλίμπ, εξαίροντας την συνεργασία τους που λαμβάνει χώρα μέσω των υπουργείων Αμύνης των δύο χωρών, η οποία επιτρέπει να σταθεροποιηθεί η κατάσταση στο Ιντλίμπ. Παράλληλα οι δύο ηγέτες συμφώνησαν να ενεργοποιήσουν τις πολιτικές και διπλωματικές προσπάθειες ώστε να τερματισθούν το ταχύτερο δυνατόν οι εχθροπραξίες στην Λιβύη και να υπάρξει επιστροφή στην διαδικασία των διαπραγματεύσεων.

Οι δύο ηγέτες, συζήτησαν μεταξύ άλλων, θέματα διμερούς συνεργασίας που αφορούν τον τουρισμό και την αντιμετώπιση της πανδημίας του COVID 19, ενώ συμφωνήσαν να συνεχίσουν περαιτέρω τις επαφές τους και σε επίπεδο κορυφής.

Kατά την διάρκεια τηλεφωνικής συνομιλίας που είχαν, συζήτησαν και για την κατάσταση που διαμορφώνεται γύρω από την αλλαγή του στάτους του ναού της Αγίας Σοφίας στην Κωνσταντινούπολης από μουσείο σε τζαμί, με τον Βλαδίμηρο Πούτιν να μην μπαίνει καν στον κόπο να καταδικάσει την βεβήλωση του Ναού. Ο Ρώσος πρόεδρος αρκέστηκε στην αναφορά περί <strong><em>"κοινωνικής απήχησης, την οποία προκάλεσε στην Ρωσία η απόφαση να αλλάξει το στάτους του ναού της Αγίας Σοφίας στην Κωνσταντινούπολη"</em> </strong>χωρίς καν να καταδικάσει τυπικά έστω την βεβήλωση του ναού της Ορθοδοξίας .

Και διαβάζουμε από την ανακοίνωση του Κρεμλίνου για το θέμα της Αγίας Σοφίας:
<p style="text-align: center;"><em><strong>«Ο Βλαντίμιρ Πούτιν επέστησε την προσοχή του Ρετζέπ Ταγίπ Ερντογάν στην μεγάλη κοινωνική απήχηση, την οποία προκάλεσε στην Ρωσία η απόφαση να αλλάξει το στάτους του ναού της Αγίας Σοφίας στην Κωνσταντινούπολη. Ο Πρόεδρος της Τουρκίας έδωσε τις αντίστοιχες διευκρινίσεις, επισημαίνοντας, ότι η πρόσβαση σ΄ αυτό το μοναδικό μνημείο του παγκόσμιου πολιτισμού θα είναι εγγυημένη για όσους επιθυμούν, συμπεριλαμβανομένων των ξένων πολιτών και θα είναι εγγυημένη η διατήρηση των χριστιανικών ιερών», </strong></em></p>
Πηγές: - ΑΠΕ - ΜΠΕ - RT - africa.cgtn -

By Alex Ammohostianos