<h5 id="sTitle" style="text-align: center;">Eπίθεση Μπόλτον στον Τραμπ για την απόσυρση 12.000 Αμερικανών στρατιωτών από τη Γερμανία - Αμφιβολίες για Μπάιντεν</h5>
Σε συνέντευξη του στη γερμανική εφημερίδα «Handelsblatt», ο πρώην σύμβουλος Εθνικής Ασφαλείας του Προέδρου Τραμπ μέχρι τον Σεπτέμβριο του 2019, Τζον Μπόλτον, επέκρινε έντονα την προγραμματισμένη απόσυρση 12.000 Aμερικανών στρατιωτών από τη Γερμανία.

O Τζον Μπόλτον είπε:
<p style="text-align: center;"><strong><em>.«Λείπει η στρατηγική συλλογιστική. Μια απόσυρση κοστίζει χρήματα και χρόνο και πρέπει κανείς να αναρωτηθεί γιατί κάποιος πρέπει να στείλει τα στρατεύματα κάπου αλλού όταν είναι πραγματικά απολύτως ευτυχισμένα και ικανοποιημένοι εκεί που βρίσκονται... Επίσης, η απόφαση αυτή στέλνει ακριβώς το λάθος σήμα στη Μόσχα», </em></strong></p>
Σε περιπτωση που ο Τραμπ εκλεγεί για δεύτερη θητεία, ο Μπόλτον δεν αποκλείει την αποχώρηση των Ηνωμένων Πολιτειών από το ΝΑΤΟ και αναρωτιέται:
<p style="text-align: center;"><strong><em>«Μέχρι στιγμής, οι Ρεπουμπλικανοί κατάφεραν να τον εμποδίσουν να το κάνει, αλλά εάν επανεκλεγεί, αυτά τα εμπόδια θα μπορούσαν να αρθούν. Ποιος ξέρει τι θα κάνει σε μια δεύτερη θητεία του;»</em></strong></p>
Ο <span style="text-align: center;">πρώην σύμβουλος Εθνικής Ασφαλείας του Αμερικανού Προέδρου</span> συνέστησε στην Ευρώπη να συνεργαστεί στενότερα με το Κογκρέσο των ΗΠΑ σε περίπτωση επανεκλογής του Ντόναλντ Ταμπ λέγοντας:
<p style="text-align: center;"><strong><em>«Εάν υπάρξει αποχώρηση από το ΝΑΤΟ ή περαιτέρω σημαντική απόσυρση στρατευμάτων από την Ευρώπη, θα μπορούσε να υπάρξει ισχυρή αντίσταση τόσο από τους Δημοκρατικούς όσο και από τους Ρεπουμπλικάνους (στο Κογκρέσο). Το να επαναπαύεται κανείς ότι θα επικρατήσει στον Λευκό Οίκο η κοινή λογική δεν θα ήταν η καλύτερη στρατηγική»,</em></strong></p>
Ερωτηθείς εάν ο Δημοκρατικός υποψήφιος Τζο Μπάιντεν θα ήταν καλύτερος πρόεδρος, είπε:
<p style="text-align: center;"><em><strong>«Την επόμενη μέρα των εκλογών, θα είμαι πολύ δυστυχισμένος ανεξάρτητα από το ποιος θα κερδίσει, για διαφορετικούς λόγους. Επίσης, δεν έχω ιδέα ποιά θα είναι η πολιτική του Μπάιντεν έναντι της Κίνας. Κάθεται στο υπόγειο του σπιτιού του και δεν βγαίνει έξω πολύ συχνά. Αν κερδίσει και δεν ξέρει ακριβώς τι να κάνει, θα αντικαταστήσουμε μόνο ένα πρόβλημα με ένα νέο».</strong></em></p>
Ο Ντόναλντ Τραμπ βρίσκεται επί του παρόντος στις δημοσκοπήσεις πίσω από τον Μπάιντεν. Ωστόσο, ο Μπόλτον δεν πιστεύει ότι έχουν κριθεί όλα:
<p style="text-align: center;"><em><strong>«Δεν πρέπει ποτέ να υποτιμάτε την ικανότητα του Δημοκρατικού Κόμματος να χάνει τις εκλογές. Υπολείπονται ακόμη σχεδόν 100 ημέρες μέχρι τις εκλογές. Είναι μια αιωνιότητα Στην αμερικανική πολιτική ισοδυναμεί με μια αιωνιότητα».</strong></em></p>
Πηγές: - ΑΜΠΕ - Handelsblatt -

Cover Photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/Worldfishnews-101281798263905/?__tn__=-UC*F">Worldfishnews</a>