Δεν χρειαζόμαστε να προσφύγουμε σε δανεισμό σύμφωνα με τα σημερινά δεδομένα, δήλωσε στον ΣΚΑΪ ο υπουργός Οικονομικών, Χρήστος Σταϊκούρας, αναφερόμενος στην συμφωνία του Eurogroup και τον μηχανισμό στήριξης για να χρηματοδοτηθούν από το Ευρωπαϊκό Μηχανισμό Σταθερότητας άμεσες και έμμεσες δαπάνες σχετιζόμενες με την υγειονομική κρίση, με εξαιρετικά χαμηλό επιτόκιο, όπως ανέφερε.

Παράλληλα, όπως ο ίδιος ανέφερε θα γίνει ένα πρόγραμμα γέφυρα παίρνοντας το κράτος από τις μηνιαίες δόσεις των δανείων και κόκκινων και πράσινων δανειοληπτών. Αυτό σημαίνει ότι όσοι πολίτες θα είναι συνεπείς στις δανειακές τους υποχρεώσεις μέχρι την υγειονομική κρίση, η οποία γίνεται και οικονομική κρίση, θα έρθει η πολιτεία πχ για τρεις μήνες θα τους επιδοτήσει το πολύ υψηλότερο ποσοστό της δόσεως τους, στην συνέχεια αυτό το ποσό θα γίνει μικρότερο για ίσως ακόμα ένα τρίμηνο και έτσι για 9 μήνες το κράτος θα πάρει ένα μεγάλο βάρος από τις δόσεις που θα πλήρωνε ο πολίτης.  Για όσους πλήττονται από τον κορονοϊό.

Εντός της ημέρας αναμένεται να ανοίξει η πλατφόρμα  η οποία θα είναι ανοικτή μέχρι τα μέσα Μαΐου, για την επιστρεπτέα προκαταβολή, σύμφωνα με όσα δήλωσε ο Χρήστος Σταϊκούρας, ώστε να μπορέσουν να αποδεχθούν οι επιχειρηματίες το ποσό στήριξης του 1 δισ. ευρώ.

<em><strong>«Ευελπιστούμε σήμερα να ανοίξει μία πλατφόρμα στην οποία οι επιχειρήσεις, οι οποίες δυνητικά θα ωφεληθούν και εκτιμούμε ότι είναι 90.000, θα βάλουν τικ σε ένα κουτάκι ώστε να πουν ότι αποδέχονται τους όρους του δανείου με πολύ ευνοϊκούς όρους έτσι ώστε από τη Δευτέρα να ξεκινήσει η εκταμίευση πόρων»</strong></em>, ανέφερε χαρακτηριστικά και εξήγησε πως το ποσό ξεκινά από 2.000 ευρώ για επιχείρηση που δεν έχει εργαζόμενους και κλιμακώνεται στα 4.000 ευρώ για 1- 5 εργαζόμενους,  8.000 κ.ο.κ

Στόχος μας το επόμενο διάστημα , ανέφερε ο κ. Σταϊκούρας, η ενίσχυση της ρευστότητας των επιχειρήσεων με 10 δισ., για τη διατήρηση των θέσεων εργασίας.

Ανακοίνωσε επίσης επιπλέον πρωτοβουλίες και δράσεις στους τομείς της  εστίασης, του  τουρισμού και των  μεταφορών διότι, όπως τόνισε, αυτοί έχουν κάποια ιδιαιτερότητα και όταν θα ανοίξουν,  θα ανοίξουν με συγκεκριμένους περιορισμούς.

Ανήγγειλε επίσης πρωτοβουλίες μέσα στο Μάιο  για τους ιδιοκτήτες των ακινήτων που υπέστησαν μείωση των ενοικίων λόγω του κορονοϊού.

Πηγή: – ΑΠΕ-ΜΠΕ –