Έντονο διπλωματικό παρασκήνιο εξελίσσεται τις τελευταίες ώρες στη Σύνοδο Κορυφής της  E.E, με το Έλληνα Πρωθυπουργό να εμμένει στις θέσεις με τις οποίες προσήλθε στη Σύνοδο.

Ο κ. Μητσοτάκης ζητεί να παραμείνει ακέραιο το πρόγραμμα, καθώς και να παραμείνει η αναλογία επιχορηγήσεων-δανείων. Επιπροσθέτως, ο Έλληνας Πρωθυπουργός, τάσσεται όπως η πλειονότητα των χωρών, κατά του επιμερισμού 70-30, υπογραμμίζοντας ότι είναι επιθυμητή η προβλεψιμότητα και όχι η αβεβαιότητα.

Παράλληλα, η Αθήνα είναι υπέρ μεγαλύτερης διάρκειας του προγράμματος, ενώ τονίζει ότι υπάρχει ήδη έτοιμο σχέδιο. Αναφορικά με το Πολυετές Δημοσιονομικό Πλαίσιο η Eλληνική πλευρά ζητεί να δοθεί έμφαση στο Ταμείο Ασφάλειας Συνόρων.

Μέχρι στιγμής πάντως, φαίνεται ότι δεν υπάρχει περιθώριο απομάκρυνσης από την πρόταση του προέδρου του Ευρωπαϊκού Συμβουλίου, Σαρλ Μισέλ.

Mε πληροφορίες από: - ΑΜΠΕ - naftemporiki.gr -

Cover Photo by Naftemporiki.gr