<h6 style="text-align: center;"><strong>O Πρωθυπουργός Κυριάκος Μητσοτάκης είχε σήμερα σύσκεψη με τους προσωρινούς αναδόχους της κοινοπραξίας ΓΕΚ ΤΕΡΝΑ - Mohegan («Inspire Athens») για τη λειτουργία καζίνο στο πλαίσιο της μεγάλης επένδυσης στο Ελληνικό .</strong></h6>
O πρωθυπουργός μεταξύ άλλων ανέφερε:
<p style="text-align: center;"><em><strong>«Είμαστε πολύ ικανοποιημένοι για το πώς έχουν εξελιχθεί τα πράγματα, καθώς έχουμε καταβάλει σημαντικές προσπάθειες για να ξεμπλέξουμε αυτό το εξαιρετικά περίπλοκο κουβάρι που κληρονομήσαμε αναφορικά με το project στο Ελληνικό. Οι ενέργειες που έπρεπε να γίνουν από τη δική μας την πλευρά έχουν γίνει και τώρα η «μπάλα» έχει μεταφερθεί στον ιδιωτικό </strong></em><em><strong>τομέα προκειμένου να προχωρήσει η επένδυση» .</strong></em></p>
<img class="size-medium wp-image-9569 alignleft" src="https://www.ny-greeks.com/wp-content/uploads/2020/10/Elliniko-Mitsotakis-13-300x188.jpg" alt="" width="300" height="188" />H χαρακτηριστική φράση στα ελληνικά του CEO της Mohegan, Mario Kontomerkos, ήταν «Επιτέλους»... O CEO της Mohegan, Mario Kontomerkos, ευχαρίστησε τον πρωθυπουργό και τους υπουργούς για την ταχύτητα με την οποία κινήθηκαν προκειμένου να παρακαμφθούν γραφειοκρατικές αγκυλώσεις και να επιταχυνθεί η επένδυση, ενώ τόνισε τη διαφάνεια με την οποία κινήθηκαν οι διαδικασίες. Όπως είπαν οι εκπρόσωποι της Mohegan, τα στοιχεία αυτά θα αναδειχθούν διεθνώς, προκειμένου να δοθεί ένα θετικό κλίμα για τις επενδύσεις στην Ελλάδα και να καταδειχθεί πόσο έχουν αλλάξει τα πράγματα.

Σε  ανάρτηση στο twitter, του o πρωθυπουργός ανέφερε χαρακτηριστικά:

Έχουμε καταβάλει σημαντικές προσπάθειες για να ξεμπλέξουμε αυτό το περίπλοκο κουβάρι του project στο Ελληνικό και είμαστε εξαιρετικά ικανοποιημένοι με την πρόοδο που έχει γίνει. Σύσκεψη με τους προσωρινούς αναδόχους της κοινοπραξίας ΓΕΚ ΤΕΡΝΑ – Mohegan.

https://twitter.com/PrimeministerGR/status/1316418178910769154?s=20

Στη διάρκεια της σύσκεψης έγινε αναφορά και στο παγκόσμιο οικονομικό κλίμα λόγω της πανδημίας και τονίστηκε ότι η Ελλάδα θα είναι ανάμεσα στις χώρες που θα βγουν μακροπρόθεσμα κερδισμένες από αυτή την περιπέτεια. Ο υπουργός Ανάπτυξης, Άδωνις Γεωργιάδης, εξέφρασε την ικανοποίησή του για το τίμημα, που ήταν πέντε φορές μεγαλύτερο από το ζητούμενο αρχικά, ενώ οι εκπρόσωποι των εταιρειών ανέλυσαν τα σχέδιά τους για την πρόοδο του έργου.

<img class="size-medium wp-image-9568 alignright" src="https://www.ny-greeks.com/wp-content/uploads/2020/10/Elliniko-Mitsotakis-12-300x188.jpg" alt="" width="300" height="188" />

Στη σύσκεψη μετείχαν ο υπουργός Ανάπτυξης και Επενδύσεων, Άδωνις Γεωργιάδης, ο υπουργός Επικρατείας, Γιώργος Γεραπετρίτης, ο αναπληρωτής υπουργός Ανάπτυξης και Επενδύσεων, Νίκος Παπαθανάσης, ο επικεφαλής του οικονομικού γραφείου του πρωθυπουργού, Αλέξης Πατέλης, ο διευθύνων Σύμβουλος της LAMDA Development, Οδυσσέας Αθανασίου, κι ο πρόεδρος και διευθύνων σύμβουλος του Ομίλου ΓΕΚ ΤΕΡΝΑ, Γιώργος Περιστέρης.

Από την πλευρά της Mohegan Gaming and Entertainment (MGE), συμμετείχαν μέσω τηλεδιάσκεψης ο Board Chairman, James Gessner, o MGE President και CEO, Mario Kontomerkos, κι ο ΜGE Greece Representative, Πολυχρόνης Γριβέας.

Πηγές: - Naftemporiki -