<p style="text-align: center;"><strong>Goldman Sachs: Έρχονται τα χειρότερα για την τουρκική λίρα</strong></p>
<p style="text-align: center;"><strong>Pεκόρ υποτίμησης της τουρκικής λίρας έναντι των ξένων νομισμάτων την εβδομάδα που μας πέρασε. Το τουρκικό νόμισμα στα χαμηλότερα επίπεδα εδώ και 2 χρόνια, από τη κρίση του 2018, οταν έχασε το 1,7% της αξίας της.  οταν</strong></p>
<p style="text-align: left;">Τα χρόνια προβλήματα της τουρκικής οικονομίας βγαίνουν στην επιφάνεια σε μια κρίση, που εκ της φύσεώς της δεν έχει προηγούμενο. O COVID 19 και η υποχώρηση της λίρας τραβούν την τουρκική οικονομία στον πάτο και βάζουν θηλιά στον εκλεγμένο δικτάτορα της τουρκίας Ταγίπ Ερντογάν, ο οποίος μάταια επιδιώκει να βρει σανίδα σωτηρίας.</p>
<p style="text-align: left;"><img class="size-medium wp-image-3365 alignleft" src="https://www.ny-greeks.com/wp-content/uploads/2020/05/Turkia-300x193.jpg" alt="" width="300" height="193" />Οι υποσχέσεις των ΗΠΑ για στήριξη δεν φαίνεται να αποδίδουν, αλλά ούτε και η σύμμαχος της τουρκίας από το 2010 Ρωσία δύναται να βοηθήσει, ενώ πάντα είναι ανοικτή η προσφυγή στο Διεθνές Νομισματικό Ταμείο. Ένα σενάριο, βέβαια, που δεν συζητά ο Ερντογάν.</p>
Την περασμένη εβδομάδα η τουρκική λίρα έγραψε ρεκόρ πτώσης με 7,4 ως προς το δολάριο, και η πτώση μεγάλωσε φτάνοντας το 17%.

H Κεντρική Τράπεζα της Τουρκίας έχασε το 50% από τα αποθεματικά της σε δολάρια για να στηρίξει τη λίρα (20 δις).

Η νέα πτώση της τουρκικής λίρας είναι συνάρτηση:
<ol>
 	<li>Της περαιτέρω μείωσης των εξαγωγών, που έφτασε ώς το 18% στη μεταποιητική βιομηχανία, γεγονός που άνοιξε την ψαλίδα στο πάγιο πρόβλημα του ανισοζυγίου εμπορικών συναλλαγών.</li>
 	<li>Της αύξησης του πληθωρισμού (πέραν του 15%)</li>
 	<li>Tης ανεργίας (17%),</li>
 	<li>Kαι της ύφεσης που θα κτυπήσει τη χώρα, χωρίς να υπάρχει δυνατότητα αποπληρωμής των εξωτερικών οφειλών για το 2020, που φτάνουν περί τα 170 δις δολάρια.</li>
</ol>
<img class="size-medium wp-image-3500 alignright" src="https://www.ny-greeks.com/wp-content/uploads/2020/05/Turkkey-300x169.jpg" alt="" width="300" height="169" />Το μαξιλαράκι των 16 δις δολαρίων, που υπολογίζει να κερδίσει η χώρα από την πτώση της τιμής του πετρελαίου, δεν φαίνεται ικανό να σώσει την παρτίδα, καθότι ο τουρισμός δύσκολα μπορεί να σωθεί, λόγω των καθυστερημένων μέτρων που ελήφθησαν από την κυβέρνηση στον τρόπο αντιμετώπισης του κορωνοϊού.

Ο υπουργός Οικονομικών της Τουρκίας Μπεράτ Αλμπαϊράκ, πραγματοποίησε την Τετάρτη που μας πέρασε, τηλεδιάσκεψη με ξένους επενδυτές, προσπαθώντας να τους πείσει για επενδύσεις σε μία χώρα που το νόμισμά της κατρακυλά και τα συναλλαγματικά αποθέματα της κεντρικής τράπεζας έχουν σχεδόν εξαϋλωθεί.

Ο Ερντογάν φαίνεται να χάνει το έδαφος κάτω από τα πόδια του, όμως δεν διστάζει να αλωνίζει την Κυπριακή ΑΟΖ. Οι ένοπλες δυνάμεις έχουν δικούς τους πόρους και απορροφούν σταθερά βασικό τμήμα του προϋπολογισμού. Όμως, κανείς δεν μπορεί να ισχυριστεί ότι αυτή η κρίση δεν θα επηρεάσει ακόμη και αυτόν τον στρατό, χωρίς να σημαίνει μείωση της τουρκικής απειλής.

<hr />

<h6 style="text-align: center;"><strong>Διαβάστε το σχετικό άρθρο κάνοντας κλικ <a href="https://www.ny-greeks.com/?p=3495">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3495">Κυπριακή ΑΟΖ: Eκνευρισμός από τις κινήσεις της Τουρκίας</a></h6>

<hr />

Η αντιπολίτευση, πάντως, κτυπά αλύπητα τον Τούρκο Πρόεδρο. Και προφανώς στο Κυπριακό και τα Ελλαδοτουρκικά οι Κεμαλιστές δεν τηρούν ηπιότερη στάση από εκείνην του AKP. Το αντίθετο συμβαίνει. Το ερώτημα είναι τι θα συμβεί με τη χώρα εάν η οικονομική κατάσταση γίνει ακόμη χειρότερη.
<p style="text-align: center;"><strong> <img class="size-medium wp-image-3503 alignleft" src="https://www.ny-greeks.com/wp-content/uploads/2020/05/FT-300x300.png" alt="" width="300" height="300" />Oι Financial Times γράφουν:</strong></p>
Οι επενδυτές είχαν αρχίσει να ανησυχούν για την Τουρκία πριν την πανδημία, καθώς τα συναλλαγματικά αποθέματα, εξαιρουμένου βραχυπρόθεσμα δανεισμένου χρήματος, μειώνονται εδώ και καιρό, την ίδια στιγμή που η κεντρική τράπεζα της χώρας έχει μειώσει δραστικά τα επιτόκια σε μια προσπάθεια να στηρίξει την οικονομία.

Αυτή η κίνηση όμως έχει περιορίσει δραστικά την απόδοση που λαμβάνουν οι επενδυτές από τη διακράτηση τουρκικού ενεργητικού αφότου αφαιρεθεί ο πληθωρισμός, ο οποίος κινείται στο 15+%.
<p style="text-align: center;"><strong>Την ίδια στιγμή ο Οίκος Goldman Sachs προβλέπει ότι:</strong></p>
<p style="text-align: center;"><strong>"Σε αχαρτογράφητα νερά θα φτάσει η τουρκική λίρα"</strong></p>
O Οίκος Goldman Sachs προβλέπει ότι η τουρκική λίρα θα υποχωρήσει ακόμα χαμηλότερα από το ιστορικό ρεκόρ που έπεσε αυτή την εβδομάδα και θα φτάσει σε αχαρτογράφητα νερά.  H Goldman Sachs προειδοποιεί για την αδυναμία της χώρας να αμυνθεί έναντι εκροών κεφαλαίου και εκφράζει σοβαρές αμφιβολίες για την αξιοπιστία της οικονομικής πολιτικής.

<img class="size-medium wp-image-3505 alignright" src="https://www.ny-greeks.com/wp-content/uploads/2020/05/GS-300x300.jpg" alt="" width="300" height="300" />Ο οίκος περιμένει ότι
<ol>
 	<li>Tο τουρκικό νόμισμα τους επόμενους 12 μήνες θα βρεθεί 14% χαμηλότερα σε ισοτιμία 8,25 λιρών ανά δολάριο. Το ιστορικό χαμηλό της περασμένης εβδομάδας ήταν 7,269 λίρες ανά δολάριο.</li>
 	<li>Συγκεκριμένα πιστεύει ότι θα περάσει το 7,5 τον Αύγουστο, το 7,75 το Νοέμβριο και θα συνεχίσει να κατηφορίζει το 2021.</li>
 	<li>Προειδοποιεί δε, σε επιστολή προς τους πελάτες της ότι «η αναμενόμενη υποτίμηση μπορεί να έρθει περισσότερο εμπροσθοβαρώς».</li>
</ol>
O Οίκος Goldman Sachs υποστηρίζει ότι η λίρα είναι το <strong><em>«πλέον ευάλωτο»</em></strong> από τα βασικά νομίσματα των αναδυόμενων αγορών εξαιτίας <em><strong>«σημαντικών εξωτερικών αναγκών χρηματοδότησης, περιορισμένων αποθεμάτων ρευστότητας και πολιτικής αξιοπιστίας»</strong></em>.
<p style="text-align: center;"><em><strong>«Η κρίση της Covid-19 πιθανότατα θα πιέσει περαιτέρω το ισοζύγιο τρεχουσών συναλλαγών δεδομένης της εξάρτησης από τις τουριστικές ροές για ξένο συνάλλαγμα, έτσι η χρηματοδότηση από το εξωτερικό θα απαιτήσει είτε φθηνότερη ισοτιμία, είτε υψηλότερα επιτόκια ή και τα δυο»</strong></em></p>
Πηγή: - Goldman Sachs - Financial Times - euro2day.gr - economytoday - liberal - Sigmalive - ethnos -

Cover Photo by <a class="_hli" href="https://www.facebook.com/PretoriaRekord/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=314184250333&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Rekord</a>

By Alex Ammohostianos