<div>
<p lang="el-GR">Σε εξέλιξη είναι επαφές μεταξύ της ελληνικής και της γαλλικής κυβέρνησης για την απόκτηση 18 μαχητικών <span lang="en-US">Rafale </span>από την ελληνική πολεμική αεροπορία, <a href="https://www.parapolitika.gr/" target="_blank" rel="noopener noreferrer" data-rapid-elm="context_link" data-ylk="elm:context_link;itc:0" data-rapid-sec="{&quot;entry-text&quot;:&quot;entry-text&quot;}" data-rapid-itc="0">σύμφωνα με δημοσίευμα των «Παραπολιτικών».</a></p>

</div>
<p lang="el-GR">Βάσει του δημοσιεύματος οι επαφές είναι σε προχωρημένο επίπεδο και εντός του 2020 αναμένεται να ανακοινωθεί επίσημα η συμφωνία.</p>
<p lang="el-GR">Σύμφωνα με τις πηγές που επικαλούνται τα «Παραπολιτικά», οι συζητήσεις γίνονται πλέον σε επίπεδο κυβερνήσεων και η συμφωνία φαίνεται να κινείται σε δύο επίπεδα: Το πρώτο προβλέπει δωρεά οκτώ μαχητικών της γαλλικής πολεμικής αεροπορίας στην Ελλάδα και το δεύτερο στην αγορά νέων καινούριων μαχητικών.</p>
<p lang="el-GR">Ειδικότερα, αναφέρεται πως, καθώς είναι δύσκολη η άμεση παραγωγή νέων αεροσκαφών, φέρεται να εξετάζεται το ενδεχόμενο συμφωνίας με την Αίγυπτο, προκειμένου να παραλάβει αρχικώς 10 από 20 <span lang="en-US">Rafale </span>που έχει παραγγείλει και τα άλλα 10 να παραδοθούν στην Ελλάδα (η Αίγυπτος έχει προβεί σε σημαντικές αγορές γαλλικών οπλικών συστημάτων, μεταξύ των οποίων μαχητικά <span lang="en-US">Rafale, </span>κορβέτες <span lang="en-US">Gowind 2500, </span>ελικοπτεροφόρα <span lang="en-US">Mistral </span>μια φρεγάτα <span lang="en-US">FREMM)</span>.</p>
<p lang="el-GR">Σύμφωνα με τα «Παραπολιτικά» σε πρόσφατη επικοινωνία τους ο πρωθυπουργός Κυριάκος Μητσοτάκης και ο Γάλλος πρόεδρος Μακρόν κατέληξαν στον πυρήνα της συμφωνίας.</p>
<p lang="el-GR">Πηγή: huffingtonpost.gr</p>