<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

O Έλληνας Κυβερνητικός Εκπρόσωπος Στέλιος Πέτσας, στη σημερινή ενημέρωση των δημοσιογράφων, ανέφερε πως από 1η Ιουλίου ανοίγουν τα χερσαία σύνορα της Ελλάδας με την Τουρκία

Συγκεκριμένα, ο κ. Πέτσας ανέφερε:
<p style="text-align: center;"><em><strong>"ανοίγουν οι πύλες εισόδου των Ευζώνων, της Κακαβιάς, της Κρυσταλλοπηγής, του Προμαχώνα, της Νυμφαίας, των Καστανιών και των Κήπων."</strong></em></p>
Aπό την 1η Ιουλίου ανοίγουν επίσης 27 αεροδρόμια της Ελλάδας για πτήσεις από το εξωτερικό: 20 μεγάλα, ανάμεσα στα οποία το Ηράκλειο, τα Χανιά, η Κέρκυρα, η Ρόδος και η Μύκονος, αλλά και 7 μικρότερα σε Ιωάννινα, Σητεία, Λήμνο, Κύθηρα, Σκύρο, Πάρο και Χίο.

Την ίδια ώρα, από την προσεχή Τετάρτη, Πάτρα και Ηγουμενίτσα θα ξεκινήσουν να δέχονται πλοία από Ιταλία, ενώ τα λιμάνια σε Πειραιά, Ρόδο, Κέρκυρα, Βόλο και Κατάκολο θα ανοίξουν για την κρουαζιέρα, χωρίς όμως προς το παρόν να έχουν προγραμματιστεί ακόμα ταξίδια.

Σημειώνεται ότι όσον αφορά στις τρίτες χώρες, εκτός Ευρωπαϊκής Ένωσης, η Ελλάδα σκοπεύει να κινηθεί με βάση τον κατάλογο που συντάσσεται από την ΕΕ, ενώ μέχρι τις 15 Ιουλίου δεν θα επιτρέπονται απευθείας πτήσεις από το Ηνωμένο Βασίλειο και την Σουηδία.

Πηγή: <a title="Sigma-Live" href="https://www.inewsgr.com/Sigma-Live.htm">Sigma Live</a>

By Yannis Iosifidis