Του Αλεξάνδρου Αμμοχωστιανού

Το τουρκικό ερευνητικό πλοίο Oruc Reis εισήλθε ξανά εντός της Eλληνικής υφαλοκρηπίδας και συνεχίζει κανονικά τις έρευνες με τα καλώδια του "απλωμένα", δίνοντας την εντύπωση πως κάνει κανονικά ηχοβολισμό κινούμενα σε χαμηλή ταχύτητα 5 κόμβων, δημιουργώντας τετελεσμένα και γκριζάροντας επίσημα την περιοχή.

Τα προαναφερθέν δεδομένα και το γκριζάρισμα της περιοχή λαμβάνουν χώρα, την ίδια στιγμή που η Ελληνική Κυβέρνηση ισχυρίζεται ότι το αποτέλεσμα του ηχοβολισμού που διενεργεί το τουρκικό ερευνητικό δεν μπορεί να είναι το βέλτιστο λόγω της συγκέντρωσης μεγάλου αριθμού πλοίων στην περιοχή.

Δυστυχώς το ζητούμενο από την Tουρκία δεν ήταν, ούτε πρόκειται να είναι αυτή τη χρονική περίοδο, η άριστη ποιότητα ηχοβολιστικού αποτελέσματος. Στόχος της τουρκίας, ο όποιος παρεμπιπτόντως και επιτυγχάνεται επί του παρόντος, ήταν και είναι η διεξαγωγή έρευνας από το Oruc Reis, άσχετος ποιότητας αποτελεσμάτων, αποδεικνύοντας πως η περιοχή δεν είναι Ελληνική. Τα δεδομένα τα οποία έχουν διαμορφωθεί και δεν αλλαζουν μέχρι της στιγμής είναι: το τουρκικό ερευνητικό πλοίο Oruc Reis να διενεργεί κανονικά έρευνες, και να διεξάγει με "απλωμένα" τα καλώδια του, ηχοβοπλισμό μέσα στην Ελληνική ΑΟΖ, και από την άλλη η Ελλάδα να αρνείται την πραγματικότητά, όχι επειδή δεν γίνεται πραγματική έρευνα, αλλά στην θεωρία του ότι <strong>"και αν διεξάγεται έρευνα, τότε το αποτέλεσμα της έρευνας θα είναι ποιοτικά κατώτερο η και άχρηστο"!!!</strong>

<strong>Το νέο Ελληνοτουρκικό παράδοξο και η άρνηση των πραγματικοτήτων</strong>

Δυστυχώς, ως Έλληνες, ζούμε ακόμη ένα Ελληνοτουρκικό παράδοξο όπου: ο κλέφτης μπήκε στο σπίτι μας και συγκεκριμένα στην αυλή μας, έχει καθίσει στην καρέκλα του κήπου και λέει πως είναι μέρος της περιουσία του, έχει βάλει μουσική στο δικο μας ράδιο που έχουμε στο τραπεζάκι του κήπου, αλλά επειδή η μουσική που ακούει δεν είναι Άλφα ποιότητας λόγω του ότι εμείς διαμαρτυρόμενοι ανοίξαμε στην "διαπασών" τον ήχο από την τηλεόραση στο σαλόνι, εμείς σαν Ελλάδα επιλέξαμε να αρνηθούμε ότι ο κλέφτης είναι στο σπίτι μας, γιατί δεν κατάφερε να απολαύσει μουσική άλφα ποιότητας!!!