<h6 style="text-align: center;"><strong>Συγκλονιστικές οι πληροφορίες που δίνει οργισμένος ο Γάλλος πρόεδρος, για το ναυτικό επεισόδιο και για την στήριξη που δίνουν οι Ευρωπαίοι στην Τουρκία.</strong></h6>
<img class=" wp-image-5998 alignleft" src="https://www.ny-greeks.com/wp-content/uploads/2020/07/FR.-NV-2-214x300.jpg" alt="" width="168" height="236" />Όπως μεταδίδει από την Ελλάδα το OPEN TV στο κεντρικό δελτίο ειδήσεων του καναλιού, και όπως μας ενημερώνει ο ανταποκριτής του Παντελής Βαλασόπουλος από το Βερολίνο, ο Εμανουέλ Μακρόν είπε στην Ανγκελα Μέρκελ πως:
<p style="text-align: center;"><strong><em> «στο ναυτικό επεισόδιο στη Λιβύη φτάσαμε στο παρά ένα από ένα πολεμικό επεισόδιο με αληθινά πυρά μεταξύ γαλλικού και τουρκικού ναυτικού στη Μεσόγειο».</em></strong></p>
Ο πρόεδρος της Γαλλίας τόνισε στην καγκελάριο πως είναι οργισμένος με τα γεγονότα, και απέτισε όπως και εκείνη πάρει καθαρή θέση κατά της Τουρκίας.  Ο πρόεδρος της Γαλλίας Εμανουέλ Μακρόν απέτισε όπως το Βερολίνο τοποθετηθεί για το ψευδοσύμφωνο που έχει υπογράψει η Αγκυρα με τη Λιβύη.

https://www.youtube.com/watch?v=5BoD-FslrFo

Για την ιστορία θυμίζουμε πως:
<ul>
 	<li>O Γενικός Γραμματέας του ΝΑΤΟ ανακοίνωσε ότι η Συμμαχία θα διερευνήσει τις κατηγορίες του Παρισιού ότι γαλλική φρεγάτα, που επιδίωκε να προσδιορίσει την ταυτότητα ενός φορτηγού πλοίου το οποίο θεωρείτο ύποπτο για μεταφορά όπλων προς τη Λιβύη αποτέλεσε αντικείμενο μιας «εξαιρετικά επιθετικής ενέργειας» εκ μέρους τουρκικών πλοίων.</li>
 	<li>Η Γαλλίδα υπουργός Ενόπλων Δυνάμεων Φλοράνς Παρλί έθεσε το συμβάν κατά τη διάρκεια συνάντησης των υπουργών Άμυνας των κρατών μελών του ΝΑΤΟ σε μια περίοδο που οι δύο σύμμαχοι ανταλλάσσουν βέλη για την κρίση στη Λιβύη, κατηγορώντας η μία την άλλη ότι στηρίζουν αντίπαλες πλευρές στον πόλεμο της βορειοαφρικανικής χώρας.</li>
 	<li>Το Παρίσι κατηγορεί επανειλημμένα την Άγκυρα για παραβίαση του εμπάργκο όπλων του ΟΗΕ. Η Τουρκία απορρίπτει τις γαλλικές κατηγορίες και αρνήθηκε ότι το συμβάν συνέβη, όπως περιγράφεται από τη Γαλλία. Η Παρλί είπε ότι στις 10 Ιουνίου τουρκικά πολεμικά πλοία φώτισαν τρεις φορές με τα ραντάρ τους τη γαλλική φρεγάτα Courbet στην ανατολική Μεσόγειο.</li>
 	<li>Όπως σημείωσε η Γαλλίδα υπουργός, η Courbet βρισκόταν σε αποστολή του ΝΑΤΟ για να ελέγξει αν ένα τουρκικό πλοίο, το Cirkin, μετέφερε παράνομα όπλα στη Λιβύη καθώς απενεργοποίησε τον αναμεταδότη του, δεν προσδιόρισε την ταυτότητά του και δεν ανέφερε τον τελικό του προορισμό. Πρόσθεσε ότι κατά τη διάρκεια του συμβάντος οι Τούρκοι ναυτικοί φόρεσαν αλεξίσφαιρα γιλέκα και στάθηκαν φέροντας ελαφρά όπλα.</li>
 	<li>Ο ανταποκριτής του Open Tv ανέφερε πως αύριο η Bild κυκλοφορεί με την αποκάλυψη για το πώς η Τουρκία μεταφέρει όπλα στην Τουρκία.</li>
</ul>
Πηγή: - OPEN TV - ETHNOS -

Cover Photo by <a id="js_3f8" class="_hli" href="https://www.facebook.com/globalairforce/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=1687257368158265&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1" aria-describedby="u_85_1" aria-owns="js_3f5">Global Military Aviation</a>

By Yannis Iosifidis