<p style="text-align: center;"><strong>Σε αναγκαστική προσγείωση στο αεροδρόμιο της Κω προχώρησε ο πιλότος διεθνούς πτήσης προερχόμενη από την Αττάλεια, καθώς ένας από τους επιβάτες αρνιόταν να φορέσει την προστατευτική μάσκα.</strong></p>
Σύμφωνα με τη rodiaki.gr, πρόκειται για&nbsp; Βρετανό 32 ετών,&nbsp; ο οποίος επιβιβάστηκε στο αεροδρόμιο της Αττάλειας έχοντας ως προορισμό το Λονδίνο. Kατά την διάρκεια της πτήσης ο προαναφερόμενος αρνήθηκε να πειθαρχήσει στις οδηγίες του πληρώματος για την ορθή χρήση προστατευτικής μάσκας, διαταράσσοντας την ασφάλεια της πτήσης.

Μετά από αυτή την εξέλιξη, και αφού πρώτα ο κυβερνήτης είχε ενημερώσει τον πύργο ελέγχου στο αεροδρόμιο της Κω για το συμβάν, προχώρησε σε αναγκαστική προσγείωση στο νησί. Μόλις το αεροσκάφος προσγειώθηκε, αστυνομικοί του Τμήματος Αερολιμένα Κω συνέλαβαν τον 32χρονο.

Ο Βρετανός παραπέμφθηκε στη Δικαιοσύνη, ενώ σε βάρος του κινήθηκε η προβλεπόμενη από τον νόμο διαδικασία.

Πηγή: Έθνος - rodiaki.gr - Sigmalive -