Συναγερμός σήμανε στις Ελληνικές ένοπλες δυνάμεις για την τουρκική NAVTEX με την οποία αναγγέλθηκαν «σεισμικές έρευνες» μέσα στην ελληνική υφαλοκρηπίδα, και συγκεκριμένα στον θαλάσσιο χώρο νότια της Ρόδου και του Καστελόριζου και νοτιοανατολικά της Κρήτης, σύμφωνα με την NAVTEX που εξέδωσε ο σταθμός της Αττάλεια.

Η Navtex αφορά έρευνες από το πλοίο Oruc Reis σε θαλάσσια περιοχή που σύμφωνα με την ΕΡΤ βρίσκεται στην ελληνική υφαλοκρηπίδα.Η επίμαχη περιοχή βρίσκεται στην ελληνική υφαλοκρηπίδα.

Η NAVTEX με την οποία η Τουρκία δεσμεύει την θαλάσσια περιοχή νοτιοανατολικά του Καστελόριζου για σεισμικές έρευνες διαρκεί από σήμερα μέχρι τις 2 Αυγούστου.

Σύμφωνα με πηγές από το υπουργείο Εθνικής Άμυνας οι ένοπλες δυνάμεις είναι σε ετοιμότητα και παρακολουθούν τις τουρκικές κινήσεις.\

https://www.youtube.com/watch?v=-5XWjw2IUsc

<strong>Εσπευσμένα στην Αθήνα από Λευκωσία ο Φλώρος</strong>

Όπως μεταδίδουν Eλλαδικά και Κυπριακά ΜME, τις τελευταίες ώρες παρατηρείται αυξημένη κινητικότητα στη ναυτική βάση του Ακσάζ και έχουν βγει από εκεί 15 ναυτικές μονάδες γεγονός που έχει σημάνει συναγερμό και στην Αθήνα και στο Πολεμικό Ναυτικό που βρίσκεται σε ύψιστη επιφυλακή.

Σύμφωνα με πληροφορίες που επικαλείται το ΚΥΠΕ, τόσο το Υπουργείο Εξωτερικών, όσο και το Υπουργείο Άμυνας της Ελλάδας παρακολουθούν με ψυχραιμία τις κινήσεις της Άγκυρας.

Ο αρχηγός ΓΕΕΘΑ, Κωνσταντίνος Φλώρος, επέστρεψε εσπευσμένα από την Κύπρο στην Αθήνα  όπου βρισκόταν για την επέτειο της τουρκικής εισβολής.

https://www.youtube.com/watch?v=BiH2YniPO18&amp;feature=emb_title

<strong>Συντονισμός Μητσοτάκη - Φλώρου</strong>

Κυβερνητικές πηγές τις οποίες επικαλείται το ΑΠΕ αναφέρουν ότι ο πρωθυπουργός Κυριάκος Μητσοτάκης είχε συνάντηση στο γραφείο του με τον υπουργό Εξωτερικών Νίκο Δένδια και τηλεφωνικές επικοινωνίες με τον υπουργό Άμυνας Νίκο Παναγιωτόπουλο και τον αρχηγό ΓΕΕΘΑ Κωνσταντίνο Φλώρο.
<p style="text-align: center;"><em><strong>«Ο Πρωθυπουργός και η κυβέρνηση παρακολουθούν τις εξελίξεις με ψυχραιμία και ετοιμότητα»,</strong></em></p>
<strong>Περίοδος παρατεταμένης έντασης (Ανταπόκριση από Κύπρο)</strong>

Όπως ανέφερε ο κ. Μαρτζούκος, σε εκπομπή του Κυπριακού καναλιού Sigma, προέχει η αποτροπή ενώ πρόσθεσε πως είναι ορατό το ενδεχόμενο ενός θερμού επεισοδίου.

Όπως ανέφερε ο κ. Μαρτζούκος:
<p style="text-align: center;"><strong><em>«Αυτή ήταν μια περίοδος παρατεταμένης έντασης αλλά η NAVTEX που εξέδωσε η Τουρκία, συνιστά μια ξεχωριστή διάτρητη πράξη που αλλάζει την ένταση και την παίρνει προς την κρίση. Εάν κάτι δεν αλλάξει πάμε προς την κρίση, ανέφερε χαρακτηριστικά.»</em></strong></p>
<strong><em>«Εναπόκειται, και στον διεθνή παράγοντα και στην αποφασιστικότητα της Ελλάδας να αποδείξει ότι αυτά που λέει τα εννοεί. Πρέπει να είμαστε ψύχραιμοι και να συνάδουν οι ενέργειες οι διπλωματικές, οι στρατιωτικές και οι πολιτικές.»</em></strong>

<strong><em>«Πρέπει να γίνεται στενή παρακολούθηση των ενεργειών της Τουρκίας για να διαγνωσθούν οι προθέσεις της. »</em></strong>

https://www.youtube.com/watch?v=9LpJgWdyq2w
<p style="text-align: left;">Στην δική του τοποθέτηση ο κ. Χαραλαμπίδης σημείωσε</p>
<p style="text-align: center;"><strong><em>«Mε ξενίζει ότι ενώ ο Πρόεδρος της Δημοκρατίας και ο Πρωθυπουργός της Ελλάδας βρίσκονταν στις Βρυξέλλες, ανακοινώθηκε ότι η συζήτηση για τις προκλήσεις της Τουρκίας θα γίνουν τον Σεπτέμβριο». </em></strong></p>
<strong><em>«Εφόσον και η Ελλάδα και η Τουρκία είναι χώρες του ΝΑΤΟ, θα έπρεπε να ζητηθεί σύγκληση για να καταγγελθεί η Τουρκία,».</em> </strong>
<p style="text-align: left;">Σχετικά με τον χάρτη των περιοχών που αφορά η NAVTEX, σημείωσε πως λείπει σχεδόν παντελώς η αχίλλειος πτέρνα, που είναι η Κύπρος.</p>
Αν εκτονωθεί η κρίση θα πρέπει να υπάρξει συνεννόηση Αμερικανών και Ρώσων, πρόσθεσε.

Τέλος ανέφερε πως το μήνυμα του Ερντογάν προς την Ελλάδα είναι πως «εάν προχωρήσω έχετε την επιλογή να με χτυπήσετε, αν δεν θέλετε να με χτυπήσετε θα δεχθείτε διάλογο με τους δικούς μου όρους.

https://www.youtube.com/watch?v=hjE8jvIZgwE

<strong>Τηλεφωνική επικοινωνία Παναγιωτόπουλου με τον Αμερικανό ομόλογο του Μαρκ Έσπερ</strong>

O υπουργός Εθνικής Άμυνας, κ. Παναγιωτόπουλος, είχε σήμερα τηλεφωνική επικοινωνία με τον υπουργό Άμυνας των ΗΠΑ, Μαρκ Έσπερ, η οποία ήταν προγραμματισμένη μετά την προσωρινή αναβολή της επίσκεψης του ΥΕΘΑ στην Ουάσινγκτον.

Σύμφωνα με την σχετική ανακοίνωση του υπουργείου Εθνικής Άμυνας, κατά τη διάρκεια της συνομιλίας τους ο Έλληνας υπουργός, αρχικά, ενημέρωσε τον Αμερικανό ομόλογο του για τις τρέχουσες εξελίξεις στην περιοχή νότια και ανατολικά του Καστελόριζου, όπου η Τουρκία ανακοίνωσε ότι προτίθεται να διεξάγει έρευνες σε περιοχή που περιλαμβάνει και την ελληνική υφαλοκρηπίδα. Ο κ. Παναγιωτόπουλος παρουσίασε την κατάσταση που διαμορφώνεται με την κίνηση ναυτικών μονάδων στην περιοχή και υπογράμμισε ότι η Ελλάδα είναι αποφασισμένη να προασπίσει τα κυριαρχικά της δικαιώματα, εφόσον τούτο απαιτηθεί.

<strong>Για την ιστορία</strong>

Τον Οκτώβριο του 2018 η Ελλάδα με τη φρεγάτα Νικηφόρος Φωκάς απέτρεψε τουρκικό πλοίο από το να πραγματοποιήσει έρευνες εντός της ελληνικής υφαλοκρηπίδας. Υπενθυμίζεται ότι πριν από λίγες μέρες, είχε ανακοινωθεί NAVTEX για γεωτρήσεις στο θαλάσσιο χώρο νοτιοδυτικά της Κύπρου.

Η τουρκική NAVTEX είναι η ακόλουθη:

TURNHOS N/W : 0977/20 (Antalya NAVTEX Station) (Published Date: 21-07-2020 11:23)
TURNHOS N/W : 0977/20
MEDITERRANEAN SEA
1.SEISMIC SURVEY, BY R/V ORUÇ REİS, ATAMAN AND CENGİZ HAN BETWEEN 21 JUL-02 AUG 20 IN AREA BOUNDED BY;
33 55.22 N – 027 59.83 E
34 58.25 N – 030 31.50 E
34 18.18 N – 030 54.52 E
34 17.03 N – 030 06.12 E
33 49.13 N – 030 06.38 E
33 40.95 N – 028 46.62 E
33 47.37 N – 028 20.27 E
33 52.98 N – 027 59.97 E
6 NM BERTH REQUESTED..

Με πληροφορίες από: - ΚΥΠΕ - ΑΠΕ ΜΠΕ - Naftemporiki - Sigmalive - Protothema -

By Alex Ammohostianos