<span style="color: #ff0000;">Του ανταποκριτή μάς στην Αθήνα Γιάννη Ιωσηφίδη</span>

O επικεφαλής του γερμανικού τουριστικού ομίλου TUI, Φριτς Γιούσεν. εκτιμά πως η Ελλάδα, όπως και η Κύπρος, η Βουλγαρία και η Πορτογαλία, έχουν <em><strong>«καλές πιθανότητες» </strong></em>να ανοίξουν σύντομα για τον τουρισμό.

Αυτές οι χώρες επιδίωξαν συζητήσεις με την TUI και προετοιμάζονται <em><strong>«πολύ εντατικά για την επιστροφή των τουριστών»</strong></em>, δηλώνει ο κ. Γιούσεν στο περιοδικό Der Spiegel που θα κυκλοφορήσει αύριο, με κεντρικό θέμα τις προοπτικές του ευρωπαϊκού τουρισμού για το τρέχον έτος, στη σκιά της πανδημίας του κορωνοϊού.

Στο δημοσίευμα επισημαίνεται πως:
<p style="text-align: center;"><em><strong>«Η Ευρώπη ήταν για τους Ευρωπαίους τις προηγούμενες δεκαετίες μια οικεία περιοχή, μια πατρίδα στο εξωτερικό. Τώρα υπάρχουν και πάλι σύνορα, μπάρες, ένας λαβύρινθος γεμάτος εμπόδια».</strong> </em></p>
Όπως αναφέρει στο περιοδικό, ο επικεφαλής της TUI, σε επιστολή προς τους συνεργάτες του πριν από λίγες ημέρες, ασκούσε κριτική προς τον Γερμανό υπουργό Εξωτερικών Χάικο Μάας και τον πρωθυπουργό της Βαυαρίας Μάρκους Σέντερ, χωρίς να τους κατονομάζει, επειδή, όπως έγραφε:

<em><strong>«έχουν ήδη ξεγράψει τη φετινή χρονιά, διαφημίζουν τις διακοπές στο εσωτερικό, αντί να αναπτύσσουν ιδέες σχετικά με το υπό ποιους όρους θα καταστούν και πάλι εφικτές οι διακοπές και τα αεροπορικά ταξίδια».</strong></em>

Πηγή: ΑΜΠΕ
<div class="entry-content">

By Yannis Iosifidis

</div>