<strong>Αναδημοσιεύουμε από το&nbsp;<span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Ανησυχητικά είναι τα νέα που έρχονται από την Ελλάδα στο μέτωπο του κορονοϊού, αν δει καπιος τον αριθμό των νέων κρουσμάτων του COVID 19. Έχουν καταγράφει 55 νέα κρούσματα, με μοναδικό "καθησυχαστικό" σημείο στην όλη ιστορία, την συγκέντρωση των περισσότερων κρουσμάτων σε μια περιοχή, γεγονός που κάνει το πρόβλημα πιο διαχειρίσιμο.

Συγκεκριμένα ο ΕΟΔΥ ανακοίνωσε:

Έχουν καταγράφει 55 νέα κρούσματα, εκ των οποίων τα 49 σε Ροδόπη-Ξάνθη, και έχουμε ακόμη δύο νεκρούς στην Ελλάδα το τελευταίο 24ωρο&nbsp; από τον COVID 19.

Ο συνολικός αριθμός κρουσμάτων είναι 3.203, εκ των οποίων το 55,2% αφορά άνδρες.

Τα 698 (21,8%) θεωρούνται σχετιζόμενα με ταξίδι από το εξωτερικό και 1.796 (56,1%) σχετίζονται με ήδη γνωστό κρούσμα.

Έντεκα ασθενείς νοσηλεύονται διασωληνωμένοι σε ΜΕΘ. Η διάμεση ηλικία τους είναι 69 ετών, τέσσερις (36,4%) είναι γυναίκες. Το 72,7% έχει υποκείμενο νόσημα ή είναι ηλικιωμένοι 70 ετών και άνω.

Συνολικά 117 ασθενείς έχουν εξέλθει από τις ΜΕΘ.

Τέλος, καταγράφονται άλλοι δύο θάνατοι και συνολικά 187 στη χώρα, οι 57 (30,5%) ήταν γυναίκες. Η διάμεση ηλικία των θανόντων ήταν τα 76 έτη και το 95,7% είχε κάποιο υποκείμενο νόσημα ή/και ηλικία 70 ετών και άνω.