<h6 style="text-align: center;"><strong>O πρωθυπουργός Κυριάκος Μητσοτάκης κατά τις κοινές δηλώσεις του με τον Αμερικανό υπουργό δήλωσε: <em>«Προσυπογράφω τη δήλωση του κ. Πομπέο ότι οι σχέσεις των δύο χωρών μας δεν υπήρξαν ποτέ τόσο στενές και παραγωγικές όσο είναι σήμερα. Είναι σχέσεις που απλώνονται σε όλα τα επίπεδα», και </em></strong>πρόσθεσε <strong><em>ότι </em></strong>ο με χαρά είδε ότι ο Αμερικανός υπουργός συμμερίζεται τις ελληνικές θέσεις και κατανοεί πως η ένταση μεταξύ δύο κρατών- μελών του ΝΑΤΟ τελικά δεν συμφέρει κανένα.</h6>
O κ. Μητσοτάκης. σημείωσε επίσης ότι στις συζητήσεις μας παραμένουν τα θέματα που αφορούν την ασφάλεια στην Ανατολική Μεσόγειο, και συνέχισε λέγοντας:
<p style="text-align: center;"><em><strong>«Είναι μία πολύ ευαίθητη περιοχή η οποία το τελευταίο διάστημα δοκιμάστηκε από την επιθετικότητα της Τουρκίας, Με προκλητικές ενέργειες εκτός διεθνούς δικαίου, με μια αχρείαστα ακραία ρητορική η οποία φορτίζει το κλίμα αλλά και με τακτικισμούς που δεν βεβαιώνουν συχνά την ειλικρίνεια των προθέσεών της. Με ενέργειες δηλαδή που είναι αντίθετες στις αξίες του δυτικού κόσμου, τις οποίες δυστυχώς η 'Αγκυρα συνεχίζει και στα νερά της Κύπρου όπως διαπιστώσατε και εσείς κ. υπουργέ όταν βρεθήκατε στη Λευκωσία» συμπλήρωσε ο πρωθυπουργός ο οποίος συνόψισε τις ελληνικές θέσες σε τέσσερις λέξεις, «όχι σε μονομερείς ενέργειες».</strong></em></p>
<p style="text-align: center;"><em><strong>«Είμαι συγκρατημένα αισιόδοξος ότι τώρα πια έχει έρθει η ώρα της διπλωματίας», </strong></em></p>
<p style="text-align: center;"><a href="https://www.ny-greeks.com/%ce%ba%ce%bf%ce%b9%ce%bd%ce%ad%cf%82-%ce%b4%ce%b7%ce%bb%cf%8e%cf%83%ce%b5%ce%b9%cf%82-%cf%80%ce%bf%ce%bc%cf%80%ce%ad%ce%bf-%ce%bc%ce%b7%cf%84%cf%83%ce%bf%cf%84%ce%ac%ce%ba%ce%b7-%ce%b5%ce%af/"><span style="color: #ff0000;"><strong>Οι δηλώσεις Mike Pompeo ΕΔΏ</strong> </span></a></p>
<strong>Στην Κρήτη χτυπά η καρδιά της Ανατολικής Μεσογείου</strong>

Όσον αφορά την επίσκεψη του κ. Πομπέο, ο κ Μητσοτάκης δήλωσε πως χαίρεται:
<p style="text-align: center;"><em><strong>«που ο φίλος υπουργός θα φιλοξενηθεί στον τόπο μου στα Χανιά. Στο νησί αυτό δεν χτυπάει μόνο η καρδιά της Ελλάδος χτυπάει και η καρδιά της Ανατολικής Μεσογείου. Χτυπάει όμως και ο δυνατός παλμός της ελληνοαμερικανικής συνεργασίας. Δεν είναι τυχαίο ότι τώρα μιλάμε από την 115 πτέρυγα μάχης στην πολεμικής μας αεροπορίας». «Η Σούδα αναδεικνύεται έτσι ως το πιο στρατηγικό σημείο της ευρύτερης περιοχής. Εδώ συναντώνται τα συμφέροντα των δύο χωρών μας, μαζί μας όμως με εκείνα της ασφάλειας και της ειρήνης. Στο έδαφός της απλώνονται οι συμμαχικές δυνάμεις και επικοινωνίες μας, στα νερά της διεξάγονται κοινές ασκήσεις», είπε για να αποκαλύψει πως η Σούδα θα γίνει έδρα μόνιμου ελλιμενισμού ενός από τα μεγαλύτερα αμερικανικά πλοία, του USS Hershel Woody Williams»</strong></em></p>
https://www.youtube.com/watch?v=KZFiEmKrksw&amp;feature=emb_title

&nbsp;
<p style="text-align: center;"><em><strong> «Aναβαθμίζεται επίσης η αμοιβαία αμυντική συνεργασίας Ελλάδας - ΗΠΑ η οποία απλώνει τη δράση της και στον χώρο της κοινής αμυντικής βιομηχανίας μας, με αιχμή τον εκσυγχρονισμό των 84 F-16 αλλά και με κοινά προγράμματα και πολύ σημαντικές κοινές επενδύσεις σε ελληνικά ναυπηγεία» σημείωσε ο πρωθυπουργός και πρόσθεσε «διευρύνεται όμως και σε άλλα πεδία και σε άλλες περιοχές. Όπως στην Αλεξανδρούπολη η οποία ήδη εξελίσσεται σε κόμβο μεταφοράς αμερικανικού φυσικού αερίου προς την ηπειρωτική Ευρώπη, ανατολική και κεντρική Ευρώπη. Εκεί κατασκευάζεται πλωτή μονάδα επεξεργασίας φυσικού αερίου και ταυτόχρονα δρομολογείται και η ιδιωτικοποίηση του λιμανιού. Το ίδιο και το λιμάνι της Καβάλας».</strong></em></p>
https://www.youtube.com/watch?v=kbnpME_c4uM

<span style="color: #ff0000;"><strong>Ξενάγηση στη βάση της Σούδας</strong></span>

Οι δύο άνδρες ξεναγήθηκαν νωρίτερα στη στρατιωτική βάση της Σούδας. Εκεί ενημερώθηκαν για τη λειτουργία της και στη συνέχεια επιβιβάστηκαν στην ελληνική φρεγάτα ΜΕΚΟ «Σαλαμίς» και στα αμερικανικά ταχύπλοα σκάφη CCM (Combat Craft Medium) που βρίσκονται στη ναυτική βάση στο Μαράθι. Ακολούθησε διευρυμένη συνάντηση στην 115 Πτέρυγας Μάχης.

Τους κ. Μητσοτάκη και Πομπέο υποδέχτηκαν στις 10.00 το πρωί εκπρόσωποι από την στρατιωτική ηγεσία των δύο βάσεων και έγινε ενημέρωση στην πίστα της αμερικανικής βάσης (NSA), παρουσία του υπουργού Εξωτερικών Νίκου Δένδια, του υπουργού 'Αμυνας Νίκου Παναγιωτόπουλου, του αρχηγού ΓΕΕΘΑ Κωνσταντίνου Φλώρου και της διευθύντριας του Διπλωματικού Γραφείου του πρωθυπουργού Ελένης Σουρανή. Παρόντες από την αμερικανική πλευρά ήταν ο πρέσβης των ΗΠΑ στην Ελλάδα Τζέφρι Πάιατ και ανώτεροι αξιωματικοί των ΗΠΑ.

Στη συνέχεια, οι κ. Μητσοτάκης και Πομπέο επισκέφθηκαν τη Ναυτική Βάση στο Μαράθι όπου ενημερώθηκαν για τις δυνατότητες που έχουν τα ταχύπλοα CCM (Combat Craft Medium), τα οποία βρίσκονται σε προβλήτα που έχει παραχωρηθεί στις αμερικανικές δυνάμεις. Λίγα λεπτά αργότερα, σε κοντινό σημείο της βάσης, ανέβηκαν στο ελικοδρόμιο της ελληνικής φρεγάτας ΜΕΚΟ «Σαλαμίς». Η άφιξή τους αναγγέλθηκε από τα μεγάφωνα της φρεγάτας (και στα Αγγλικά) ενώ τους ανέμενε επί του πλοίου άγημα απόδοσης τιμών.

Στη διευρυμένη συνάντηση που άρχισε στις 11.20 στην 115 Πτέρυγα μάχης, πέραν των κ. Μητσοτάκη και Πομπέο, συμμετείχαν από ελληνικής πλευράς οι κ.κ. Δένδιας, Παναγιωτόπουλος, Φλώρος και Σουρανή. Από αμερικανικής πλευράς συμμετείχαν ο ο πρέσβης των ΗΠΑ στην Ελλάδα Τζέφρι Πάιατ, o βοηθός υπουργός Εξωτερικών, Φίλιπ Ρίκερ, ο στρατιωτικός σύμβουλος του κ. Πομπέο, Ρίκι Γουάντελ και η σύμβουλος του υπουργού Εξωτερικών των ΗΠΑ, Μέρι Ελίζαμπεθ Κίσελ.

Πηγές: - <a class="yt-simple-endpoint style-scope yt-formatted-string" dir="auto" spellcheck="false" href="https://www.youtube.com/channel/UC7-Bkk95NxBaHIwv5dupGEg">Ο Πρωθυπουργός</a> - Naftemporiki - ERT - Sigmalive -

Cover Photo by Reuters