<p style="text-align: center;"> <em><strong>«Bαθιές αλλαγές θα προκαλέσει στην παγκόσμια οικονομία, (</strong></em>η οικονομική κρίση που πυροδότησε η πανδημία του COVID 19) <em><strong>στρέφοντάς την προς την οικολογία, την ψηφιοποίηση και μεταβάλλοντας τους τρόπους της απασχόλησης, ενώ και η Ευρώπη βρίσκεται σε εξαιρετική θέση»</strong></em>,</p>
Αυτά  δήλωσε μέσω τηλεδιάσκεψης στις εργασίες του συμποσίου «Οικονομικές Συναντήσεις» στο Εξ-αν-Σεν στο Παρίσιη η πρόεδρος της Ευρωπαϊκής Κεντρικής Τράπεζας Κριστίν Λαγκάρντ.

Μεταξύ άλλων η Κριστίν Λαγκάρντ ανέφερε πως:
<p style="text-align: center;"><strong><em>«η κρίση αυτή θα αποτελέσει τον επιταχυντή των αλλαγών που βρίσκονταν ήδη σε λανθάνουσα κατάσταση στις οικονομίες μας. Στον τομέα της κατασκευής, της απασχόλησης, του εμπορίου, αυτό που ζήσαμε θα επιταχύνει τις μεταβολές και πιθανότατα θα επιφέρει μία στροφή προς έναν τρόπο ζωής περισσότερο αειφόρο και οικολογικό»</em></strong></p>
H πρόεδρος της Ευρωπαϊκής Κεντρικής Τράπεζας αναφερόμενη στην εργασία εξ αποστάσεως, είπε ότι:
<p style="text-align: center;"><strong><em>«θα μεταβάλει τους τρόπους λειτουργίας του συνόλου των εργαζομένων τουλάχιστον στις ανεπτυγμένες χώρες, και «στην επιτάχυνση της ψηφιοποίησης στις υπηρεσίες ή στην αυτοματοποίηση στις βιομηχανίες».</em></strong></p>
<p style="text-align: center;"><strong><em>«Εκτιμούμε αυτήν την στιγμή ότι η κρίση θα έχει συσταλτικό αποτέλεσμα στις αλυσίδες τροφοδοσίας της τάξεως του 35% και αύξηση της ρομποτοποίησης στις βιομηχανίες της τάξεως του 70%-75%»,</em></strong></p>
<img class="size-medium wp-image-6034 alignleft" src="https://www.ny-greeks.com/wp-content/uploads/2020/07/kristin-lagkarnt-300x188.jpg" alt="" width="300" height="188" />H Κριστίν Λαγκάρντ επεσήμανε πως εξαιτίας του lockdown που έγινε ταυτόχρονα σχεδόν σε όλο τον πλανήτη το on line εμπόριο αναπτύχθηκε σε μεγάλο βαθμό, και αυτό έχει ως αποτέλεσμα το on line εμπόριο να πάρει πιο γρήγορα, μεγαλύτερο μέρος της οικονομικής πίτας <em><strong>«εις βάρος του περισσότερου παραδοσιακού εμπορίου».</strong></em>

Και σύνδεση της Ευρώπης με τις προαναφερθείσες αλλαγές, η πρόεδρος της Ευρωπαϊκής Κεντρικής Τράπεζας Κριστίν Λαγκάρντ είπε ότι:
<p style="text-align: center;"><strong><em>«η Ευρώπη βρίσκεται σε εξαιρετική θέση για να προλάβει αυτήν τη μετάβαση εν κινήσει. Η ήπειρος «φιλοξενεί ήδη τον μεγαλύτερο τομέα κυκλικής οικονομίας και οικολογικής καινοτομίας στον κόσμο», σημείωσε η Κριστίν Λαγκάρντ προσθέτοντας ότι το ευρώ είναι το πρώτο νόμισμα που χρησιμοποιείται για την έκδοση πράσινων ομολόγων. Ωστόσο πρόσθεσε ότι αυτό δεν θα είναι αρκετό και ότι θα χρειασθεί η εκπόνηση ενός «πλαισίου οικονομικής πολιτικής που θα επιτρέψει την επιστράτευση των αναγκαίων χρηματοδοτήσεων».</em></strong></p>
Πηγή: ΑΜΠΕ-AFP