<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Ο Τούρκος υπουργός Ενέργειας, Φατίχ Ντονμέζ, σε συνέντευξή του στο τηλεοπτική δίκτυο Κανάλ 7, δεν αποκάλυψε μόνο το απαράδεκτο των τουρκικών απαιτήσεων και του επεκτατισμού μιας αναθεωρητικής Τουρκίας, αποκάλυψε επίσης πως το ψευδο-τουρκο-λυβικό μνημόνιο καταχωρήθηκε στον ΟΗΕ, παραδέχτηκε ότι η καταχωρήθηκαν συντεταγμένων, αλλά αποκάλυψε πως δεν έχει ολοκληρωθεί η διαδικασία.

Έστω και αν η πρόσφατη επίσκεψη του Σαράζ στην Τουρκία είχε σαν αντικείμενο συζήτησης με τον Τούρκο πρόεδρο Ερντογάν κυρίως την υλοποίηση του τουρκο-λιβυκού συμφώνου για την ενέργεια, ο Φατίχ Ντονμέζ διευκρίνισε πως:
<p style="text-align: center;"><em><strong>«Η διαδικασία στα εθνικά κοινοβούλια ολοκληρώθηκε, εγκρίθηκε (η συμφωνία). Ωστόσο, επί του παρόντος, η διαδικασία σχετικά με την καταχώρηση της συμφωνίας στα Ηνωμένα Έθνη βρίσκεται ακόμη σε εξέλιξη»</strong></em></p>
<p style="text-align: center;"><em><strong>«Αυτό που κοιτάζουμε τώρα στη Λιβύη είναι πώς μπορούμε να προχωρήσουμε και να ενισχύσουμε την συνεργασία μας. Αλλά το κατεξοχήν ζήτημα και στόχος τώρα στην Λιβύη είναι να εγκαθιδρυθεί μια μόνιμη ειρήνη και να επέλθει ηρεμία», </strong></em></p>
<p style="text-align: center;"><strong><em>«Εμείς στη Λιβύη σχεδιάζουμε να συνεργαστούμε μαζί με την εθνική πετρελαϊκή εταιρεία της Λιβύης. Εξάλλου και στο παρελθόν είχε γίνει κάτι αντίστοιχο. Αλλά στο μεταξύ, μπορεί να υπάρξουν κι άλλες διεθνείς πετρελαϊκές εταιρίες με τις οποίες μπορούμε να κινηθούμε από κοινού. Αλλά, αυτό ο καιρός θα το δείξει. Και να πούμε αυτό: Το πετρέλαιο και οι φυσικοί πόροι της περιοχής είναι για την ευημερία και την ανάπτυξη του Λιβυκού λαού. Δεν είμαστε αποικιοκράτες. Δεν πηγαίνουμε εκεί έχοντας ιμπεριαλιστικά κίνητρα», </em></strong></p>
Aναφερόμενος στα ενεργειακά σχέδια της Άγκυρας το αμέσως επόμενο διάστημα, ο Τούρκος υπουργός Ενέργειας, ανέφερε πως με τα πλωτά γεωτρύπανα και τα ερευνητικά σκάφη, τα τελευταία 2-3 χρόνια πραγματοποιήθηκαν 6 μεγάλου βάθους γεωτρήσεις στην ανατολική Μεσόγειο και η έβδομη με το Γιαβούζ είναι σε εξέλιξη στα δυτικά της Κύπρου.
<p style="text-align: center;"><em><strong>«Χρησιμοποιούμε συχνά αυτό το χάρτη, γιατί η περιοχή στην οποία αναφερόμαστε είναι μια πολύ ευρεία περιοχή, αν κοιτάξετε. Όπως είναι ο νέος όρος, θα μπορούσαμε να πούμε ότι αυτά είναι τα σύνορα της Γαλάζιας Πατρίδας μας. Αυτός είναι ο χάρτης των ζωνών θαλάσσιας δικαιοδοσίας μας, της οικονομικής μας ζώνης.»</strong></em></p>
Πηγές: - Sigmalive - Kanal 7 -

Cover Photo by <a href="http://www.reddit.com">reddit</a>

By Yannis Iosifidis