<h6 style="text-align: center;"><strong>Από το κακό στο χειρότερο οδεύει Ελλάδα και Κύπρος στο θέμα του COVID 19 καταγράφοντας μόνο σήμερα 230 και 14 κρούσματα αντίστοιχα</strong></h6>
<strong>Ελλάδα </strong>

Σήμερα ανακοινώθηκαν 230 νέα κρούσματα του COVID 19 στη χώρα, εκ των οποίων τα 27 εντοπίστηκαν κατόπιν ελέγχων στις πύλες εισόδου της χώρας.

Ο συνολικός αριθμός των κρουσμάτων είναι 6858, εκ των οποίων το 55.1% αφορά άνδρες.
<ul>
 	<li>1648 (24.0%) θεωρούνται σχετιζόμενα με ταξίδι από το εξωτερικό και 3293 (48.0%) είναι σχετιζόμενα με ήδη γνωστό κρούσμα.</li>
 	<li>23 συμπολίτες μας νοσηλεύονται διασωληνωμένοι. Η διάμεση ηλικία τους είναι 63 ετών. 8 (34.8%) είναι γυναίκες και οι υπόλοιποι άνδρες. To 47.8% έχει υποκείμενο νόσημα ή είναι ηλικιωμένοι 70 ετών και άνω. 136 ασθενείς έχουν εξέλθει από τις ΜΕΘ.</li>
</ul>
Τέλος, έχουμε 3 ακόμα καταγεγραμμένους θανάτους και 226 θανάτους συνολικά στη χώρα. 78 (34.5%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 77 έτη και το 95.6% είχε κάποιο υποκείμενο νόσημα ή/και ηλικία 70 ετών και άνω.
<p style="text-align: left;"><strong>Κύπρος </strong></p>
Δεκατέσσερα νέα κρούσματα ανακοίνωσε το απόγευμα του Σαββάτου (15/08) το Υπουργείο Υγείας, από σύνολο 3,813 εργαστηριακών διαγνώσεων.

Τα νέα κρούσματα αφορούν:

• Πέντε πρόσωπα από ιχνηλάτηση, εκ των οποίων το ένα είναι από ιδιωτική πρωτοβουλία
<ol>
 	<li>Τα τρία άτομα είναι από τη διαδικασία ιχνηλάτησης και συνδέονται με το cluster του hens party. Όλοι ασυμπτωματικοί. Συνολικά με τα σημερινά, το cluster έχει 13 κρούσματα.</li>
 	<li>Το ένα άτομο είναι από τη διαδικασία της ιχνηλάτησης και συνδέεται με το cluster του pool party. Δεν έχει συμπτώματα. Με το σημερινό έχουμε 6 κρούσματα στο cluster.</li>
 	<li>Το πέμπτο άτομο έκανε το τεστ ιδιωτικά και είναι επαφή συναδέλφου του. Δεν έχει συμπτώματα.</li>
</ol>
<ul>
 	<li>Δύο πρόσωπα από παραπομπή από Προσωπικό Ιατρό, εκ των οποίων το 1 έχει πρόσφατο ταξιδιωτικό ιστορικό</li>
</ul>
1. Το ένα άτομο έχει ταξιδιωτικό ιστορικό στην Πάρο. Επέστρεψε στην Κύπρο στις 10/8. Ανέπτυξε συμπτώματα στις 12/8 και παραπέμφθηκε από τον Προσωπικό της Ιατρό στα Ιατρεία Δημόσιας Υγείας.

2. Το δεύτερο άτομο παραπέμφθηκε στα Ιατρεία Δημόσιας Υγείας λόγω συμπτωμάτων.
<ul>
 	<li>Επτά πρόσωπα από ιδιωτική πρωτοβουλία, εκ των οποίων το 1 έχει πρόσφατο ταξιδιωτικό ιστορικό</li>
</ul>
<ol>
 	<li>Το πρώτο άτομο το έκανε λόγω επέμβασης σε ιδιωτικό νοσηλευτήριο.</li>
 	<li>Το δεύτερο άτομο έκανε το τεστ ιδιωτικά. Δεν έχει συμπτώματα.</li>
 	<li>Το τρίτο άτομο δεν έχει συμπτώματα και το έκανε διότι της το ζήτησε ο εργοδότης.</li>
 	<li>Το τέταρτο άτομο έχει συμπτώματα και έκανε το τεστ ιδιωτικά. Έχει πρόσφατο ταξιδιωτικό ιστορικό στην Ρόδο στις 11/8, και ανέπτυξε συμπτώματα στις 14/8.</li>
 	<li>Το πέμπτο άτομο είναι ο ποδοσφαιριστής στην ομάδα Όλυμπος Ξυλοφάγου που ανακοινώθηκε και το πρωί από την ΚΟΠ και έκανε την εξέταση λόγω συμπτωμάτων.</li>
 	<li>Το έκτο άτομο έκανε το τεστ ιδιωτικά λόγω συμπτωμάτων.</li>
 	<li>Το έβδομο άτομο είχε συμπτώματα και έκανε το τεστ ιδιωτικά.</li>
</ol>
Επιπλέον, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:
<ul>
 	<li>Από δείγματα που λήφθηκαν στο πλαίσιο ελέγχου επιβατών και επαναπατρισθέντων, ολοκληρώθηκαν 1,490 εργαστηριακές εξετάσεις,</li>
 	<li>Από δείγματα που λήφθηκαν στο πλαίσιο του τυχαίου δειγματοληπτικού ελέγχου 10,000 ατόμων, διεκπεραιώθηκαν 1,454 εργαστηριακές διαγνώσεις,</li>
 	<li>Από δείγματα που λήφθηκαν στο πλαίσιο του προγράμματος ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, διεκπεραιώθηκαν 4 εργαστηριακές εξετάσεις, και</li>
 	<li>Από δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, διεκπεραιώθηκαν 47 εργαστηριακές εξετάσεις.</li>
</ul>
Με βάση τα μέχρι τώρα δεδομένα, ο συνολικός αριθμός των θετικών κρουσμάτων ανέρχεται στα 1,332.

Επιπρόσθετα, στο Γενικό Νοσοκομείο Αμμοχώστου παραμένουν νοσηλευόμενοι τρεις ασθενείς, εκ των οποίων ο ένας στη Μονάδα Αυξημένης Φροντίδας.