Μία ημέρα μετά την αυτοψία που πραγματοποίησαν ο πρωθυπουργός Κυριάκος Μητσοτάκης και οι πρόεδροι του Ευρωπαϊκού Συμβουλίου, της Ευρωπαϊκής Επιτροπής και του Ευρωκοινοβουλίου στην περιοχή. η Αθήνα βασίζεται στην άμεση επιχειρησιακή υποστήριξη στην προσπάθεια που καταβάλει για θωράκιση των ελληνικών συνόρων, που αποτελούν και σύνορα της Ευρωπαϊκής Ένωσης.

Η Ελληνική κυβέρνηση και ο πρωθυπουργός Κυριάκος Μητσοτάκης αναμένουν απτές πράξεις υποστήριξης από τους Ευρωπαίους εταίρους, κάνοντας λόγο για οργανωμένη και συντονισμένη επιχείρηση που κατευθύνεται από την τουρκική κυβέρνηση.

Oπως αναφέρουν κυβερνητικές πηγές στην Αθήνα, πέραν της «ρητορικής» αλληλεγγύης και στήριξης που εκφράζεται από το σύνολο, σχεδόν, της Ευρώπης και όχι μόνο, σημασία έχουν οι πράξει. Η κυβέρνηση της Ελλάδας στέκεται στην δέσμευση της Ευρώπης για χρηματική υποστήριξη ύψους 700 εκατ. ευρώ στην  για τη διαχείρηση του μεταναστευτικού, κάτι που προανήγγειλε η  Ούρσουλα φον ντερ Λάιεν (πρόεδρος της Ευρωπαϊκής Επιτροπής) από τον Έβρο.

Aναμένεται η άφιξη τμήματος της FRONTEX κατά μήκος του Έβρου, αλλά και για τη φύλαξη των θαλάσσιων συνόρων, H Frontex ετοιμάζεται να αναπτύξει μια ομάδα ταχείας παρέμβασης (RABIT) με ένα σκάφος ανοιχτής θαλάσσης, έξι σκάφη για παράκτιες περιπολίες, δύο ελικόπτερα, ένα αεροσκάφος, δύο οχήματα με θερμικές κάμερες, 100 συνοριοφύλακες πέραν των ήδη υπαρχόντων 530.

Παράλληλα H πρόεδρος της Ευρωπαϊκής Επιτροπής από τον Έβρο, τόνισε πως θα υπάρξει άμεση στήριξη στη χώρα που αφορά εξοπλισμό και προσωπικό για την προστασία των χερσαίων και θαλάσσιων συνόρων της Ελλάδας.

Από την πλευρά της η Frontex εξέφρασε την πλήρη υποστήριξή της στην Ελλάδα στην αντιμετώπιση της παρούσας κατάστασης στα εξωτερικά της σύνορα με την Τουρκία. Σύμφωνα με την ανακοίνωση του διοικητικού συμβουλίου της Frontex, ο οργανισμός <em><strong>«υποστηρίζει πλήρως την Ελλάδα στην αντιμετώπιση της παρούσας κατάστασης στα εξωτερικά της σύνορα με την Τουρκία, με πνεύμα ευρωπαϊκής αλληλεγγύης»</strong></em>.

Επιπλεόν, η Frontex αναδιατάσσει τα μέλη της από άλλες επιχειρήσεις, ενώ προτίθεται να ζητήσει από άλλες χώρες να παράσχουν άμεσα φύλακες, αξιωματικούς και εξοπλισμό.

[gallery ids="1035,1036,1037,1038,1039,1040"]
<pre style="text-align: center;"><em>Φωτογραφικό υλικό από την επίσκεψη των Ευρωπαίων Εταίρων και του Πρωθυπουργού Photos by: In-time and Europa</em></pre>
Την ίδια στιγμή η Ελλάδα υπέβαλε και αίτημα ενεργοποίησης του μηχανισμού πολιτικής προστασίας, μέσω του οποίου μπορεί να έρθει υλική βοήθεια για την καθημερινή διαχείριση και τη διαβίωση των προσφύγων μεταναστών (ιατρικός εξοπλισμός, σκηνές, κουβέρτες κ.λπ.).

Η Αυστρία, δια μέσω του καγκελαρίου, Σεμπάστιαν Κουρτς, ανέφερε πως «είμαστε σε επαφή με τους Έλληνες, οι οποίοι έχουν την πλήρη υποστήριξή μας στα μέτρα προστασίας των συνόρων και συζητούμε το πού μπορούμε να συμβάλουμε οικονομικά, όπως και με αστυνομικούς».

Τέλος, αξίζει να σημειωθεί πως από ελληνικής πλευράς δυνάμεις της ΕΛΑΣ και του στρατού συνεχίζουν να καταφθάνουν από στη μεθόριο του Έβρου προς ενίσχυση της συνοριοφυλακής. Οι αστυνομικές ενισχύσεις αναπτύσσονται κυρίως στο βόρειο τμήμα του Έβρου, όπου συνεχώς υπάρχουν απόπειρες παραβίασης των συνόρων, ενώ στο ανατολικό Αιγαίο περιπολούν 52 σκάφη του Λιμενικού και του πολεμικού ναυτικού.

ΠΗΓΗ: naftemporiki.gr