O επιδημιολόγος κ. Γκίκας Μαγιορκίνης, που αντικαθιστα τον Σωτήρη Τσίορδα, στην ενημέρωση των ιατρικών συντακτών σήμερα, ανακοίνωσε πως το τελευταίο 24ωρο τα νέα κρούσματα του COVID 19 είναι 168, ενώ ένας ακόμη συνάνθρωπος μας έχασε τη ζωή του από τον ιό
<ul>
 	<li>Τα 45 από αυτά καταγράφηκαν στην Αττική και άλλα 24 στη Θεσσαλονίκη, εκ των οποίων τα τέσσερα συνδέονται με ταξίδι στο εστερικό της χώρας.</li>
 	<li>Τριάντα ένα άτομα παραμένουν διασωληνωμένα.</li>
</ul>
Ο κ. Μαγιορκίνης ανέφερε ότι:
<p style="text-align: center;"><em><strong> «H δραματική αύξηση των κρουσμάτων που καταγράφηκε την πρώτη εβδομάδα του Αυγούστου και θα έδινε περισσότερα απο 400 κρούσματα την ημερα φαίνεται να έχει επιβραδυνθεί. Αυτό οφείλεται στα τοπικά περιοριστικα μέτρα που πάρθηκαν και τη χρήση μάσκας από τον γενικό πληθυσμό.</strong></em></p>
<p style="text-align: center;"><em><strong>Αυτό βοήθησε στην επιβράδυνση του δεύτερου κύματος της πανδημίας. Η κρίση όμως και ο ιός συνεχίζουν να σιγοβράζουν και οποιαδήποτε περαιτέρω χαλάρωση μπορεί να έχει καταστροφικά αποτελέσματα.</strong></em></p>
<p style="text-align: center;"><strong><em>H επέκταση στις νεαρες ηλικίες, που παρατηρείται στο δεύτερο κύμα της πανδημίας, ακόμα και αν οδηγεί σε ηπιότερη εκδήλωση της νόσου στη μεγάλη πλειοψηφία των περιστατικών, οι επιπτώσεις της δεν είναι πλήρως επιστημονικά τεκμηριωμένες.»</em></strong></p>
https://www.youtube.com/watch?v=LSs1Cfr8P4U

Επίσης είπε ότι παρότι οι νέοι σε ηλικία φορείς σε πολλές περιπτώσεις ασυμπτωματικοί μπορούν να μεταδώσουν τη νόσο στους μεγαλύτερους.

Όσον αφορά στο δείκτη μετάδοσης του ιου στον γενικό πληθυσμο τα μέχρι τώρα αποτελεσματα παραμένουν ασαφή, αφού ο επιδημιολικός αριθμός R μπορεί να εμφανίζεται κάτω από 1,00 χρειάζεται διάστημα 10 ημερών για να είναι απόλυτα τεκμηριωμένος.

O κ. Μαγιορκίνης είπε ότι θα περιμέναμε μια νέα αύξηση του ιού προς τα τέλη Σεπτεμβρίου με αρχές Οκτωβρίου, επειδή η θερμοκρασία πέφτει και οι άνθρωποι μπαίνουν σε κλειστούς χώρους, θεωρούμε πως με τη χρήση της μάσκας θα μπορέσουμε να την αντιμετωπίσουμε.

Από τη στιγμή που ξεκαθαρίστηκε ότι δεν πρόκειται να πάμε σε δεύτερο λοκ ντάουν, η καλύτερη εναλλακτική που έχουμε αυτή τη στιγμή είναι η χρήση της μάσκας.

Aπαντώντας σε σχετική ερώτηση ο υφυπουργός Υγείας κος Βασίλης Κοντοζαμάνης χαρακτήρισε τη χρήση μάσκας όχι μόνο εθνική αλλά παγκόσμια στρατηγική και επέμεινε στον αυξημένο ρόλο και κρισιμότητα της κοινωνικής και ατομικής ευθύνης, χωρίς να αποποιείται των κρατικών ευθυνών. Η πλειονότητα του λαού όμως, είναι υπεύθυνη και συνεπής, πρόσθεσε ο κος Κοντοζαμάνης.

Τα στοιχεία δείχνουν ότι δεν συνετέλεσε το άνοιγμα του τουρισμού στην αύξηση των κρουσμάτων το τελευταίο διάστημα, είπε από την πλευρά του ο υφυπουργός Προστασίας του Πολίτη κος Νίκος Χαρδαλιάς.

Ανέφερε ότι η Ελλάδα βρίσκεται σε καλό επιδημιολογικό επίπεδο, τονίζοντας όμως «ότι δεν εφησυχάζουμε ούτε μια στιγμή», καθώς η αντιμετώπιση της πανδημίας είναι ένας μαραθώνιος.».

Ο κ. Χαρδαλιάς, αφού επισήμανε ότι η ανθρωπότητα βρίσκεται αντιμέτωπη με ένα δεύτερο κύμα της πανδημίας και η Ελλάδα δεν μπορούσε να μείνει αλώβητη, αναφέρθηκε εκτενώς στα μέτρα που έχουν ληφθεί για τον περιορισμό διασποράς του ιού και σημείωσε ότι όλες οι αποφάσεις λαμβάνονται από τα στοιχεία και τα πραγματικά δεδομένα που συγκεντρώνονται.

Έδωσε, δε, ιδιαίτερη έμφαση για την ανάγκη τήρησης όλων των μέτρων προστασίας, υπογραμμίζοντας ότι μέχρι τώρα ενωμένοι «έχουμε δώσει τη μάχη με επιτυχία και μόνον έτσι μπορούμε να συνεχίσουμε».

<strong>Το επιδημιολογικό προφίλ στην Ελλάδα από την έναρξη της πανδημίας του COVID 19.</strong>

Την Τρίτη 25 Αυγούστου 2020 ανακοινώθηκαν από την επιτροπή του Υπουργείου Υγείας 168 νέα κρούσματα του νέου ιού στη χώρα, εκ των οποίων τα 20 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 8987, εκ των οποίων το 55.4% άνδρες.

1910 (21.3%) θεωρούνται σχετιζόμενα με ταξίδι από το εξωτερικό και 4074 (45.3%) είναι σχετιζόμενα με ήδη γνωστό κρούσμα.

31 συμπολίτες μας νοσηλεύονται διασωληνωμένοι. Η διάμεση ηλικία τους είναι 66 ετών. 9 (29.0%) είναι γυναίκες και οι υπόλοιποι άνδρες. To 38.7% έχει υποκείμενο νόσημα ή είναι ηλικιωμένοι 70 ετών και άνω. 143 ασθενείς έχουν εξέλθει από τις ΜΕΘ.

Τέλος, έχουμε 1 ακόμα καταγεγραμμένο θάνατο και 243 θανάτους συνολικά στη χώρα. 84 (34.7%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 77 έτη και το 94.6% είχε κάποιο υποκείμενο νόσημα ή/και ηλικία 70 ετών και άνω.

Αναλυτικότερα:
<ul>
 	<li>45 κρούσματα στην Π.Ε. Αττικής, εκ των οποίων 6 συνδέονται με πρόσφατο ταξίδι στο εσωτερικό της χώρας,</li>
 	<li>20 κρούσματα κατά τους ελέγχους που διενεργήθηκαν στις πύλες εισόδου της χώρας</li>
 	<li>12 στην Π.Ε. Λέσβου</li>
 	<li>10 στην Π.Ε. Ηρακλείου</li>
 	<li>8 στην Π.Ε. Κυκλάδων</li>
 	<li>6 στην Π.Ε. Λασιθίου</li>
 	<li>6 στην Π.Ε Πέλλας, εκ των οποίων 2 συνδέονται με γνωστή συρροή</li>
 	<li>4 κρούσματα στην Π.Ε. Θεσσαλονίκης, 4 εκ των οποίων συνδέονται με πρόσφατο ταξίδι στο εσωτερικό της χώρας</li>
 	<li>4 στην Π.Ε. Ημαθίας</li>
 	<li>3 εισαγόμενα κρούσματα που προσήλθαν αυτοβούλως για έλεγχο</li>
 	<li>3 στην Π.Ε. Ροδόπης</li>
 	<li>3 στην Π.Ε. Τρικάλων</li>
 	<li>3 στη Π.Ε Χανίων</li>
 	<li>3 στην Π.Ε. Καβάλας</li>
 	<li>2 στην Π.Ε. Αχαΐας</li>
 	<li>2 στην Π.Ε. Κοζάνης, εκ των οποίων 1 συνδέεται με γνωστή συρροή και 1 με πρόσφατο ταξίδι στο εσωτερικό της χώρας</li>
 	<li>2 στην Π.Ε. Πιερίας</li>
 	<li>2 στην Π.Ε Μαγνησίας</li>
 	<li>1 στην Π.Ε. Αργολίδας</li>
 	<li>1 στην Π.Ε. Βοιωτίας</li>
 	<li>1 στην Π.Ε. Εύβοιας</li>
 	<li>1 στην Π.Ε. Ιωαννίνων</li>
 	<li>1 στην Π.Ε. Κέρκυρας</li>
 	<li>1 στην Π.Ε. Κιλκίς</li>
 	<li>1 στην Π.Ε Λάρισας</li>
 	<li>1 στην Π.Ε Ξάνθης</li>
 	<li>1 στην Π.Ε. Ρεθύμνου</li>
 	<li>1 κρούσμα βρίσκεται υπό διερεύνηση</li>
</ul>
Πηγές: - ΕΟΔΥ - naftemporiki - OPEN TV -