Σύμφωνα με τα αρχικά στοιχεία που ανακοίνωσε σήμερα Πέμπτη το υπουργείο Εμπορίου των ΗΠΑ, το ακαθάριστο εγχώριο προϊόν της χώρας συρρικνώθηκε κατά 9,5% το β’ τρίμηνο, μια πτώση που ισούται με ετήσιο ρυθμό-ρεκόρ 32,9%. Οι αναλυτές εκτιμούσαν ότι θα φτάσει στο -34,7%. Αξίζει να σημειωθεί πως αυτή είναι και η μεγαλύτερη πτώση από τη δεκαετία του 1940.

Οι καταναλωτικές δαπάνες, που αντιπροσωπεύουν περίπου τα δύο τρίτα του ΑΕΠ, υποχώρησαν σε ετήσια βάση 34,6%.

Η «βουτιά» αυτή έρχεται ως απόρροια των μαζικών μέτρων περιορισμού που αναγκάστηκαν να υιοθετήσουν οι πολιτείες των ΗΠΑ για τον περιορισμό της εξάπλωσης του ιού.

Σύμφωνα με το Bloomberg, η οικονομία των ΗΠΑ αναμένεται να ανακάμψει με αργό ρυθμό και θα παραμείνει χαμηλότερα από το σημείο που ήταν πριν από την πανδημία για αρκετά χρόνια, ενώ ήδη δείχνει κάποιες ενδείξεις στασιμότητας.

Mε πληροφορίες από: - Yπουργείο Εμπορίου των ΗΠΑ - Bloomberg - naftemporiki -