<h6 style="text-align: center;"><strong>Την υλοποίηση της επένδυσης της Microsoft στην Ελλάδα, ύψους 400 εκατ. ευρώ, για κόμβο Data Center στην Αττική, με την προστιθέμενη αξία της επένδυσης να φθάνει το 1 δισ., ανακοίνωσαν σήμερα ο Πρωθυπουργός, Κ. Μητσοτάκης, ο πρόεδρος της εταιρείας Μπραντ Σμιθ και ο Θεοδόσης Μιχαλόπουλος, CEO της Microsoft για Ελλάδα, Κύπρο και Μάλτα.</strong></h6>
Η Microsoft πρόκειται να δημιουργήσει ένα Data Center (Κέντρο Δεδομένων), που θα αποθηκεύει και θα διαχειρίζεται τα δεδομένα στο υπολογιστικό «νέφος» (cloud computing). Θα είναι ένα από τα πρώτα κέντρα δεδομένων της εταιρείας στην Ευρώπη.

https://www.facebook.com/kyriakosmitsotakis/videos/2781479772175807

O κ. Σμιθ ανέφερε ότι :
<p style="text-align: center;"><em><strong>«Είναι μια σημαντική μέρα για την Ελλάδα... Tη μεγαλύτερη επένδυση της Microsoft στην Ελλάδα κατά τα 28 χρόνια της παρουσίας της στη χώρα. H επένδυση δείχνει την εμπιστοσύνη της εταιρείας στην ελληνική οικονομία. Δεν το κάνουμε σε πολλές χώρες, μάλιστα το κάνουμε το 2020, μια χρονιά με προκλήσεις»</strong></em></p>
Από την πλευρά του ο διευθύνων σύμβουλος της Microsoft Ελλάδας, Κύπρου και Μάλτας Θεοδόσης Μιχαλόπουλος ανέφερε ότι:
<p style="text-align: center;"><em><strong>«θα βοηθήσουμε στον ψηφιακό μετασχηματισμό της χώρας... Mέσα στα Data Centers 'τρέχει' η ψηφιακή οικονομία μιας περιοχής».</strong></em></p>
<span style="color: #ff0000;"><strong>Η Ελλάδα στο επίκεντρο του παγκόσμιου cloud computing</strong></span>

O πρωθυπουργός Κυριάκος Μητσοτάκης για τη νέα επένδυση της Microsoft που θα γίνει στην Αττική και η οποία, όπως είπε, <em><strong>«ταξιδεύει τη χώρα μας στον 21ο αιώνα»</strong></em>, ανέφερε ότι η  χώρα καθίσταται κόμβος του παγκόσμιου Cloud (υπολογιστικού «νέφους»), το οποίο αποτελεί τον πυρήνα της Τέταρτης Βιομηχανικής Επανάστασης, . Ανέφερε χαρακτηριστικά ότι <em><strong>«η Ελλάδα έχει τον ήλιο της, τώρα αποκτά και το cloud της».</strong></em>

O πρωθυπουργός στην ομιλία του υπογράμμισε ότι:
<p style="text-align: center;"><em><strong>«Παρά τα σύννεφα της πανδημίας φτάσαμε σε μια καινούρια επένδυση... H ίδρυση σε μια χώρα ενός Κέντρου Δεδομένων από μια εταιρεία όπως η Microsoft, την αναβαθμίζει ως επενδυτικό προορισμό. Tο όφελος για την ελληνική οικονομία θα ξεπεράσει το ένα δισεκατομμύριο ευρώ σε βάθος δεκαετίας.»</strong></em></p>
https://www.youtube.com/watch?v=zvxooVWcyIU&amp;feature=emb_title

<em><strong>«Στόχος είναι όλοι οι Έλληνες να βρίσκονται με τους νικητές της 4ης Βιομηχανικής Επανάστασης»,</strong></em> κάτι που δεν είχε συμβεί με τις προηγούμενες βιομηχανικές επαναστάσεις. O πρωθυπουργός επεσήμανε ότι <em><strong>«η χώρα μας θα είναι μια από τις λίγες στον κόσμο που φιλοξενούν τέτοια Data Centers»</strong> </em>και δήλωσε αισιόδοξος ότι θα υπάρξουν θετικές επιπτώσεις για την απασχόληση, τις μικρομεσαίες επιχειρήσεις, την επιστημονική έρευνα, την ανακοπή της «διαρροής εγκεφάλων» (brain drain) κ.α.

Είναι σημαντικό, όπως είπε, να αποθηκεύονται με ασφάλεια μεγάλοι όγκοι δεδομένων (big data) στην ίδια τη χώρα μας, κάτι σημαντικό για το Δημόσιο και τους πολίτες, το οποίο αναμένεται στην πορεία να φέρει μεγαλύτερες ταχύτητες μεταφοράς δεδομένων και χαμηλότερο κόστος, χάρη στην παραμονή των δεδομένων στην Ελλάδα.

Η αρχική συζήτηση για την επένδυση έγινε τον Ιανουάριο, στη σύνοδο του Νταβός, ανάμεσα στους κ.κ.Μητσοτάκη και Σμιθ, όπου γνωρίστηκαν εκεί για πρώτη φορά. «Είναι πολύ πειστικός», ανέφερε χαρακτηριστικά ο πρόεδρος της Microsoft και ευχαρίστησε τον πρωθυπουργό, επειδή «το έκανε πιο δυνατό από οποιονδήποτε άλλον».

Ο κ.Μητσοτάκης τόνισε ότι ξεπεράστηκαν γρήγορα όλα τα γραφειοκρατικά εμπόδια για την υλοποίηση της επένδυσης και ευχαρίστησε τα συναρμόδια υπουργεία Ανάπτυξης &amp; Επενδύσεων και Ψηφιακής Διακυβέρνησης, καθώς και τον οικονομικό σύμβουλό του Αλ.Πατέλη, για τη συμβουλή τους.