Σύμφωνα με τον απολογισμό του Γαλλικού Πρακτορείου, ο αριθμός των θανάτων, που συνδέονται με τον νέο κορωνοϊό ξεπέρασε παγκοσμίος τους 6.000.

Ειδικότερα, έως τις 15.30 (ώρα Ελλάδας), συνολικά 6.036 άνθρωποι έχουν πεθάνει από τον νέο κορωνοϊό και 159.844 κρούσματα έχουν καταγραφεί παγκοσμίως.

Η Κίνα<a title="Περισσότερα για: k/kina-κίνα" href="https://www.naftemporiki.gr/k/kina-%CE%BA%CE%AF%CE%BD%CE%B1" target="_top" rel="noopener noreferrer"> </a>παραμένει η χώρα με τον μεγαλύτερο αριθμό νεκρών (3.199), όμως στην Ευρώπη καταγράφεται ραγδαία εξάπλωση του ιού, με 1.907 θανάτους, εκ των οποίων 1.441 στην Ιταλία και 288 στην Ισπανία, τις δύο πλέον πληγείσες χώρες της ηπείρου.

Τονίζεται πως η Ευρώπη είναι πλέον το επίκεντρο μίας πανδημίας, η οποία έχει σημάνει συναγερμό σε κάθε γωνιά του πλανήτη. Οι αρχές συνιστούν ψυχραιμία, αλλά σε καμία περίπτωση εφησυχασμό.

<em>ΠΗΓΗ: ΑΜΠΕ, AFP</em>