<p style="text-align: center;"><strong>Νέο Ρεκόρ κρουσμάτων&nbsp;</strong></p>
Όπως ανακοίνωσε ο ΕΟΔΥ, τα νέα εργαστηριακά επιβεβαιωμένα κρούσματα του COVID 19 το τελευταίο 24ωρο στην Ελλάδα, ανέρχονται σε 293, ενώ καταγράφηκαν έξι ακόμη θάνατοι.

Όπως έγινε γνωστό, τα 22 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας,10 είναι εισαγόμενα κρούσματα που προσήλθαν αυτοβούλως για έλεγχο, ενώ τα υπόλοιπα είναι:
<ul>
 	<li>103 στην Π.Ε. Αττικής, εκ των οποίων 18 συνδέονται με πρόσφατο ταξίδι στο εσωτερικό της χώρας ,</li>
 	<li>54 στην Π.Ε. Θεσσαλονίκης, εκ των οποίων 4 συνδέονται με πρόσφατο ταξίδι στο εσωτερικό της χώρας</li>
 	<li>9 Π.Ε. Κοζάνης, 6 εκ των οποίων αναφέρουν επαφή με επιβεβαιωμένο κρούσμα και 1 πρόσφατο ταξίδι στο εσωτερικό της χώρας</li>
 	<li>9 στην Π.Ε. Ημαθίας, εκ των οποίων 3 αναφέρουν επαφή με επιβεβαιωμένο κρούσμα</li>
 	<li>9 στην Π.Ε. Κυκλάδων</li>
 	<li>9 στην Π.Ε. Χαλκιδική,</li>
 	<li>6 στην Π.Ε. Έβρου</li>
 	<li>6 κρούσματα βρίσκονται υπό διερεύνηση</li>
 	<li>5 στην Π.Ε Χανίων, εκ των οποίων 4 αποτελούν στενή επαφή με επιβεβαιωμένο κρούσμα</li>
 	<li>5 στην Π.Ε. Δράμας</li>
 	<li>5 στην Π.Ε. Μεσσηνίας</li>
 	<li>5 στην Π.Ε. Πιερίας</li>
 	<li>4 στην Π.Ε Λάρισας</li>
 	<li>4 στην Π.Ε Πέλλας, εκ των οποίων 1 συνδέεται με πρόσφατο ταξίδι στο εσωτερικό της χώρας</li>
 	<li>3 στην Π.Ε. Ηρακλείου</li>
 	<li>3 στην Π.Ε. Λέσβου</li>
 	<li>3 Π.Ε. Ρεθύμνου, τα οποία αναφέρουν επαφή με επιβεβαιωμένο κρούσμα</li>
 	<li>2 στην Π.Ε. Άρτας</li>
 	<li>2 στην Π.Ε. Αχαΐας</li>
 	<li>2 στην Π.Ε. Καρδίτσας</li>
 	<li>2 στην Π.Ε. Κέρκυρας</li>
 	<li>1 στην Π.Ε. Αργολίδας</li>
 	<li>1 στην Π.Ε. Βοιωτίας</li>
 	<li>1 στην Π.Ε. Εύβοιας</li>
 	<li>1 στην Π.Ε. Ιωαννίνων</li>
 	<li>1 στην Π.Ε. Καβάλας</li>
 	<li>1 στην Π.Ε. Κορινθίας</li>
 	<li>1 στην Π.Ε. Λασιθίου</li>
 	<li>1 στην Π.Ε Μαγνησίας</li>
 	<li>1 στην Π.Ε. Πρέβεζας</li>
 	<li>1 στην Π.Ε. Ροδόπης</li>
 	<li>1 στην Π.Ε. Τρικάλων</li>
</ul>
Ο συνολικός αριθμός κρουσμάτων έχει ανέλθει στα 9.280, εκ των οποίων 55,5% αφορά άνδρες. Τα 1.943 (21%) θεωρούνται σχετιζόμενα με ταξίδι από το εξωτερικό, ενώ 4.179 (45,1%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι έχει ανέλθει στα 33. Η διάμεση ηλικία τους είναι 67 ετών. 10 (30.3%) είναι γυναίκες και οι υπόλοιποι άνδρες. To 42.4% έχει υποκείμενο νόσημα ή είναι ηλικιωμένοι 70 ετών και άνω. 145 ασθενείς έχουν εξέλθει από τις ΜΕΘ.

Την ίδια ώρα, έχουν καταγραφεί 6 νέοι θάνατοι από τον ιό, με τον έναν από αυτούς να δηλώθηκε πριν από λίγη ώρα, ενώ από την έναρξη της επιδημίας έχουν καταγραφεί συνολικά 248. 88 (35.5%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 77 έτη και το 93.5% είχε κάποιο υποκείμενο νόσημα ή/και ηλικία 70 ετών και άνω.