<p style="text-align: center;"><em><strong>Τα ανησυχητικά δεδομένα και οι σταθερές αυξήσεις των κρουσμάτων του COVID 19 σε Ελλάδα και Κύπρο </strong></em></p>
Όπως ανακοίνωσε ο ΕΟΔΥ, τα νέα εργαστηριακά επιβεβαιωμένα κρούσματα του COVID 19 το τελευταίο 24ωρο στην Ελλάδα, ανέρχονται σε 202, ενώ καταγράφηκε ένας ακόμη θάνατος. Tα 9 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας.

Ο συνολικός αριθμός κρουσμάτων είναι τώρα στα 11200, εκ των οποίων 55,7% αφορά άνδρες. Τα 2188 (19,5%) θεωρούνται σχετιζόμενα με ταξίδι από το εξωτερικό, ενώ 4910 (43,8%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 38. Η διάμεση ηλικία τους είναι 69 ετών. 10 (26.3%) είναι γυναίκες και οι υπόλοιποι άνδρες. To 92.1%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 157 ασθενείς έχουν εξέλθει από τις ΜΕΘ.

Την ίδια ώρα, έχει καταγραφεί 1 νέος θάνατος από τον ιό, ενώ από την έναρξη της επιδημίας έχουν καταγραφεί συνολικά 279. 102 (36.6%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 78 έτη και το 96.1% είχε κάποιο υποκείμενο νόσημα ή/και ηλικία 70 ετών και άνω.

<strong>Κυπρος</strong>

Τέσσερα νέα κρούσματα από σύνολο 1,810 εργαστηριακών διαγνώσεων, εντοπίστηκαν σήμερα Παρασκευή (04/09) στην Κύπρο.

Σύμφωνα με το Υπουργείο Υγείας, τα τέσσερα νέα κρούσματα εντοπίστηκαν ως εξής:
<ul>
 	<li>Τρία από ιδιωτική πρωτοβουλία:</li>
</ul>
<ol>
 	<li>Τα 2 είναι Κύπριοι με ταξιδιωτικό ιστορικό στη Μύκονο. Έκαναν το τεστ ιδιωτικά, χωρίς να έχουν συμπτώματα</li>
 	<li>Το 3ο άτομο είναι Κύπρια με συμπτώματα εδώ και μια βδομάδα και έκανε το τεστ ιδιωτικά</li>
</ol>
<ul>
 	<li>Ένα από τα Μικροβιολογικά Εργαστήρια Γενικών Νοσοκομείων: Αφορά Σύρια που έφτασε στην Κύπρο χθες το βράδυ. Διευκρινίζεται ότι δεν έχουν ολοκληρωθεί ακόμα τα αποτελέσματα για όλα τα άτομα που επέβαιναν στο πλοιάριο.</li>
</ul>
<strong>Επιπλέον, διεκπεραιώθηκαν οι ακόλουθες εργαστηριακές εξετάσεις, χωρίς τον εντοπισμό κρούσματος:</strong>

&nbsp;
<ul>
 	<li>Από δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, ολοκληρώθηκαν 58 εργαστηριακές διαγνώσεις,</li>
 	<li>Από δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, διεκπεραιώθηκαν 110 εργαστηριακές εξετάσεις,</li>
 	<li>Από δείγματα που λήφθηκαν στο πλαίσιο ελέγχου επιβατών και επαναπατρισθέντων, ολοκληρώθηκαν 847 εργαστηριακές διαγνώσεις,</li>
 	<li>Από δείγματα που λήφθηκαν στα οδοφράγματα, ολοκληρώθηκαν 33 εργαστηριακές εξετάσεις, και</li>
 	<li>Από τα δείγματα που λήφθηκαν από τους κατοίκους του Κάτω Πύργου Τυλληρίας, ολοκληρώθηκαν 4 εργαστηριακές διαγνώσεις.</li>
</ul>
Συνεπώς και με βάση τα μέχρι τώρα δεδομένα, ο συνολικός αριθμός των κρουσμάτων ανέρχεται στα 1,502.

Επιπρόσθετα, στο Γενικό Νοσοκομείο Αμμοχώστου νοσηλεύονται σε θάλαμο πέντε άτομα θετικά στον ιό SARS-CoV-2. Στη Μονάδα Εντατικής Θεραπείας του Γενικού Νοσοκομείου Λευκωσίας νοσηλεύονται διασωληνωμένοι δύο ασθενείς.