<h6 style="text-align: center;"><strong>Μεγάλη επένδυση της Microsoft, αναμένεται να ανακοινωθεί αύριο Δευτέρα από τον Πρωθυπουργό της Ελλάδας Κυριάκο Μητσοτάκη και τον πρόεδρο του τεχνολογικού κολοσσού Μπραντ Σμιθ. Ο πολυεθνικός τεχνολογικός κολοσσός της Αμερικής, πείστηκε να επενδύσει στην Ελλάδα μας και σύμφωνα με το ρεπορτάζ του Ηλία Μπέλλου στην «Καθημερινή», η επένδυση θα έχει προστιθέμενη αξία ενός δισ. ευρώ.</strong></h6>
Ειδικότερα, η επένδυση αφορά στην εγκατάσταση στην Ελλάδα ενός σημαντικού μέρους της νέας τεχνολογικής υποδομής της εταιρείας που σχετίζεται μεταξύ άλλων και με τις δραστηριότητες cloud services. Η τελική απόφαση της Microsoft, με την οποία επέλεξε την Ελλάδα έναντι άλλων χωρών, ελήφθη πριν δύο εβδομάδες σε συνέχεια πολύμηνων συνομιλιών με την Eλληνική κυβέρνηση και ειδικότερα το γραφείο του πρωθυπουργού, το υπουργείο Ψηφιακής Διακυβέρνησης και το υπουργείο Ανάπτυξης. Οι νέες δραστηριότητες της Microsoft θα έχουν έδρα στην Αττική.

Η διαδικασία ξεκίνησε τον περασμένο Ιανουάριο, στο Νταβός της Ελβετίας, όταν στο περιθώριο του παγκόσμιου οικονομικού φόρουμ, ο κ. Μητσοτάκης είχε συναντηθεί με τον Μπραντ Σμιθ. Για εκείνο το ραντεβού του με τον Πρωθυπουργό στις ελβετικές Αλπεις ο πρόεδρος της Microsoft είχε σχολιάσει πως ήταν μία από τις σημαντικότερες συναντήσεις που πραγματοποίησε σε εκείνο το Φόρουμ. Ο Αλέξης Πατέλης, προϊστάμενος στο Οικονομικό Γραφείο του πρωθυπουργού ανέφερε σε μήνυμά του στο Twitter ότι πρόκειται για ένα επενδυτικό σχέδιο που η κυβέρνηση το δουλεύει εδώ και μήνες ενώ επιβεβαίωσε ότι οι ανακοινώσεις θα γίνουν τη Δευτέρα.

Η υλοποίησή της εκτιμάται ότι θα βελτιώσει έτι περαιτέρω το επενδυτικό κλίμα για τη χώρα ως κομβικό προορισμό άμεσων ξένων επενδύσεων, αναφέρουν πηγές του Μαξίμου σύμφωνα με το ρεπορτάζ της Καθημερινής.

Πηγές: - Έθνος - Καθημερινή -

Cover Photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/deVereGroup/?__tn__=-UC*F">deVere Group</a>