<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

<img class="size-medium wp-image-5150 alignleft" src="https://www.ny-greeks.com/wp-content/uploads/2020/06/Tsav.-300x218.jpg" alt="" width="300" height="218" />

Mετά από δύο μέρες ψευδο-διαλλακτικότητας και διακηρύξεων για διάλογο με την Ελλάδα , ο Τούρκος υπουργός Εξωτερικών εμφανίζεται και πάλι να προκαλέσει, με τη συνήθη τουρκική ρητορική του.

Σε συνέντευξη που παραχώρησε στη γερμανική εφημερίδα Süddeutsche Zeitung, ο Τούρκος υπουργός Εξωτερικών Μεβλούτ Τσαβούσογλου κατηγορεί μεταξύ άλλων την Ελλάδα ότι αναμειγνύεται <em><strong>«σαν να  της ανήκει η Κωνσταντινούπολη και η Αγία Σοφία».</strong></em>

Στο θέμα της Αγίας Σοφίας, ο Τούρκος υπουργός Εξωτερικών σε σταθερά προκλητικό τόνο ανέφερε χαρακτηριστικά:
<p style="text-align: center;"><em><strong> «Η Αγία Σοφία είναι θέμα κυριαρχικών μας δικαιωμάτων. Οι ΄Ελληνες αναμειγνύονται σαν να τους ανήκει η Ιστανμπούλ και η Αγία Σοφία. Η Αθήνα δεν μπορεί να δίνει οδηγίες. Δεν πρόκειται να κάνουμε κάτι, που δεν μπορούμε να δικαιολογήσουμε. Ο Μωάμεθ ο Πορθητής κατέλαβε το 1453 την Κωνσταντινούπολη και μετέτρεψε την Αγία Σοφία σε τζαμί, υπάρχουν ντοκουμέντα που το αποδεικνύουν».</strong></em></p>
Όταν ο Γερμανός Δημοσιογράφος τον ρωτά, τι θα κάνει η χώρα του, εάν το ελληνικό πολεμικό ναυτικό εμποδίσει τα τουρκικά ερευνητικά στην περιοχή Κρήτης Ρόδου, ο Τσαβούσογλου απαντά ως εξής:
<p style="text-align: center;"><strong><em>. «Ας προσπαθήσει... Κανείς δεν θα τολμήσει να σταματήσει τα γεωτρύπανά μας. Πρόκειται για κυριαρχικά δικαιώματά μας που θα υπερασπιστούμε. Εάν θέλουν τη κλιμάκωση, θα πάρουν την απάντηση».</em></strong></p>
Όταν ο Γερμανός Δημοσιογράφος αναφέρει ότι ο Έλληνας πρωθυπουργός αποκαλεί την Τουρκία «ταραχοποιό» στη Μεσόγειο, ο Τσαβούσογλου απαντά ως εξής:
<p style="text-align: center;"><em><strong>«Ας ρίξει το βλέμμα στο καθρέφτη ο Έλληνας πρωθυπουργός κι ας αναρωτηθεί πού έκανε ο ίδιος λάθη. Από τότε που ανέλαβε την εξουσία, του πρότεινε ο πρόεδρος Ερντογάν συνεργασία στη Μεσόγειο. Μπορούμε να λύσουμε τα υπάρχοντα προβλήματα με τα χωρικά ύδατα στο Αιγαίο. Ο Ερντογάν ήθελε διάλογο, αλλά η Αθήνα δεν ήταν διατεθειμένη. Τώρα η Ελλάδα κάνει συμφωνίες με μεσογειακές γειτονικές χώρες. Αντί να εργάζεται με τη Γαλλία και την ΕΕ εναντίον μας, θα έπρεπε επιτέλους να μιλήσει με μας. Οι προσπάθειες των Αθηνών να μας αποκλείσει είναι μάταιες. Θα υπερασπιστούμε να συμφέροντά μας κι αυτά της Δημοκρατίας της Βόρειας Κύπρου».</strong></em></p>
https://www.youtube.com/watch?v=6PRpYo-iMIs

Ο Μεβλούτ Τσαβούσογλου υποστήριξε στην συνέντευξη του στη γερμανική εφημερίδα Süddeutsche Zeitung, ότι δεν χρειάζεται προσφυγή σε διεθνές δικαστήριο για να ξεκαθαριστούν τα προβλήματα στο Αιγαίο, επειδή υπάρχουν ήδη δικαστικές αποφάσεις και επειδή η Τουρκία έχει ήδη καταθέσει στον ΟΗΕ συντεταγμένες της υφαλοκρηπίδας της.
<p style="text-align: center;"><strong><em> «Ένα παράδειγμα για το ότι η Αθήνα μπορεί να λύσει προβλήματα με διπλωματία και διάλογο, αποτελεί η πρόσφατη συμφωνία για την ΑΟΖ ανάμεσα στην Ελλάδα και την Ιταλία. Μόνο με την Τουρκία αρνούνται αυτόν τον δρόμο».</em></strong></p>
Αλλά και για τη δυσαρέσκεια τη Γαλλίας και του ΝΑΤΟ απέναντι στην πολιτική της χώρας του σε ότι αφορά τους ρωσικούς S-400 ή το μπλοκάρισμα του αμυντικού σχεδιασμού της Πολωνίας και των χωρών της Βαλτικής, ο Μεβλούτ Τσαβούσογλου είπε:
<p style="text-align: center;"><strong><em>«Είναι ανοησίες, οι Έλληνες διαδίδουν ψεύτικες πληροφορίες. Εμείς υποστηρίζουμε αυτά τα αμυντικά σχέδια. Αλλά αποφασιστικής σημασίας είναι κάτι άλλο: Πρόκειται για άκρως απόρρητες πληροφορίες του ΝΑΤΟ. Ποιος βλάπτει τη συμμαχία, όταν πλαστογραφεί τις πιο μυστικές νατοϊκές πληροφορίες και τις αφήνει να διαρρεύσουν για να βάλει στόχο την Τουρκία; Αυτό λέγεται προδοσία, Ζητάμε εσωτερική έρευνα».</em></strong></p>
<p style="text-align: left;">By Alex Ammohostianos</p>