<h6 style="text-align: center;"><strong>Επεισοδιακή ήταν η επιστροφή της πτήσης που μετέφερε τον υπουργό Εξωτερικών, Νίκο Δένδια, από το Ιράκ προ την Αθήνα καθώς η Τουρκία, ενώ είχε αρχικά επιτρέψει την υπερπτήση του αεροσκάφους πάνω από το έδαφος της κατά το ταξίδι επιστροφής, τελικώς δεν έδωσε το «πράσινο φως» για αρκετή ώρα.</strong></h6>
Σύμφωνα με τις πληροφορίες της ΕΡΤ, η VIP πτήση στην οποία επέβαινε ο κ. Δένδιας και η ελληνική αντιπροσωπεία που ταξίδεψε στο Ιράκ πήρε κανονικά άδεια για την υπερπτήση πάνω από την Τουρκία, όταν έφτασε όμως στα σύνορα Τουρκίας – Ιράκ, δεν του επετράπη να περάσει.

https://www.youtube.com/watch?v=2e2kWemKqAM

Ακολούθησε μαραθώνιος επαφών, τόσο σε διπλωματικό επίπεδο όσο και από τον πιλότο της πτήσης που προσπαθούσε να συνεννοηθεί με τις τουρκικές Αρχές. Το αεροσκάφος έκανε κύκλους περί τα 20 – 25 λεπτά μέχρι να λάβει τελικώς την άδεια για την υπερπτήση. Το αεροσκάφος του κ. Δένδια έφτασε τελικώς στο αεροδρόμιο της Ελευσίνας λίγο πριν από τα μεσάνυχτα.