<h6 style="text-align: center;"><strong>Αποφυλακίστηκε ο επικεφαλής της «Ελλήνων ΣΥνέλευσις» Αρτέμης Σώρρας, μετά από παραμονή δύο ετών και πέντε μηνών στη φυλακή.</strong></h6>
Το Δικαστικό Συμβούλιο έκανε δεκτή την αίτηση αποφυλάκισής του με περιοριστικούς όρους. Ο Αρτέμης Σώρρας αποφυλακίστηκε έχοντας εκτίσει τα 3/5 της ποινής του και η αποφυλάκισή του έγινε από τις φυλακές Χαλκίδας όπου κρατείτο το τελευταίο διάστημα.

https://www.youtube.com/watch?v=rLk94HqdAUs

<strong>Ο Αρτέμης Σώρρας και τα 600 δισ.</strong>

Ο φερόμενος ως επιχειρηματίας, που ισχυριζόταν ότι έχει την οικονομική δυνατότητα να ξεπληρώσει πλήρως του χρέος του ελληνικού κράτους με ομόλογα ύψους 600 δισεκατομμυρίων ευρώ, κρίθηκε το 2017 ένοχος για υπεξαίρεση κατ’ εξακολούθηση σε βαθμό κακουργήματος, αλλά δεν παρέστη στη δίκη, με αποτέλεσμα να εκδοθεί εις βάρος του ένταλμα σύλληψης και να είναι καταζητούμενος για περίπου έναν χρόνο.

Τον Ιούνιο του 2018, ο επικεφαλής των Ελλήνων Συνέλευσις συνελήφθη τελικά από τις αρχές στον Άλιμο. Τον Δεκέμβριο του 2019 καταδικάστηκε από το Τριμελές Εφετείο Κακουργημάτων σε 6 χρόνια κάθειρξης χωρίς αναστολή για το αδίκημα της απόπειρας απάτης σε βάρος του Δημοσίου, αλλά αθωώθηκε από σειρά άλλων αδικημάτων.

Ο δικηγόρος του Βασίλης Χειρδάρης αναφέρει πως «η έφεσή του κατά της καταδικαστικής απόφασης θα δικαστεί στο Πενταμελές Εφετείο στις 27 Ιανουαρίου 2021 όπου εκτιμώ ότι θα απαλλαγεί πλήρως γιατί η κατηγορία δεν στέκει».

Πηγή:Ελεύθερος Τύπος