<h6 style="text-align: center;"><strong>Ο ΕΟΔΥ ανακοίνωσε σήμερα 218 νέα κρούσματα COVID 19 στη χώρα, εκ των οποίων 39 συνδέονται με γνωστές συρροές. Tα 39 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 3 θάνατοι, ενώ την ίδια στιγμή 68 άτομα βρίσκονται διασωληνωμένοι.</strong></h6>
Ο συνολικός αριθμός των κρουσμάτων είναι 17.444, εκ των οποίων το 55,8% άνδρες. Τα 2.825 (16,2%) θεωρούνται σχετιζόμενα με ταξίδι από το εξωτερικό, ενώ 7.242 (41,5%) συνδέονται με ήδη γνωστό κρούσμα.

Σε κρίσιμη κατάσταση νοσηλεύονται 68 ασθενείς, διασωληνωμένοι σε ΜΕΘ. Η διάμεση ηλικία τους είναι 70 ετών, οι 16 (23,5%) είναι γυναίκες. To 86.8% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω. Αντιθέτως, από τις ΜΕΘ έχουν εξέλθει 200 ασθενείς.

Με τους τρεις νέους καταγεγραμμένους θανάτους, οι νεκροί είναι πλέον 379 συνολικά στη χώρα, οι 142 (37,5%) ήταν γυναίκες. Η διάμεση ηλικία των θανόντων ήταν τα 78 έτη και το 96,6% είχε κάποιο υποκείμενο νόσημα ή/και ηλικία 70 ετών και άνω.