H ανταποκρίτρια της Guardian στην Αθήνα σε άρθρο της  με τίτλο <strong>«Οι Έλληνες εκπλήσσονται με το χάος της Βρετανίας στον Covid καθώς η καραντίνα τους αίρεται μετά από 150 θανάτους», </strong>κάνει μια απόπειρα αντιπαραβολής της Eλληνικής αντίδρασης στην πανδημία του COVID 19, με εκείνη της βρετανική κυβέρνησης

Το δημοσίευμα της Guardian στην Αθήνα σχολιάζει την πολιτική που ακολούθησε η Ελλάδα, τονίζοντας την έγκαιρη λήψη σκληρών μέτρων που έχει οδηγήσει σε έναν από τους χαμηλότερους απολογισμούς θανάτων στην Ευρώπη, και προσθέτει ότι η εξέλιξη αυτή έρχεται σε σαφή αντίθεση με τις τύχες ενός έθνους που συνήθως συνδέεται με φαινόμενα κοινωνικής ανυπακοής και ανικανότητας, απότοκα ενός «δυσλειτουργικού» κράτους.

Το δημοσίευμα αναφέρει πως την ίδια στιγμή, και όταν στην άλλη πλευρά της Ευρώπης,  η Βρετανία δεν είναι βέβαιη αν θα χαλαρωθούν τα περιοριστικά μέτρα, οι Έλληνες προετοιμάζουν παραλίες και ξενοδοχεία για ένα πιθανό τουριστικό ρεύμα από τον Ιούλιο.

Το δημοσίευμα προσθέτει ότι, μέχρι τώρα ο Κυριάκος Μητσοτάκης έχει αποφύγει τον πειρασμό του κομπασμού, αλλά οι δημοσκοπήσεις δείχνουν τη μεγαλύτερη στήριξη που έχει καταγραφεί για την κυβέρνησή του.

Και συνεχίζει το δημοσίευμα της Guardian λέγοντας  :
<p style="text-align: center;"><em><strong>«<span style="color: #ff0000;">Η υπερηφάνεια έχει αντικαταστήσει το θυμό και την ντροπή</span>, συναισθήματα που επικρατούσαν κατά τη διάρκεια της πορείας με το τρενάκι του τρόμου που συνιστούσε η εγγύτητα της χώρας στη χρεοκοπία. Η εμπιστοσύνη στην ικανότητα των θεσμών του κράτους φέρεται επίσης να έχει επιστρέψει. Η ανθεκτικότητα που αποκτήθηκε επί χρόνια κρίσης ίσως είχε προετοιμάσει τους Έλληνες να αντεπεξέλθουν στην πανδημία, λένε αναλυτές», </strong></em></p>
<p style="text-align: center;"><em><strong>«O πρωθυπουργός έχει πιστωθεί με αποφασιστική ηγεσία, με το κλείσιμο της οικονομίας - ένα πλήγμα όταν μόλις άρχιζε να ανακάμπτει - και με την παραπομπή σε ιατρικές συστάσεις από την αρχή».</strong></em></p>


<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3306">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3306"><strong>“Δημοσκόπηση “Pulse”: Σταθερό προβάδισμα με 42,5% για ΝΔ – Στο +20,5%”</strong></a></h6>

<hr />

Σημειώνεται ότι ο κ. Μητσοτάκης κατάλαβε πως το χτυπημένο από τη λιτότητα ΕΣΥ θα κατέρρεε γρήγορα αν δεν επιτυγχανόταν συγκράτηση του ιού, κάτι στο οποίο βοήθησαν ειδικοί σε λοιμώδεις ασθένειες που βρέθηκαν στο προσκήνιο.

Σύμβουλος του πρωθυπουργού σχολιάζει στην εφημερίδα ότι ο κ. Μητσοτάκης είναι ένας άνθρωπος που δίνει προσοχή στις λεπτομέρειες, που διαβάζει κάθε μελέτη για την πανδημία και έρχεται σε επαφή με Έλληνες σε υψηλές θέσεις σε φαρμακευτικές εταιρείες στο εξωτερικό.

O σύμβουλος σχολιάζοντας ότι δεν υπήρχε περιθώριο για επικοινωνιακά κόλπα, προσθέτει:.
<p style="text-align: center;"><em><strong>«Είχαμε επίγνωση των ορίων των δυνατοτήτων της Ελλάδας»</strong></em></p>
Η εφημερίδα επικαλείται επίσης πολίτες και αναλυτές στην Ελλάδα που λένε ότι στη Βρετανία η κυβέρνηση Τζόνσον υποτίμησε τη σοβαρότητα του κορωνοϊού και ενδεχομένως να έδωσε αρχικά προτεραιότητα στην οικονομία έναντι της δημόσιας υγείας.

Πηγές: Guardian  - sigmalive -

By Yannis Iosifidis