Ο πρόεδρος Ντόναλντ Τραμπ εκτίμησε σήμερα Κυριακή ότι μέσα στο 2020 θα είναι διαθέσιμο το εμβόλιο εναντίον του COVID 19.

Kατά τη διάρκεια ειδικής εκπομπής του τηλεοπτικού δικτύου Fox News στο Lincoln Memorial, στο National Mall της Ουάσινγκτον, ο Τραμπ είπε:
<p style="text-align: center;"><strong><em>«Θεωρούμε πως θα έχουμε εμβόλιο ως το τέλος αυτής της χρονιάς...</em> Οι γιατροί θα πουν: δεν θα έπρεπε να το λέτε αυτό. Λέω αυτό που νομίζω... Πιέζουμε πολύ δυνατά (...) πολλοί όμιλοι (της φαρμακευτικής βιομηχανίας) είναι, νομίζω, πολύ κοντά (στο να αναπτύξουν εμβόλιο).<em>»</em></strong></p>
Σε ερώτηση δημοσιογράφου, ποια θα ήταν η αντίδρασή του αν κάποια χώρα ανέπτυσσε εμβόλιο πριν από τις ΗΠΑ, αποκρίθηκε: <em><strong>«Αυτό δεν μ’ ενδιαφέρει... Θέλω απλά να έχουμε εμβόλιο που να φέρνει αποτέλεσμα»</strong> </em>

Βρίσκονται σε εξέλιξη περίπου 100 προσπάθειες ανάπτυξης εμβολίου για την πρόληψη της ασθένειας COVID-19 σε παγκόσμιο επίπεδο, εκ των οποίων περίπου 10 βρίσκονται στη φάση των κλινικών δοκιμών, σύμφωνα με δεδομένα του London School of Hygiene and Tropical Medicine.

Επιμένοντας πως θέλει να ξαναρχίσει η οικονομική δραστηριότητα στις ΗΠΑ κατά τρόπο συνετό <em><strong>«το γρηγορότερο δυνατό»</strong></em>, ο ένοικος του Λευκού Οίκου που θα διεκδικήσει την επανεκλογή του στην προεδρία τον Νοέμβριο, εμφανίστηκε αισιόδοξος για την προοπτική της αμερικανικής οικονομίας.

Το 2021 θα είναι <em><strong>«απίστευτο»</strong></em>, διαβεβαίωσε.

Εξάλλου, ο Τραμπ για ακόμη μια φορά υπεραμύνθηκε των αποφάσεων που έλαβε αφότου ξέσπασε η πανδημία: «Νομίζω πως σώσαμε εκατομμύρια ζωές», είπε.

<strong>ΠΗΓΗ: ΑΠΕ-ΜΠΕ - FOX News</strong>

Cover Photo by: <a href="https://www.facebook.com/DonaldTrump/">Donald J Trump</a>

By Alex Ammohostianos