Το Ινστιτούτο Ρόμπερτ  Κοχ (RKI) θεωρεί ότι είναι δυνατή η διάθεση ενός πρώτου εμβολίου κατά του κορωνοϊού το ερχόμενο φθινόπωρο.

Οι πρώτες προβλέψεις εμφανίζουν ως εφικτή την δυνατότητα διάθεσης ενός ή, ενδεχομένως, περισσότερων εμβολίων για τον κορωνοϊό, σύμφωνα με σημερινή δημοσίευση  του Ινστιτούτου Ρόμπερτ  Κοχ (RKI) με τίτλο «Η πανδημία στη Γερμανία τους επόμενους μήνες».

Ωστόσο, η εν λόγω δημοσίευση προειδοποιεί ότι θα ήταν επικίνδυνο την παρούσα στιγμή να πιστεύει κανείς ότι η πανδημία θα είναι ελέγξιμη με ένα εμβόλιο από το φθινόπωρο.

Αστάθμητοι παράγοντες όπως οι μεταλλάξεις του ιού ή οι μικρές μόνο περίοδοι ανοσίας θα μπορούσαν να σχετικοποιήσουν το όφελος των εμβολιασμών, αναφέρει η εν λόγω επιστημονική δημοσίευση.

<em>Πηγή: ΑΜΠΕ</em>