O κυβερνητικός εκπρόσωπος, Στέλιος Πέτσας, κατά την ενημέρωση των πολιτικών συντακτών σήμερα, μίλησε για <em><strong>«κλιμάκωση της έντασης»</strong></em> στο Αιγαίο από την Τουρκία μετά και την τελευταία NAVTEX που εξέδωσε για σεισμολογικές έρευνες ΝΑ του Καστελόριζου σε τμήμα της ελληνικής υφαλοκρηπίδας

Όπως είπε ο κυβερνητικός εκπρόσωπος, η Τουρκία εμμένει στην παραβατικότητα, στην απόλυτη περιφρόνηση του Διεθνούς Δικαίου, αλλά η Ελλάδα απέναντι σε αυτή την τουρκική προκλητικότητα, δεν θα επιτρέψει την παραβίαση της κυριαρχίας της. H Ελλάδα όπως τόνισε, σε κάθε τόνο και προς κάθε κατεύθυνση, , θα κάνει ό,τι χρειαστεί για να υπερασπίσει τα κυριαρχικά της δικαιώματα.

Όπως ενημερωνόμαστε από τον κ Πέτσα, η ελληνική πρεσβεία στην Άγκυρα προχώρησε σε διάβημα προς το τουρκικό ΥΠΕΞ, ενώ ενημερώθηκαν Ε.Ε., ΝΑΤΟ, ΟΗΕ και τα μόνιμα μέλη του Συμβουλίου Ασφαλείας των Ηνωμένων Εθνών για τις τουρκικές ενέργειες.

O κυβερνητικός εκπρόσωπος δήλωσε χαρακτηριστικά

<em><strong>«Μετά από δύο 24ωρα από την έκδοση της παράνομης τουρκικής NAVTEX, η κατάσταση παραμένει σταθερή. Την παρακολουθούμε με ψυχραιμία και ετοιμότητα»</strong></em>

By Yannis Iosifidis