<p style="text-align: center;"><span style="color: #000000;">Eλλείμμα 2019 <span style="color: #ff0000;"><strong>123,7 δισ. λίρες</strong></span> - Eλλείμμα Μαρτίου - Απριλίου 2020 <span style="color: #ff0000;"><strong>86.9 δισ. λίρες</strong></span></span></p>
Σύμφωνα με το Bloomberg, η Τουρκία τον περασμένο μήνα (Απρίλιο), κατέγραψε ένα από τα μεγαλύτερα δημοσιονομικά ελλείμματα στην ιστορία της, καθώς η κεντρική Κυβέρνηση της Τουρκίας παρουσίασε μηνιαίο δημοσιονομικό έλλειμμα ύψους 43,2 δισεκατομμυρίων τουρκικών λιρών (6,3 δισεκατομμύρια δολάρια), ελαφρώς πιο κάτω από το έλλειμμα ρεκόρ ύψους 43,7 δισεκατομμυρίων λιρών που κατέγραψε τον προηγούμενο μήνα.

Την ίδια στιγμή, άξιο αναφοράς είναι το γεγονός πως το έλλειμμα για ολόκληρο το 2019 είχε αγγίξει τα 123,7 δισ. λίρες, το οποίο συγκρινόμενο έλλειμμα  με τον Απρίλιο του 2020, καταφέρνει να "καλύψει" από μόνος του το 1/3 του περσινού ελλείμματος, αποδεικνύοντας περίτρανα το μέγεθος της τουρκικής καταβαράθρωσης της οικονομίας της.

<img class=" wp-image-3896 alignleft" src="https://www.ny-greeks.com/wp-content/uploads/2020/05/Tourkiki-Oikonomia-300x168.jpg" alt="" width="342" height="191" />Tα μέτρα για τον περιορισμό της επιδημίας του κορωνοϊού παρέλυσαν την οικονομική δραστηριότητα, ενώ οι δαπάνες αυξήθηκαν και οι φορολογικές αναβολές μείωσαν τα κρατικά έσοδα.

Η Τουρκία, σύμφωνα με το Bloomberg, άρχισε σταδιακά να περιορίζει την διακίνηση των πολιτών της τον περασμένο Μάρτιο και ανακοίνωσε πακέτο στήριξης ύψους 240 δισεκατομμυρίων λιρών (34,7 δισεκατομμυρίων δολαρίων) που αποτελείται κυρίως από αναβολές φόρου για να βοηθήσει τις επιχειρήσεις να αντιμετωπίσουν την οικονομική «καταιγίδα» που προκάλεσε η πανδημία.

Στο μεταξύ, οι δαπάνες χωρίς τις πληρωμές τόκων αυξήθηκαν τον Απρίλιο κατά 28,9%, σε ετήσια βάση, σε 91,4 δισεκατομμύρια τουρκικές λίρες.

Όπως μεταδίδει το Bloomberg, για να καλύψει το διευρυμένο χάσμα στα δημόσια οικονομικά, το τουρκικό Υπουργείο Οικονομικών προχώρησε σε αύξηση του δανεισμού, αντλώντας 60 δισεκατομμύρια λίρες τον περασμένο μήνα, ποσό διπλάσιο από τον αρχικό του στόχο.

Αναφέρει επίσης ότι τα έσοδα από φορολογίες σημείωσαν ελαφρά διαφοροποίηση καθώς η Κυβέρνηση της Τουρκίας ανέβαλε την είσπραξη του εταιρικού φόρου και του φόρου εισοδήματος.

Πηγές: - Bloomberg - ΚΥΠΕ -