Σε νέες προκλητικές δηλώσεις κατά της Ελλάδας προχώρησε ο τούρκος πρόεδρος Ρετζέπ Ταγίπ Ερντογάν.

Ο πρόεδρος της γειτονικής χώρας δεν αφήνει ούτε μια μέρα να περάσει χωρίς να προκαλέσει με τις δηλώσεις του. Έτσι και σήμερα κατά τη διάρκεια ομιλίας του στην Κερασούντα δήλωσε πως η Άγκυρα δεν θα επιτρέψει «πειρατείες και ληστείες στο Αιγαίο και την Μεσόγειο».

Ακόμα συμπλήρωσε πως «τη χώρα μας που έχει τη μεγαλύτερη ακτογραμμή κανένας δεν θα μπορέσει να την εγκλωβίσει στον κόλπο της Αττάλειας».

Επίσης, ο τούρκος πρόεδρος δεν δίστασε να αναφερθεί και στο Oruc Reis, υπογραμμίζοντας πως «το πλοίο μας συνεχίζει τις σεισμικές ερευνητικές του δραστηριότητες στην Ανατολική Μεσόγειο με αποφασιστικότητα. Ελπίζω να ελπίζουμε να λάβουμε καλά νέα».

&nbsp;

<iframe title="Cumhurbaşkanı Erdoğan, Giresun Limanı'nda Balıkçılık Sezonu açılışına katılıyor" src="https://www.youtube.com/embed/UogkdXT3ybE?feature=oembed" width="100%" height="392" frameborder="0" allowfullscreen="allowfullscreen" data-mce-fragment="1"></iframe>

&nbsp;
<h2>Μπαράζ προκλήσεων με πολεμικές ιαχές από τον Ερντογάν</h2>
Χθες, ο τούρκος πρόεδρος, είχε προχωρήσει σε νέο παραλήρημα κατά της Ελλάδας, αλλά και της Γαλλίας, τραβώντας για μια ακόμα φορά το σκοινί των προκλήσεων και  αγνοώντας όλους όσους ζητούν να συνετιστεί και να προχωρήσει σε αποκλιμάκωση της έντασης.

Αυτήν την φορά ο τούρκος πρόεδρος δεν έβαλε στο στόχαστρο μόνο την Ελλάδα αλλά και τη Γαλλία η οποία μέσω του Εμανουέλ Μακρόν έχει ταχθεί αναφανδόν υπέρ της χώρα μας.

Ειδικότερα, επιτέθηκε κατά Ελλάδας και Γαλλίας αναφέροντάς ως «μη ικανούς τους διοικητές» των δύο χωρών και αναρωτιέται αν «οι δύο λαοί είναι έτοιμοι να κάνουν τις ίδιες θυσίες με την Τουρκία».

&nbsp;

&nbsp;

<iframe src="https://www.megatv.com/embed/?p=38619571" width="560" height="315" frameborder="0" scrolling="no" allowfullscreen="allowfullscreen" data-mce-fragment="1"></iframe>

&nbsp;

Σύμφωνα με την τουρκική εφημερίδα Hurriyet, ο Ερντογάν είπε πως «δέχεται ο ελληνικός λαός ο,τι θα του συμβεί λόγω των φιλόδοξων και ανίκανων ηγεμόνων τους;» και συνέχισε «γνωρίζει ο γάλλος πολίτης ότι θα πληρώσει λόγω των φιλόδοξων και ανίκανων ηγεμόνων τους;».
<h3>Ακραίες προκλήσεις</h3>
Νωρίτερα την Κυριακή στο μήνυμα προς τον λαό του για την Γιορτή της Νίκης, ο πρόεδρος της Τουρκίας σε ένα νέο κρεσέντο προκλητικότητας υπογράμμισε πως «θα υπερασπιστούμε τη Γαλάζια Πατρίδα έναντι εκείνων που εισέβαλαν στη Μικρά Ασία».

«Φυσικά δεν είναι σύμπτωση ότι όσοι προσπάθησαν να αποκλείσουν τη χώρα μας από την Ανατολική Μεσόγειο, που προσπάθησαν να εισβάλουν στην πατρίδα μας πριν από έναν αιώνα, ήταν οι ίδιοι εισβολείς. Ακριβώς όπως το έθνος μας έφερε τον αγώνα για τη σωτηρία στη νίκη, παρά την απουσία και την δυνατότητα, σήμερα, δεν θα διστάσει ποτέ να απογοητεύσει τις φιλοδοξίες και τις κινήσεις που έχουν στόχο να φέρουν όρους της συνθήκη των των Σεβρών, μέσα στην Μπλε Πατρίδα. Κανείς δεν πρέπει να αμφιβάλλει για τη θέλησή μας σε αυτό το θέμα και την ακλόνητη πίστη μας στη νίκη» είπε χαρακτηριστικά.

&nbsp;

Πηγή: in.gr