Την <strong>αποκάλυψη για τον κορωνοϊό</strong> έκανε ο Τούρκος πανεπιστημιακός γιατρός, δρ. Σαρπ Ουνέρ (Sarp Üner), ο οποίος μιλώντας στην «Τζουμχουριέτ» κατήγγειλε ότι δεν τηρήθηκε κανένα μέτρο προστασίας μεταξύ των πιστών, με αποτέλεσμα<strong> ο κορωνοϊός να εξαπλωθεί.</strong>

<strong>Κοντά στα 3.000 άτομα</strong> θεωρείται ότι <strong>έχουν μολυνθεί με τον κορωνοϊό</strong> στη διάρκεια της τελετής επαναλειτουργίας στην εμβληματική Αγία Σοφία της Κωνσταντινούπολης στις 24 Ιουλίου, σύμφωνα με τον Τούρκο εμπειρογνώμονα δημόσιας υγείας που μίλησε σε κορυφαίο πανεπιστήμιο.

<strong>Μετά τον θάνατο του μουεζίνη</strong> έρχεται και δεύτερο χτύπημα μετά την μετατροπή της Αγίας Σοφίας σε Τζαμί.

Η παρουσία εκατοντάδων ασυμπτωματικών ασθενών στην τελετή τον περασμένο μήνα είναι πιθανό να οδηγήσει σε μόλυνση μεγάλης κλίμακας, όπως αναφέρει το πρακτορείο ειδήσεων της ANKA και μεταδίδει το Ahval, επικαλούμενο τον αναπληρωτή καθηγητή στο πανεπιστήμιο Hacettepe της Άγκυρας, Δρ Sarp Üner.

<img class=" wp-image-6911 aligncenter" src="https://www.ny-greeks.com/wp-content/uploads/2020/08/choris-titlo-1-300x245.jpg" alt="" width="477" height="390" />

«<strong>Ένας απλός υπολογισμός δείχνει ότι θα υπήρχαν 1.000 ασθενείς εκεί</strong>… Εάν εξετάσουμε το ποσοστό μετάδοσης, αυτοί οι ασθενείς θα είχαν μολύνει μεταξύ 2.000 και 3.000 άλλους», δήλωσε ο Üner. «Πιστεύω ότι η συγκέντρωση στην Αγία Σοφία θα αυξήσει τα κρούσματα στην Κωνσταντινούπολη».
<div id="_mwayss-ad04f85aa4f7a889258efd1d26738ba91597184810187"></div>
Η Τουρκία διοργάνωσε μια περίτεχνη τελετή για την μετατροπή του μνημείου του 6ου αιώνα σε τζαμί τον περασμένο μήνα, αφού το ανώτατο διοικητικό δικαστήριο της χώρας ακύρωσε διάταγμα της 10ης Ιουλίου 1934 που μετέτρεψε το βυζαντινό μνημείο σε μουσείο.
<div></div>
Ο Τούρκος πρόεδρος Ρετζέπ Ταγίπ Ερντογάν εξέδωσε μέσα σε λίγες ώρες διάταγμα για να μετατρέψει το μνημείο σε τζαμί, σε μια κίνηση που προκάλεσε τη διεθνή καταδίκη. Η πρώτη προσευχή της Παρασκευής πραγματοποιήθηκε εκεί στις 24 Ιουλίου από χιλιάδες πιστούς, συμπεριλαμβανομένων ανώτατων κρατικών αξιωματούχων.

Οι επισκέπτες ήταν υποχρεωμένοι να φορούν μάσκες και να διατηρήσουν την κοινωνική απόσταση με μόνο 1.000 VIP επισκέπτες να επιτρέπονται στον χώρο. Χιλιάδες άλλοι έκαναν την ιστορική προσευχή στην αυλή και τις γύρω περιοχές, όπου δεν παρατηρήθηκε η τήρηση της απαραίτητης απόστασης.

Πηγή:piraeuspress.gr