<div class="teaser">
<p>Η NASA ανακοίνωσε πρόσφατα ότι η πρώτη επανδρωμένη αποστολή της SpaceX, με την κωδική ονομασία Crew Dragon Demo-2, θα εκτοξευθεί  στις 27 Μαΐου</p>
<p>H αποστολή της SpaceX θα είναι η πρώτη επανδρωμένη αποστολή που εκτοξεύεται από Αμερικανικό έδαφος από το 2011, και είναι και η πρώτη επίσης αποστολή της εταιρείας του Elon Musk που θα μεταφέρει ανθρώπους.</p>
<p>Αν η δοκιμαστική αποστολή Crew Dragon Demo-2 αποδειχτεί επιτυχημένη, τότε θα ανοίξει ο δρόμος για μία σειρά από συχνές εκτοξεύσεις αποστολών προς τον Διεθνή Διαστημικό Σταθμό.</p>
<p>Η πτήση Demo-2 είχε προγραμματιστεί για τις 7 Μαΐου και όπως είναι κατανοητό υπήρξε μία εικοσαήμερη καθυστέρηση, αλλά λαμβάνοντας υπόψη την πανδημία του κορωνοϊού που έχει συνταράξει την ανθρωπότητα, λίγες εβδομάδες εκτός προγράμματος δεν είναι κάτι το σημαντικό, ιδιαίτερα αν παίξουν ρόλο στην διασφάλιση της επιτυχίας της εκτόξευσης.</p>
<p>Το διαστημικό όχημα θα εκτοξευθεί με τη βοήθεια πυραύλου Falcon 9 από την βάση εκτόξευσης Launch Complex 39A στο Διαστημικό Κέντρο Κένεντι στο νησί Μέριτ στην Φλόριντα των Ηνωμένων Πολιτειών με αποστολή να μεταφέρει στον Διεθνή Διαστημικό Σταθμό τους αστροναύτες Bob Behnken και Doug Hurley.</p>
</div>
<p>https://twitter.com/JimBridenstine/status/1251178705633841167?s=20</p>
<p> </p>

<!-- wp:paragraph -->
<p>ΠΗΓΗ: insomnia.gr</p>
<!-- /wp:paragraph -->