Τραγωδία σημειώθηκε στο Λουτράκι, στην περιοχή Καρμπουνάρι, καθώς εντοπίστηκαν από την ΕΜΑΚ, τέσσερις άνδρες νεκροί μέσα σε σπήλαιο  .

Σύμφωνα με τον δήμαρχο Λουτρακίου κο Γιώργο Γκιώνη, που μίλησε στο Open, "όλα τα σενάρια για την τραγωδία ερευνώνται καθώς στο συγκεκριμένο σημείο δεν πηγαίνουν συνήθως για περιήγηση ή αναρρίχηση."

https://twitter.com/pyrosvestiki/status/1261501426955702273?s=20

Τα τέσσερα άτομα εντοπίστηκαν μέσα στο σπήλαιο ενώ μαζί τους είχαν και μια γεννήτρια από τα καυσαέρια της οποίας πιθανότατα κατέληξαν. Οι 4 άνδρες είναι, κατά προσέγγιση, ηλικίας από 35 έως και 65 ετών.

Οι σοροί μεταφέρθηκαν στο νοσοκομείο Κορίνθου.

O συναγερμός σήμανε στις 2 τα ξημερώματα στο Λουτράκι, όταν μια γυναίκα ειδοποίησε την Αστυνομία για τέσσερα άτομα που βρέθηκαν νεκρά σε χαράδρα σπηλαίου.  Όπως αποδείχθηκε στη συνέχεια, η γυναίκα που ειδοποίησε, ήταν η σύζυγος του ενός εκ των τεσσάρων θυμάτων. Μάλιστα, μαζί της είχε και τα δύο ανήλικα παιδιά τους.

Στο σημείο βρέθηκαν από την πρώτη στιγμή, Αστυνομία και Πυροσβεστική, ενώ γύρω στις 4 το πρωί, έφτασε και το κλιμάκιο της Ειδικής Μονάδας Αντιμετώπισης Καταστροφών, προκειμένου να ανασύρει τα πτώματα των τεσσάρων ανδρών.

Για την ανάσυρσή τους  επιχείρησαν <strong>21 πυροσβέστες με 5 οχήματα.</strong>

Μέχρι στιγμής, δεν έχει γίνει γνωστός ο λόγος που τα 4 άτομα έχασαν τη ζωή τους.

Το ενδεχόμενο να είχαν πάει για αναρρίχηση στην περιοχή απέκλεισε πριν από λίγο, μιλώντας στον <strong>ΣΚΑΙ,</strong> ο δήμαρχος Λουτρακίου<strong> Γιώργος Γκιώνης</strong>.Το πιθανότερο σενάριο, που εξετάζουν οι Αρχές, είναι τα 4 άτομα να έψαχναν για λίρες και ενδεχομένως βρήκαν τραγικό θάνατο στην προσπάθειά τους να πυροδοτήσουν κάποιον εκρηκτικό μηχανισμό.

Μάλιστα, σύμφωνα με νεότερες πληροφορίες, που αναφέρει το <strong><a href="https://www.loutraki365.gr/blog/post/tragodia-sto-loytraki-4-atoma-epsahnan-gia-lires-kai-vrikan-tragiko-thanato" target="_blank" rel="noopener noreferrer">Loutraki 365</a>,</strong> κάποιοι εξ αυτών φέρεται να βρέθηκαν νεκροί ενώ ακόμα κρατούσαν τα καλώδια στα χέρια τους!

Με βάση αυτό το σενάριο, άμεσα απαγορεύθηκε η κυκλοφορία προς το σημείο υπό το φόβο κάποιας  έκρηξης.

COVER PHOTO Φωτογραφία αρχείου

Cover Photo from "Πυροσβεστικό Σώμα"