<h6 style="text-align: center;"><strong>Αυξημένος σήμερα o αριθμός των κρουσμάτων του COVID 19 στην Κύπρο </strong></h6>
Δέκα νέα κρούσματα του COVID 19 ανακοίνωσε το απόγευμα της Πέμπτης(17/09) το Υπουργείο Υγείας της Κύπρου από σύνολο 1,951 εργαστηριακών διαγνώσεων.

Αναλυτικά, τα θετικά στον COVID 19 άτομα προέκυψαν ως εξής:
<ul>
 	<li>Ένα από ιδιωτική πρωτοβουλία: Πρόκειται για άτομο που έκανε την εξέταση με ιδιωτική πρωτοβουλία, χωρίς να έχει συμπτώματα.</li>
 	<li>Ένα από κέντρο φιλοξενίας μεταναστών Πουρνάρα: Πρόκειται για Σύριο που ήρθε μέσω κατεχομένων και εντοπίστηκε με άλλους 9 και συνελήφθη στο Μάμμαρι στις 14/9. Χθες ανακοινώθηκε άλλο ένα άτομο από εκείνη την ομάδα. Μεταφέρθηκε στο Eden.</li>
 	<li>Ένα από πτήση: Πρόκειται για Βρετανό που ήρθε από το Λονδίνο στην Πάφο στις 16/9.</li>
 	<li>Επτά από ιχνηλάτηση, εκ των οποίων ένα μέσω ιδιωτικής πρωτοβουλίας και άλλο από τα Μικροβιολογικά Εργαστήρια των Γενικών Νοσοκομείων:</li>
 	<li>Το πρώτο άτομο είναι επαφή από το οικογενειακό περιβάλλον ατόμων που είχαν ανακοινωθεί θετικά στον ιό στις 25/8 (μετανάστες). Υποβλήθηκαν όλοι σε εργαστηριακή εξέταση για να αποδεσμευτούν από την καραντίνα τα 2 κρούσματα που ήταν από τις 25/8.</li>
 	<li>Το δεύτερο άτομο είναι από το οικογενειακό περιβάλλον του ατόμου που ανακοινώθηκε χθες από την ιχνηλάτηση επαφών κρούσματος που είχε εντοπιστεί στις 14/9. Έκανε την εξέταση ιδιωτικά. Το σημερινό cluster έχει 3 άτομα.</li>
 	<li>Το τρίτο άτομο είναι συνάδελφος του εργαζόμενου στο Ocean Basket Φοικινούδων που ανακοινώθηκε στις 15/9.</li>
 	<li>Δύο άτομα είναι επαφές από το φιλικό περιβάλλον της Βρετανίδας που ανακοινώθηκε στις 14/9. Χθες ανακοινώθηκε άτομο από το οικογενειακό της περιβάλλον. Σύνολο στο cluster 4 άτομα.</li>
 	<li>Δύο άτομα είναι συνάδελφοι του εργαζόμενου στη Μητρόπολη Κιτίου που ανακοινώθηκε στις 14/9. Το cluster έχει σύνολο με τα 2 σημερινά 16 άτομα, χωρίς ωστόσο να είναι όλοι πρωτογενείς συνδέσεις με το πρώτο κρούσμα (9/9).</li>
</ul>
<strong>Επιπλέον, διεκπεραιώθηκαν οι ακόλουθες εργαστηριακές εξετάσεις, χωρίς τον εντοπισμό κρούσματος:</strong>
<ul>
 	<li>Από το πρόγραμμα εργαστηριακού ελέγχου 5,000 ατόμων ηλικίας 18-40 ετών σε χώρους με μεγάλο συγχρωτισμό ατόμων, ολοκληρώθηκαν 28 εργαστηριακές εξετάσεις,</li>
 	<li>Από δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, ολοκληρώθηκαν 76 εργαστηριακές εξετάσεις,</li>
 	<li>Από δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, διεκπεραιώθηκαν 138 εργαστηριακές διαγνώσεις</li>
 	<li>Από τα δείγματα που λήφθηκαν από τους κατοίκους του Κάτω Πύργου Τυλληρίας, ολοκληρώθηκαν 48 εργαστηριακές διαγνώσεις,</li>
 	<li>Από δείγματα που λήφθηκαν στα οδοφράγματα, ολοκληρώθηκαν 56 εργαστηριακές εξετάσεις, και</li>
 	<li>Από δείγματα που λήφθηκαν στο πλαίσιο του προγράμματος ελέγχου μαθητών, εκπαιδευτικών και προσωπικού σχολικών μονάδων, ολοκληρώθηκαν 345 εργαστηριακές διαγνώσεις.</li>
</ul>
Συνεπώς και με βάση τα μέχρι τώρα δεδομένα, ο συνολικός αριθμός των κρουσμάτων ανέρχεται στα 1,558.

Επιπρόσθετα, στο Γενικό Νοσοκομείο Αμμοχώστου νοσηλεύονται έξι άτομα θετικά στον COVID 19, εκ των οποίων τα δύο στη Μονάδα Αυξημένης Φροντίδας.

Στη Μονάδα Εντατικής Θεραπείας του Γενικού Νοσοκομείου Λευκωσίας παραμένει εκτός αναπνευστήρα ένας ασθενής COVID-19.

Πηγές: - Sigmalive - Υπουργείο Υγείας Κύπρου -