Η Aμερικανική κυβέρνηση ανακοίνωσε μια νέα επένδυση ύψους ενός δισεκατομμυρίου δολαρίων στο πρόγραμμα εμβολίου κατά της COVID 19, της φαρμακευτικής εταιρίας Johnson &amp; Johnson, με τουλάχιστον 100 εκατομμύρια εγγυημένες δόσεις.

Η Johnson &amp; Johnson είχε ήδη λάβει στα τέλη Μαρτίου, μέσω της θυγατρικής της Janssen, 456 εκατομμύρια δολάρια -- το ένα δισεκατομμύριο δολάρια θα χρηματοδοτήσει ένα πρόγραμμα επίδειξης κατασκευής σε μεγάλη κλίμακα του πειραματικού εμβολίου της. Τα μέρη προβλέπουν επιπλέον 200 εκατομμύρια δόσεις.

Με αυτό το ποσό, οι επενδύσεις της κυβέρνησης του Ντόναλντ Τραμπ σε προγράμματα εμβολίων έχουν φθάσει τουλάχιστον τα 9,4 δισεκ. δολάρια, περιλαμβανομένων των συμβολαίων εφοδιασμού που έχουν υπογραφεί με πέντε εταιρίες και προβλέπουν παράδοση τουλάχιστον 700 εκατομμυρίων δόσεων, σύμφωνα με καταμέτρηση του Γαλλικού Πρακτορείου.

https://www.facebook.com/jnj/photos/a.376230970950/10157177787885951/?type=3&amp;theater

Υπό την προϋπόθεση ότι τα εμβόλια θα αποδείξουν την αποτελεσματικότητά τους, οι Ηνωμένες Πολιτείες θα μπορούσαν θεωρητικά να αποκτήσουν 100 εκατομμύρια δόσεις από τέσσερις εταιρίες (Johnson &amp; Johnson, Novavax, Pfizer/BioNTech, Sanofi/GSK) και 300 εκατομμύρια δόσεις από την Oxford/AstraZeneca, με την τελευταία σύμπραξη να έχει επίσης υπογράψει ή να βρίσκεται σε διαπραγματεύσεις με άλλες χώρες, κυρίως για 400 εκατομμύρια δόσεις για την Ευρωπαϊκή Ένωση.

Η κούρσα των εμβολίων απαιτεί την έναρξη της παραγωγής παράλληλα με τις κλινικές δοκιμές και με ενδεχόμενη απώλεια, προτού ακόμη γίνει γνωστό αν το εμβόλιο είναι αποτελεσματικό.

https://www.facebook.com/jnj/videos/306448817365826/

Η αμερικανική κυβέρνηση δαπάνησε επίσης δισεκατομμύρια για την κατασκευή εγκαταστάσεων παραγωγής, για τις εταιρίες που κατασκευάζουν σύριγγες και φιαλίδια που θα απαιτηθούν για την διανομή του ή των μελλοντικών εμβολίων, χωρίς να υπολογίζεται η υποστήριξη που προσφέρεται στην ανάπτυξη θεραπειών.

Έτσι, οι Ηνωμένες Πολιτείες έχουν αγοράσει σχεδόν το σύνολο της παραγωγής του αντιιικού φαρμάκου ρεμδεσιβίρη έως τον Σεπτέμβριο, του πρώτου που έχει δείξει να έχει μια σχετική ωφέλεια για τους ασθενείς με Covid-19.

Πηγή: ΑΠΕ-ΜΠΕ