Σύμφωνα με μια νέα κινεζική επιστημονική έρευνα, πάνω από ένας στους τρεις ασθενείς με Covid-19 (το 36,4%), και σχεδόν οι μισοί με σοβαρή λοίμωξη (το 45,5%), έχουν επίσης KAI νευρολογικά συμπτώματα όπως:
<ol>
 	<li>Oξύ εγκεφαλοαγγειακό επεισόδιο.</li>
 	<li>Διαταραχή συνείδησης</li>
 	<li>Δυσκολία ομιλίας</li>
 	<li>Σύγχυση, αστάθεια και μυϊκούς πόνους</li>
</ol>
H επιστημονική έρευνα δείχνει ότι τα συμπτώματα αυτού του είδους είναι συχνά.

Οι ερευνητές, οι οποίοι έκαναν τη σχετική δημοσίευση στο αμερικανικό περιοδικό νευρολογίας "JAMA Neurology", ανέλυσαν στοιχεία για 214 ασθενείς τριών κλινικών ειδικά για Covid-19 στη Γουχάν, οι οποίοι είχαν μέση ηλικία 53 ετών.

Από αυτούς, οι 126 (59%) είχαν ήπια έως μέτρια αναπνευστικά και άλλα συμπτώματα, ενώ οι 88 (41%) σοβαρά.

Μεταξύ των ασθενών με σοβαρά συμπτώματα:
<ol>
 	<li>Σχεδόν το 6% είχε εγκεφαλικό ή άλλο οξύ αγγειακό πρόβλημα,</li>
 	<li>Tο 15% συμπτώματα τύπου άνοιας</li>
 	<li>Tο 20% δυνατούς μυϊκούς πόνους.</li>
 	<li>Tο 5% έως 6% είχαν απώλεια όσφρησης ή γεύσης</li>
</ol>
O καθηγητής Άντριου Τζόνσον του Τμήματος Νευρολογίας του Πανεπιστημίου της Καλιφόρνια, στο Σαν Φρανσίσκο δήλωσε:

<em><strong>«Κάποιος που έχει Covid-19 και βρίσκεται στο σπίτι του και ο οποίος εμφανίζει δυσκολία να σκεφτεί ή έχει σύγχυση ή οτιδήποτε μοιάζει με πιθανό εγκεφαλικό, αποτελεί σημάδι πως πρέπει να πάει στο νοσοκομείο για επιπρόσθετη φροντίδα», </strong></em>.

Παραμένει έως τώρα ασαφές με ποιο τρόπο ο ιός SARS-CoV-2 προκαλεί τις νευρολογικές επιπλοκές.

Πηγή: ΑΠΕ-ΜΠΕ