Σε ανακοίνωσή του το ΓΕΕΘΑ, σχετικά με τη νέα τουρκική πρόκληση που σημειώθηκε κατά την πτήση Aμερικανικού βομβαρδιστικού Β-52, το οποίο συνόδευαν eλληνικά F-16, αναφέρει τις αυξημένες πιθανότητες πρόκλησης ατυχήματος, καθώς και τη δημιουργία σοβαρού προβλήματος στο ΝΑΤΟ

Το ΓΕΕΘΑ απάντησε στο τουρκικό υπουργείο Αμυνας με αφορμή ανάρτηση στον επίσημο λογαριασμό του, ότι δήθεν τουρκικά αεροσκάφη συνόδευσαν μέχρι βαθιά στο διεθνή εναέριο χώρο του Αιγαίου το αμερικανικό βομβαρδιστικό, αναφέροντας ότι:
<p style="text-align: center;"><em><strong> «Mε τέτοιου είδους πειρατικές συμπεριφορές, οι επιχειρησιακές δυνατότητες επικράτησης της Ελληνικής Πολεμικής Αεροπορίας στην περιοχή ευθύνης του Αρχηγού ΓΕΕΘΑ και όχι μόνον, δεν πρόκειται και δεν μπορούν να αμφισβητηθούν».&nbsp;</strong></em></p>
Όπως ανακοινώθηκε, το αμερικανικό στρατηγικό βομβαρδιστικό τύπου Β-52 παρελήφθη νοτίως της Χίου από 4 ελληνικά F-16 προκειμένου να το συνοδεύσουν στην πτήση του εντός των FIR Αθηνών και Σκοπίων, σύμφωνα με τη σχεδίαση, στο πλαίσιο της ΝΑΤΟικής δραστηριότητας «ALLIED SKY», που μεταξύ άλλων είχε ως σκοπό την επίδειξη των ισχυρών συμμαχικών δεσμών των Κρατών Μελών του ΝΑΤΟ.

Όπως τονίζεται στην ανακοίνωση-απάντηση του ΓΕΕΘΑ:
<p style="text-align: center;"><em><strong> «Kατά τη σχεδίαση της ΝΑΤΟικής δραστηριότητας ALLIED SKY η πιθανότητα εκδήλωσης παραβατικής συμπεριφοράς από την πλευρά της Τουρκίας είχε προβλεφθεί και γνωστοποιηθεί στους Συμμάχους μας και είχαν ληφθεί από το ΓΕΕΘΑ όλα τα απαραίτητα μέτρα αντιμετώπισής της».</strong></em></p>
<p style="text-align: center;"><strong><em>«Παρά τα συμφωνηθέντα και τις σχετικές διαβεβαιώσεις, κατά την είσοδο του Β-52 στο FIR ΑΘΗΝΩΝ τα τουρκικά μαχητικά επιδεικνύοντας ιδιαίτερα προκλητική, αντιδεοντολογική, αντισυμμαχική και αντιδιαμετρικά αντίθετη συμπεριφορά από το σκοπό της δραστηριότητας, εξακολούθησαν την πτήση τους πλησίον του αμερικανικού αεροσκάφους το οποίο παρέλαβε σύμφωνα με τη σχεδίαση η eλληνική τετράδα F-16.»</em></strong></p>
<p style="text-align: center;"><strong><em>«Δύο ζεύγη αεροσκαφών F-16 BLK 52+, τα οποία βρίσκονταν σε ετοιμότητα στην περιοχή γι' αυτόν το λόγο, αναγνώρισαν, αναχαίτισαν και εξεδίωξαν από το FIR ΑΘΗΝΩΝ τα τουρκικά αεροσκάφη».</em></strong></p>
<p style="text-align: center;"><em><strong>«Τέτοιου είδους προκλητικές ενέργειες παραβίασης των συμφωνηθέντων αφενός δημιουργούν σοβαρό πρόβλημα στο ΝΑΤΟ, αφετέρου καταστρατηγούν τους Διεθνείς Κανόνες Εναέριας Κυκλοφορίας, ανεβάζοντας κατακόρυφα τις πιθανότητες πρόκλησης ατυχήματος και θέτοντας μάλιστα σε κίνδυνο αεροπορικά μέσα και άλλων συμμαχικών κρατών»,</strong></em></p>
<p style="text-align: center;"><em><strong>«Με τέτοιου είδους πειρατικές συμπεριφορές, οι επιχειρησιακές δυνατότητες επικράτησης της Ελληνικής Πολεμικής Αεροπορίας στην περιοχή ευθύνης του Αρχηγού ΓΕΕΘΑ και όχι μόνον, δεν πρόκειται και δεν μπορούν να αμφισβητηθούν, όπως απεδείχθη και κατεδείχθη προς όλους τους ενδιαφερομένους με την πρόσφατη μαζική, αφανή, τελεσφόρα και απολύτως επιτυχή μετάβαση, εκτέλεση επιχειρήσεων και επιστροφή 8 μαχητικών της ΠΑ στην Κυπριακή Δημοκρατία, στο πλαίσιο της συμμετοχής τους στην Τετραμερή Πρωτοβουλία Γαλλίας, Ελλάδας, Κύπρου και Ιταλίας και στην πρώτη επιχειρησιακή δράση της με την επωνυμία EUNOMIA, η οποία έλαβε χώρα από 26 έως 28 Αυγούστου στο FIR Λευκωσίας».</strong></em></p>