Ενημέρωση για τα όσα διαδραματίζονται από χθες το απόγευμα ανοικτά της Χάλκης, όπου Eλληνικά διασωστικά σκάφη που προσπαθούσαν να εντοπίσουν δεκάδες αλλοδαπούς ναυαγούς, δέχθηκαν τουρκικές παρενοχλήσεις, έκανε ο εκπρόσωπος Τύπου του Λιμενικού Σώματος-Ελληνικής Ακτοφυλακής, πλοίαρχος Νίκος Λαγκαδιανός.
<p style="text-align: center;"><strong><em><img class="wp-image-7268 aligncenter" src="https://www.ny-greeks.com/wp-content/uploads/2020/08/xalki-nauagio-metanastes-300x188.jpg" alt="" width="564" height="354" />«Σε εξέλιξη από τις απογευματινές ώρες χθες βρίσκεται ευρύτατη επιχείρηση έρευνας και διάσωσης αλλοδαπών, σε θαλάσσια περιοχή 21 ναυτικά μίλια δυτικά της Χάλκης σε διεθνή ύδατα και εντός της ελληνικής περιοχής ευθύνης έρευνας και διάσωσης. Μέχρι στιγμής έχουν περισυλλεγεί σώοι 96 αλλοδαποί εκ των οποίων πέντε έχουν μεταφερθεί στην Κάρπαθο, 72 στη Ρόδο, ενώ 19 παρελήφθησαν από σκάφη της τουρκικής ακτοφυλακής.</em></strong></p>
<p style="text-align: center;"><strong><em>Με γνώμονα την τήρηση και των υγειονομικών πρωτοκόλλων οι διασωθέντες σε συνεργασία με τον ΕΟΔΥ και την περιφέρεια Νοτίου Αιγαίου υποβάλλονται σε τεστ για τον Covid-19 και έχουν μεταφερθεί σε νοσοκομείο του νησιού».</em></strong></p>
&nbsp;

Σύμφωνα με τον εκπρόσωπο Τύπου του Λιμενικού Σώματος, το συγκεκριμένο περιστατικό συνιστά μια από τις μεγαλύτερες και πιο επιτυχείς επιχειρήσεις έρευνας και διάσωσης που έχει καταγραφεί στο Αιγαίο πέλαγος <em><strong>«λαμβάνοντας υπόψη τα εξής στοιχεία:</strong></em>
<ul>
 	<li><em><strong> Τον ιδιαίτερα μεγάλο αριθμό των διασωθέντων,</strong></em></li>
 	<li><em><strong>Tο γεγονός ότι το συμβάν έλαβε χώρα κατά κύριο λόγο τη νύχτα,</strong></em></li>
 	<li><em><strong>Tο γεγονός πως ιδιαίτερα μεγάλος αριθμός διασωθέντων -μεταξύ των οποίων και πολλά παιδιά- δεν φορούσαν σωσίβια,</strong></em></li>
 	<li><em><strong>Tον χρόνο ρεκόρ εντός του οποίου διασώθηκαν 96 αλλοδαποί υπήκοοι.</strong></em></li>
</ul>
<em><strong>Τονίζεται ότι οι λιμενικές αρχές έχουν εντοπίσει ήδη μεταξύ των διασωθέντων τρεις διακινητές οι οποίοι και συνελήφθησαν. Οι έρευνες συνεχίζονται»</strong></em>.

<img class="size-medium wp-image-7272 alignleft" src="https://www.ny-greeks.com/wp-content/uploads/2020/08/Nav-12-168x300.png" alt="" width="168" height="300" />Στις δηλώσεις του, ο Νίκος Λαγκαδιανός επεσήμανε ότι η Ελλάδα, με αυτή την επιχείρηση:
<p style="text-align: center;"><em><strong>«αποδεικνύει ότι αφενός φυλάσσει τα σύνορα της Ελλάδος και της Ευρώπης και αφετέρου σώζει ζωές που βρίσκονται σε κίνδυνο».</strong></em></p>
Τα στοιχεία άλλωστε, σύμφωνα πάντα με τον εκπρόσωπο Τύπου, αποδεικνύουν ότι:
<p style="text-align: center;"><em><strong> «η αυξημένη επιτήρηση και προστασία των θαλασσίων συνόρων που πραγματοποιείται από το Λιμενικό Σώμα-Ελληνική Ακτοφυλακή έχει ως αποτέλεσμα τη μεγάλη μείωση των μεταναστευτικών ροών, καθώς και αφίξεων μεταναστών στα ελληνικά νησιά - μείωση κατά 95% σε σύγκριση με το περασμένο έτος».</strong></em></p>
Ο εκπρόσωπος Τύπου, κατά τη διάρκεια της ενημέρωσης, έκανε λόγο για τιτάνια προσπάθεια των ελληνικών αρχών <em><strong>«καθώς οργανωμένα εγκληματικά δίκτυα που δρουν στην Τουρκία έχουν επανειλημμένα προβεί σε διαδικασίες παράνομης μεταφοράς μεγάλου αριθμού μεταναστών</strong></em>».
<p style="text-align: center;"><em><strong> «Tελευταία κάνουν χρήση ιστιοφόρων σκαφών καθώς και θαλαμηγών, με απώτερο σκοπό τη διασπορά των [διακινούμενων] στην Ευρώπη και την αποβίβαση τους κατά κύριο λόγο σε περιοχές της νότιας Ιταλίας.</strong></em></p>
<p style="text-align: center;"><em><strong><img class=" wp-image-7273 alignright" src="https://www.ny-greeks.com/wp-content/uploads/2020/08/Nav-14-163x300.png" alt="" width="151" height="278" />Για το σκοπό αυτό, ακολουθούν πάντα θαλάσσιες διαδρομές σε διεθνή χωρικά ύδατα, κρατώντας μεγάλες αποστάσεις από τα Eλληνικά νησιά -τα οποία περιπολούνται νυχθημερόν από τα επιχειρησιακά μέσα της Ελληνικής Ακτοφυλακής και της FRONTEX- προκειμένου να μη γίνουν αντιληπτοί ώστε να αποφύγουν την σύλληψη τους.</strong></em></p>
<p style="text-align: center;"><em><strong>Επιγραμματικά αναφέρεται ότι περισσότερες από είκοσι πέντε τέτοιες περιπτώσεις έχουν λάβει χώρα τους τελευταίους 3 μήνες και έχουν επιτυχώς διαχειριστεί τόσο οι ελληνικές, όσο και οι ιταλικές αρχές.</strong></em></p>
<p style="text-align: center;"><em><strong>Για το συγκεκριμένο φαινόμενο έχουν επανειλημμένα ενημερωθεί οι τουρκικές αρχές, χωρίς καμία ανταπόκριση»</strong></em></p>
Δείτε το βίντεο που έδωσε στη δημοσιότητα το Αρχηγείο του Λιμενικού Σώματος από την επιχείρηση διάσωσης των προσφύγων και μεταναστών.

https://www.youtube.com/watch?v=lr6ap7_en3E&amp;feature=emb_title

<strong>Στο πλοιάριο επέβαιναν σύμφωνα με τις μαρτυρίες των διασωθέντων «περίπου 100 άτομα».</strong>

Οι περισσότεροι από τους μετανάστες που διασώθηκαν ήταν από τη Σομαλία, το Ιράκ, τη Συρία και την Τουρκία. Από την έρευνα προέκυψε ότι τρεις από τους επιβάτες είχαν ρόλο διακινητών. Πρόκειται για έναν υπήκοο Παλαιστίνης, έναν Σύρο και έναν Ιρακινό, ενώ έχουν προκύψει ενδείξεις ότι στην ομάδα των διακινητών συμμετείχε ένας ακόμα αλλοδαπός που συγκαταλέγεται μεταξύ των διασωθέντων που μεταφέρθηκαν στην Κάρπαθο.

<img class="size-medium wp-image-7274 alignleft" src="https://www.ny-greeks.com/wp-content/uploads/2020/08/Nav-15-166x300.png" alt="" width="166" height="300" />Σύμφωνα με νεώτερα στοιχεία σχετικά με το τι συνέβη την Τρίτη το βράδυ στη Χάλκη και συγκεκριμένα σε διεθνή και χωρικά ύδατα που αμφισβητεί η Άγκυρα, η θαλαμηγός με τους μετανάστες είχε αποπλεύσει από τις ακτές της Τουρκίας -πιθανόν το λιμάνι Φετιγιέ με προορισμό την Ιταλία.

<strong><span style="color: #ff0000;">Τουρκικές παρενοχλήσεις</span></strong>

Σύμφωνα με μαρτυρίες στελεχών του Λιμενικού ενώ ουσιαστικά είχε ολοκληρωθεί η περισυλλογή 96 ατόμων που επέβαιναν στη θαλαμηγό, δύο τουρκικές ακταιωροί ήρθαν στο σημείο και άρχισαν να παρενοχλούν τα σκάφη του Λιμενικού.

Επιπλέον, υποχρέωσαν τον Τούρκο πλοίαρχο ενός φορτηγού πλοίου που συνέδραμε την επιχείρηση να παραδώσει στις τουρκικές ακταιωρούς 19 μετανάστες που είχε περισυλλέξει από τη θάλασσα.

Παραμένει λοιπόν άγνωστο αν ο σύζυγος και τη παιδί της Σομαλής μετανάστριας, η οποία διασώθηκε από τους Έλληνες λιμενικούς συμπεριλαμβάνονται σε αυτούς τους 19 διασωθέντες από την τουρκική ακτοφυλακή.

https://www.youtube.com/watch?v=toU9r7yUigs&amp;t=8s

https://www.youtube.com/watch?v=abRgE9jzxyw

<span style="color: #ff0000;"><strong>Υπαρχουν και Αγνοούμενοι</strong></span>

Oι έρευνες σκαφών της ακτοφυλακής για τον εντοπισμό επιπλέον αγνοουμένων από το ναυάγιο του δουλεμπορικού σκάφους στη Χάλκη συνεχίζονται και σήμερα

Σύμφωνα με δημοσίευμα της εφημερίδας «Καθημερινή», που προς το παρόν δεν επιβεβαιώνεται από το Γραφείο Τύπου του Αρχηγείου του Λιμενικού, μια διασωθείσα με καταγωγή από τη Σομαλία υποστήριξε ότι μεταξύ των επιβατών στο δουλεμπορικό ήταν ο σύζυγος και το παιδί τους, οι οποίοι δεν συμπεριλαμβάνονται μεταξύ των μεταναστών που περισυνέλεξαν τα σκάφη της Eλληνικής ακτοφυλακής.

Mε πληροφορίες από: - Ελληνικό Λιμενικό Σώμα - ΑΜΠΕ - hcg.gr - naftemporiki - Καθημερινή - MEGA - ERT -