<h6 style="text-align: center;"><strong>Την στιγμή που η EE δεν αναγνωρίζει τα αποτελέσματα των προεδρικών εκλογών στη Λευκορωσία και σύντομα θα επιβάλει κυρώσεις σε πρόσωπα που ενεπλάκησαν στην εκλογική νοθεία (όπως ισχυρίζεται η EE) και την καταστολή των διαδηλώσεων στη Λευκορωσία, σύμφωνα πάντα με τα όσα ανακοίνωσε ο πρόεδρος του Ευρωπαϊκού Συμβουλίου Σαρλ Μισέλ, η ΕΕ την ίδια στιγμή,&nbsp;υιοθετεί διαφορετική στάση για την Τουρκία.</strong></h6>
<img class="size-medium wp-image-7083 alignleft" src="https://www.ny-greeks.com/wp-content/uploads/2020/08/Lefkorosia-FL.-300x150.png" alt="" width="300" height="150">O πρωθυπουργός Κυριάκος Μητσοτάκης, κατά τη παρέμβασή του στη σημερινή έκτακτη τηλεδιάσκεψη των ηγετών της Ευρωπαϊκής Ένωσης για τις εξελίξεις στη Λευκορωσία έκανε λόγο για <em><strong>«δύο μέτρα και δύο σταθμά»,</strong></em>&nbsp;λέγοντας πως δεν γίνεται η ΕΕ να υιοθετεί άλλη στάση για τη Λευκορωσία και διαφορετική για την Τουρκία

Παράλληλα, ο Κυριάκος Μητσοτάκης υπογράμμισε ότι:
<p style="text-align: center;"><em><strong> «η προσέγγιση της Ε.Ε. σε ότι αφορά τα ανθρώπινα δικαιώματα και το κράτος Δικαίου δεν μπορεί να είναι διαφορετική για τη Λευκορωσία και διαφορετική για την Τουρκία».</strong></em></p>
Συγκεκριμένα στο θέμα της Λευκορωσίας, μετά το τέλος της έκτακτης Συνόδου Κορυφής των ηγετών της ΕΕ προκειμένου να συζητηθεί η αντίδραση της Ένωσης στις εκλογές της 9ης Αυγούστου , ο κ. Μισέλ ανέφερε ότι:
<p style="text-align: center;"><strong><em> «Η ΕΕ θα επιβάλει σύντομα κυρώσεις σε έναν σημαντικό αριθμό προσώπων που ευθύνονται για τη βία, την καταστολή και την εκλογική νοθεία».</em></strong></p>
Αξίζει να αναφερθεί ότι ο ανώτατος διπλωμάτης της Ευρωπαϊκής Ένωσης Ζοζέπ Μπορέλ δήλωσε ότι ο πρόεδρος της Λευκορωσίας Αλεξάντρ Λουκασένκο:
<p style="text-align: center;"><em><strong> «στερείται δημοκρατικής νομιμότητας, έπειτα από μια εκλογική νίκη που δεν αναγνωρίζεται ενώ η ΕΕ σκοπεύει να εκφράσει καταδίκη και απόρριψη του καθεστώτος Λουκασένκο».</strong></em></p>
<span style="color: #ff0000;"><strong>Στο μέτωπο της Λευκορωσίας&nbsp;</strong></span>

O πρόεδρος της Λευκορωσίας Αλεξάντρ Λουκασένκο έδωσε σήμερα εντολή στην αστυνομία να καταστείλει τις διαδηλώσεις στην πρωτεύουσα Μινσκ, σε μια ένδειξη κλιμάκωσης έπειτα από μιάμιση εβδομάδα μαζικών διαδηλώσεων κατά της διακυβέρνησής του.

, O Λουκασένκο σύμφωνα με το επίσημο πρακτορείο ειδήσεων Beta, δήλωσε:
<p style="text-align: center;"><em><strong> «Δεν πρέπει να υπάρξουν άλλες ταραχές οποιουδήποτε είδους στο Μινσκ. Ο κόσμος έχει κουραστεί. Ο κόσμος απαιτεί ειρήνη και ησυχία».</strong></em></p>
Ο Λουκασένκο έδωσε εντολή για αυστηροποίηση των ελέγχων στα σύνορα προκειμένου να αποφευχθεί δήθεν η "εισαγωγή" <em><strong>«</strong></em><em><strong>όπλων</strong></em><em><strong>&nbsp;και&nbsp;</strong></em><em><strong>μαχητών</strong></em><em><strong>»</strong></em>.

<strong><span style="color: #ff0000;">Στο μέτωπο της Τουρκίας και της Ελληνικής αντίδρασης</span> </strong>

Στη συζήτηση που ακολούθησε στην σημερινή έκτακτη τηλεδιάσκεψη των ηγετών της Ευρωπαϊκής Ένωσης για τις εξελίξεις στη Λευκορωσία, ο&nbsp;πρωθυπουργός Κυριάκος Μητσοτάκης αναφέρθηκε και για τις εξελίξεις στην Ανατολική Μεσόγειο, ο Πρωθυπουργός αναφέρθηκε στη συμφωνία οριοθέτησης ΑΟΖ της Ελλάδας με την Αίγυπτο, ως μια <em><strong>«απόλυτα νόμιμη και υποδειγματική συμφωνία»</strong></em>.

Ο κ. Μητσοτάκης επανέλαβε ότι η Τουρκία <em><strong>«αυτή τη στιγμή παραβιάζει συστηματικά όλους τους κανόνες του Διεθνούς Δικαίου»</strong></em>, ενώ παρουσίασε στους Ευρωπαίους ομολόγους του, τα πραγματικά περιστατικά που εκτυλίχθηκαν στην περιοχή της παράνομης τουρκικής NAVTEX, αναλύοντας τους κινδύνους για την ασφάλεια της ίδιας της Ευρώπης.

Ο Πρωθυπουργός τόνισε ότι η Ελλάδα ποτέ δεν αρνήθηκε τον διάλογο με την Τουρκία.
<p style="text-align: center;"><em><strong>«Όχι, όμως, όσο υπάρχει ένταση στη θάλασσα, την ξηρά και τον αέρα και, πάντως, μόνο για τη μία διαφορά μας που είναι η οριοθέτηση των θαλασσίων ζωνών»</strong></em>.</p>
Ενόψει του άτυπου Συμβουλίου Υπουργών Εξωτερικών της Ε.Ε. στις 27 Αυγούστου και του Ευρωπαϊκού Συμβουλίου για τις σχέσεις με την Τουρκία στις 24 και 25 Σεπτεμβρίου, επαναβεβαιώθηκε ότι όλες οι επιλογές – συμπεριλαμβανομένων των κυρώσεων – για την Τουρκία βρίσκονται στο τραπέζι.

Με πληροφορίες από: - ΑΜΠΕ - naftemporiki -
<div id="leftPHArea_Div1" class="entityMain article">
<div></div>
</div>
<div class="clear"></div>